Villa gas ge composite fulheege haassa promotioneh | Mihaaru\nވިލާ ގޭސް ކޮމްޕޮސިޓް ފުޅިތަކެއް-- ފޮޓޯ:ވިލާ ގޭސް\nވިލާ ގޭސްގެ ކޮމްޕޮސިޓް ފުޅީގެ ހާއްސަ ޕްރޮމޯޝަނެއް\n15 އޮކްޓޯބަރ 2020 - 09:494comments\nވިލާ ގޭސްގެ ކޮމްޕޮސިޓް ފުޅީގެ ހާއްސަ ޕްރޮމޯޝަނެއް މިއަދު ފަށައިފި އެވެ.\nއެ ކުންފުނީގައި އަލަށް ރަޖިސްޓަރީވާ ކަސްޓަމަރުންނަށް ފުޅީގެ އަގު ނުލައި، 200ރ. ދައްކައިގެން ގޭހާއެކު މި ޕްރޮމޯޝަންގައި ފުޅި ލިބޭނެ އެވެ. ޕްރޮމޯޝަން ކުރިއަށް ގެންދާނީ މިއަދުން ފެށިގެން އަންނަ މަހުގެ 15 އަށް މާލެއާއި ހުޅުމާލޭގެ ކަސްޓަމަރުންނަށް އެކަންޏެވެ.\nމި މުއްދަތުގެ ތެރޭގައި އަލަށް ރަޖިސްޓަރީވާ މީހުންގެ މެދުގައި ނަގާ ގުރުއަތުން ދެ ނަސީބުވެރިން ހޮވާނެ އެވެ. މި ލަކީޑްރޯގައި އެއްވަނަ އަށް ހޮވޭ މީހަކަށް އިނާމުގެ ގޮތުގައި ޕެރެޑައިސް އައިލެންޑް ރިސޯޓުގައި ހަތަރު މީހަކަށް ދެ ރޭގެ ހުރުމާއި ކެއުމުގެ އިތުރުން ޓްރާންސްފާ ލިބޭނެ އެވެ. ދެވަނަ އަށް ހޮވޭ މީހަކަށް އެ ރިސޯޓުގައި ދެ މީހަކަށް ދެ ރޭގެ ހުރުމާއި ކެއުމާއި ޓްރާންސްފާ ލިބޭނެ އެވެ.\nވިލާ ގޭސް އިން މި ޕްރޮމޯޝަން ކުރިއަށް ގެންދާނީ ލިމިޓެޑް ފުޅިތަކަކުންނެވެ. އެހެންވެ، މި ޕްރޮމޯޝަނުގައި ބައިވެރިވެވޭނީ އެންމެ ކުރިން ރަޖިސްޓަރީވާ މީހުންނަށެވެ. މި ޕްރޮމޯޝަނުގައި ބައިވެރިވާން ބޭނުންވާ މީހުންނަށް އެ ކުންފުނީގެ ވެބްސައިޓު www.villagas.mv/promo ނުވަތަ 7725566 މެދުވެރިކޮށް ރަޖިސްޓަރީ ކުރެވޭނެ އެވެ.\nހުކުރު ދުވަސް ފިޔަވައި އެހެން ހުރިހާ ދުވަސްތަކުގެ ހެނދުނު 9:00 އިން ހަވީރު 6:00 އަށް ވިލާ ގޭސްގެ ހޮޓްލައިނުގެ ހިދުމަތް ލިބެން ހުންނާނެ އެވެ. ހުކުރު ދުވަހު މެންދުރު 3:00 އިން ހަވީރު 6:00 އަށް މި ހިދުމަތް ލިބޭނެ އެވެ.\nވިލާ ގޭސްގެ ކޮމްޕޮސިޓް ފުޅިއަކީ ލުއިވެފައި، އަލިފާނުގެ ހާދިސާއެއް ހިނގި ނަމަވެސް ފުޅި ނުގޮވާ ގޮތަށް ތައްޔާރުކޮށްފައިވާ ފުޅިތަކެކެވެ.\nއިތުރު ލިޔުންތައް ވިލާ ގޭސް ވިޔަފާރި ޕްރޮމޯޝަން ގޭސް\nވިލާ އިން ވެސް ރޯދަ މަހަށް ގޭސް އަގު ހެޔޮކޮށްފި


ތިޔަމަސް އެކްސް – ސީދާ ތައްޓަށް – Ungoofaaru\nބަނޑޭރިގަނޑު/ޙަބަރު/ތިޔަމަސް އެކްސް – ސީދާ ތައްޓަށް\nތިޔަމަސް އެކްސް – ސީދާ ތައްޓަށް\n0 659 1 މިނެޓުން ކިޔާލެވޭ\nތިޔަމަސް ޕްރެކްޓިސް ކުރަނީ / ފޮޓޯ ތިޔަމަސް ފޭސްބްކް ޕޭޖް\nސައިފް ގޯލްޑަން ޖުބުލީ ފުޓުބޯޅަ މުބާރާތުގެ ގުރޫޕް ބީގެ ފުރަތަމަ މެޗުގައި މިއަދު ހަވީރު އެއްކޮޅުން ބައްދަލުކުރާނީ ތިޔަމަސް އެކްސް ސްޕޯރޓްސް އެވެ. އުނގޫފާރުގައި ބޭއްވޭ އެންމެ ބޮޑު ފުޓްބޯޅަ މުބާރާތް ސައިފް ގޯލްޑެން ޖުބްލީ ގެ އެންމެ ކާމިޔާބު ޓީމް ތިޔަމަސް އެކްސް ސްޕޯރޓްސް އަކީ 2007 ވަނަ އަހަރު ނޮވެމްބަރ މަހުގެ 1 ވަނަ ދުވަހު އުފެދުނު ޓީމެކެވެ. މިޓީމުން ވަނީ އުނގޫފާރުގައި ބޭއްވުނު ތަފާތު އެކި އެކި ފުޓްބޯޅަ މުބާރާތްތަކާއި ފުޓް ސަލް މުބާރާތް ތަކުގައި ބައިވެރިވެ ގިނަގުނަ ކާމިޔާބީ ތައެއް ހޯދާފައެވެ. އަދި މީގެ އިތުރުން އަތޮޅުގެ އެހެން ރަށްރަށުގެ ފުޓުބޯޅަ ޓީމުތަކާއި އެކުވެސް އެކުވެރިކަމުގެ ގިނަ މެޗުތަކެއް ކުޅެފައިވާވެއެވެ.\nހުސެއިން ހަމީދުގެ މެނޭޖަރކަމުގެ ދަށުގައި ހިންގަމުން އަންނަ މިޓީމުގެ ކޯޗެއްގެ ގޮތުގައި ޓީމަށް އިރުޝާދު ދެއްވަމުން ގެންދަވަނީ އުނގޫފާރުގެ ކުރީގެ މަޝްހޫރު ގޯލްކީޕަރ އަދި އުނގޫފާރު އެފްސީ ކޯޗު މުހައްމަދު އިގްބާލެވެ. ތިޔަމަސް އެކްސް އަކީ ޓީމު އުފެދުނީއްސުރެ ތަރިންގެ ޓީމެއްގެ ގޮތުގައި އުނގޫފާރުގައި ނަން ހިންގާޓީމެކެވެ. އަދި ޒުވާން ހުނަރުވެރި މޮޅު ކުޅުންތެރިންތަކެއް މިޓީމުންވަނީ އުނގޫފާރުގެ ފުޓްބޯޅަ ދަނޑަށް ނެރެފައެވެ.\nތިޔަމަސް އެކްސް އަކީ ސައިފް ގޯލްޑެންޖުބުލީ 2011 2012 އަދި 2013 ގެ ޗެމްޕިއަން އަދި 2015 ވަނަ އަހަރުގެ ރަނަރަޕް ޓީމެވެ. އަދި މީގެ އިތުރުން އުފާ ފުޓްސަލް ކަޕް 2012 އާއި ޕޮލިސް ރަމަޟާން ކަޕް 2009 ގެ ޗެމްޕިއަން ކަމާއި 2018 ޕޮލިސް ޔޫތު ކަޕްގެ ޗެމްޕިއަން ޓީމަކީވެސް ތިޔަމަސް އެކްސްއެވެ.\nއުނގޫފާރު އެފް ސީ ގެ5ކުޅުންތެރިންނާއި އެކު ޓީމު ވަރުގަދަ ކުރުމަށް މިއަހަރުވެސް ތިޔަމަސް އިންވަނީ ރަށުން ބޭރުން3ކުޅުންތެރިން ޓިމުގައި ހިމަނާފައެވެ. އޭގެ ތެރޭގައި މިއަހަރުގެ މިނިވަން 50 މުބާރާތުގައި ފޯކައިދޫ ޓީމަށް ކުޅުނު ވެލިދޫ ޒިޔާ އަދި ނިކޯ ވަނީ ޓީމާއި އެކު ޕްރެކްޓިސްތަކުގައި ބައިވެރިވެފައެވެ. މަހިބަދޫ ޓިމުން ވިދާލި އަދި ނިއުރޭޑިއެންޓް އަށް ކުޅުނު މިދުހަތު ޓީމުގެ މެދުތެރެ ވަރުގަދަ ކުރުމަށް ގެނެއުމަކީ ޓީމަށް ލިބުނު ބޮޑު ހިތްހަމަޖެހުމަކަށް ވާނެއެވެ.\nމުޅި އުނގޫފާރު ފަހުރުވެރިވާ އަދި ގިނަބަޔަކު ގަބޫލުކުރާގޮތުގައި ރ އަތޮޅުގައި ހުރި އެންމެ މޮޅު ގޯލްކީޕަރ އަހުމަދު އަފްޒަލު ޓީމުގެ ގޯލުގައި ހުރުމަކީ އެހެންޓީމުތަކުން ޖެހިލުން ވާނެކަމެކެވެ.\nމިއަހަރުގެ މުބާރާތުގެ ގުރޫޕް ބީގައި ތިޔަމަސް އެކްސް އާއި އެކު ހިމެނެނީ އެންމެ ފަހުގެ ޗެމްޕިއަން ދި ޑަބަލް އެލް އާއި ވައިނޮޓް ސްޕޯރޓްސް އެވެ. މިގުރޫޕުގެ ފުރަތަމަ މެޗުގައި މިއަދު ތިޔަމަސް އެކްސް އާއި ދެކޮޅަށް ނުކުންނާނީ ވައިނޮޓްއެވެ.


SunOnline: Aharenge Bank Community Fund ah proposal hushahalhan hulhuvaalaifi\n"އަހަރެންގެ ބޭންކް" ކޮމިއުނިޓީ ފަންޑަށް ޕްރޮޕޯސަލް ހުށަހަޅަން ހުޅުވާލައިފި\nއަހުމަދު މިޒްޔާލް 02 Feb 2020, 14:39\nބޭންކް އޮފް މޯލްޑިވްސްގެ "އަަހަރެންގެ ބޭންކް" ކޮމިއުނިޓީ ފަންޑަށް ޕްރޮޕޯސަލް ހުށަހެޅުމުގެ ފުރުސަތު ހުޅުވާލައިފި އެވެ.\nބީއެމްއެލްއިން ބުނީ މިދިޔަ އަހަރެކޭ ވެސް އެއްފަދައިން މިއަހަރުވެސް ތައުލީމާއި، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވާނެ ކަމަށެވެ.\nއޭގެ ތެރެއިން ކޮންމެ ޕްރޮޕޯސަލްއެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށް ވަނީ ކަނޑައެޅިފަ އެވެ. އަހަރުގެ ކޮންމެ ކުއާޓަރެއްގައިވެސް ފަސް ޕްރޮޖެކްޓް ހިންގާއިރު، މި ކުއާޓަރުގެ ޕްރޮޕޯސަލް ހުށަހެޅުމުގެ ސުންގަޑި ހަމަވާނީ މި މަހުގެ 15 ވަނަ ދުވަހަށެވެ.\nމި ފަންޑާއި ގުޅޭގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔާ ވިދާޅުވީ އެ ބޭންކުގެ އެންމެ މުހިންމު އެއް އަމާޒަކީ ބޭންކާއި ދިވެހި މުޖުތަމައާ ދެމެދު އޮތް ގުޅުން ބަދަހި ކުރުން ކަމަށެވެ.\n"ފާއިތުވެދިޔަ އަހަރު ބީއެމްއެލްއިން ވަނީ މުޖުތަމައަށް އެހީތެރިވުމުގެ ގޮތުން ހިންގަމުންދާ އިންވެސްޓްމަންޓް ޕްރޮގްރާމް ފުޅާކޮށްފައި. އަދި މީގެ އިތުރުން ކޮމިއުނިޓީ ފަންޑުގެ އެހީގައި 20 ރަށަކަށް މިވަނީ އެހީތެރިކަން ފޯރުކޮށްދެވިފަ. މި ފަންޑު މިއަހަރުވެސް ކުރިޔަށް ގެންދިޔުމަކީ ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދެވި، މުޖުތަމައުގެ ކުރިއެރުމަށާއި ލާބައަށް އަޅުގަނޑުމެން ކުރަމުންދާ މަސައްކަތްތައް އިތުރުވެގެންދާނެ ބޮޅެއް." ޓިމް ވިދާޅުވި އެވެ.\nމިދިޔަ އަހަރު ބީއެމްއެލްއިން ވަނީ "އަހަރެންގެ ބޭންކް" ކޮމިއުނިޓީ ފަންޑުގެ އެހީގައި ރާއްޖޭގެ އެކި ކަންކޮޅުތަކުގައި ޕްރޮޖެކްޓް ހިންގުމަށް އެއް މިލިއަން ރުފިޔާ ހޭދަކޮށްފަ އެވެ.\nއެ ފަންޑުގެ އެހީގައި ހިންގި މަޝްރޫއުތަކުގެ ތެރޭގައި އެކި ރަށްރަށުގައި ޕާކާއި ސްކޫލްތަކުގެ ލައިބްރަރީގެ އިތުރުން ސެން ކްލާސް ތަަރައްގީ ކުރުމާއި ތިމާވެއްޓާ ރައްޓެހި މަޝްރޫއުތައް ހިންގުން ހިމެނެ އެވެ.\nކޮމިއުނިޓީ ފަންޑަކީ އަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކުން ރަށްރަށުގައި ހިންގަން ބޭނުންވާ ޕްރޮޖެކްޓްތަކަށް މާލީ އެހީތެރިކަން ފޯރުކޮށްދިނުމަށް ބީއެމްއެލްއިން ހުޅުވާލާފައިވާ ފަންޑެކެވެ.


"Fenjahaa Satthaaru" Themmaali Bidheysee Meehaa Ah Ehee Vaan Gina Bayaku Thedhuvejje - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 21 މިނެޓް ކުރިން\n"ފެންޖަހާ ސައްތާރު" ތެންމާލި ބިދޭސީ މީހާއަށް އެހީވާން ގިނަ ބަޔަކު ތެދުވެއްޖެ\nކިބުރުވެރި ބޮޑާ ދިވެއްސެއްގެ އިންސާނިއްޔަތު ކަމެއް ނެތް އަމަލުގެ ޝިކާރައަކަށް ބިދޭސީއަކު ވެގެންދިޔަ މަންޒަރު ފެންނަ ވީޑިއޯއެއް މީސްމީޑިއާގައި ދައުރުވެ އެތައް ބައެއްގެ ސަމާލުކަމަށް އެ ހާދިސާ އައިސްފައި ވަނިކޮށް، އެ ބިދޭސީ މީހާއަށް އެހީވުމަށް ގިނަ ބަޔަކު ތެދުވެއްޖެއެވެ.\nސައްތާރު ނަމަކަށްކިޔާ މީހަކު، އޭނާގެ ސައިކަލް މަތީގައި އިށީނދެ އިން ބަންގްލަދޭޝް އަށް ނިސްބަތްވާ ޒުވާނެއްގެ ގަޔަށް ފެން ބާލިދީއެއް އޮއްސާލައި އޭނާ ތެންމާލާ މަންޒަރު ފެންނަ ވީޑިއޯއަށް އިއްޔެ ގިނަ ބައެއްގެ ނަޒަރު ހުއްޓިގެން ދިޔައިރު، އެކަން ކުށްވެރިކޮށް އެތައް ބަޔަކު ވަނީ ވާހަކަ ދައްކާފައެވެ. އަދި ރަހުމުކުޑަ އެމީހާ އާއި މެދު ފިޔަވަޅު އެޅުމަށްވެސް ގިނަ ބަޔަކު ވަނީ ކަމާއި ބެހޭ ފަރާތްތަކަށް ގޮވާލާފައެވެ.\nBidheyseen Veema insaanihyath kameh Rahumeh neh. ??. Mi kankan ballavaa dhehvaa @PoliceMv @hrcmv This is so inhuman ? pic.twitter.com/DwhPk4G5my\n— Ameena Naeem (Anaa)??? (@AmeenaAna) September 30, 2019\nގިނަ ބަޔަކަށް ފުން އަސަރެއް ކުރުވި މި ވީޑިއޯ ދައުރުވާން ފެށުމާއެކު ދިވެހީންގެ ތެރެއިން ވަރަށް ގިނަ ބަޔަކު ވަނީ އެ ބިދޭސީ މީހާއަށް އެހީވުމަށް އިސްނަގާފައެވެ. އެގޮތުން ފޭސްބުކްގައި ޒުވާނުން ހިންގަމުންދާ ޕޭޖުތަކުންނާއި ބައެއް ވިޔަފާރިވެރިންނާއި އެނޫންވެސް ބައެއް ފަރާތްތަކުން އޭނާ ހޯދުމުގެ މަސައްކަތް ކުރަމުންދާއިރު، ގިނަ ހަދިޔާތައް އޭނާއަށް ދޭން އެފަރާތްތަކުން ތިބީ ތައްޔާރަށެވެ. އެގޮތުން އާ ފޯނާއި ހެދުންފަދަ ތަކެތި އެ ބިދޭސީ މީހާއަށް ދޭން ބޭނުންވާތީ، އޭނާ ހޯދަމުންދާ ކަމަށް އެފަރާތްތަކުން ބުނެފައި ވެއެވެ.\nއިއްޔެ ދައުރުވި ވީޑިއޯގައި ފެންނަނީ ބިދޭސީ މީހާ އޭނާގެ އިތުރު ބައެއް ރަހުމަތްތެރީންނާއެކު މާލޭ މަގެއްގައި ޕާކުކޮށްފައި ހުރި ސައިކަލެއްގެ މަތީގައި އިށީނދެ އިންދައި، އެ ސައިކަލްގެ ވެރި ފަރާތުން ގޮސް އެއްވެސް އިންޒާރަކާނުލާ ފެން ބާލިދީއެއް އޭނާގެ ގަޔަށް އޮއްސާލައި ތެންމާލި ތަނެވެ. އެވަގުތު އެ ބިދޭސީ މީހާގެ އަތުގައި އޮތް ފޯނަށް ވެސް ފެން ބުރައިގެން ދިޔަ މަންޒަރު ވީޑިއޯއިން ފެނުނެވެ.\nއިހުސާންތެރިކަމެއް ނެތް އެ ދިވެހި ފިރިހެން މީހާގެ ރަހުމުކުޑަ މި ހަމަލާ އާއި އެކުވެސް އެއްވެސް ޝަކުވާއެއް ނުކޮށް، ތެމި ފޯވެފައި ހުރި ބިދޭސީ މީހާ ސައިކަލް މަތިން އަވަހަށް ތެދުވެ އެއްކައިރިވެ ތަންދައްކާ މަންޒަރު ވީޑިއޯއިން ފެންނެއެވެ. އެ ވީޑިއޯއިން ދެން ފެންނަނީ ދިވެހި ފިރިހެން މީހާ އޭނާގެ އަތުގައި އޮތް ފޮތިކޮޅަކުން ސައިކަލް ފޮހެ ރީތިކޮށްގެން "ނައްޓާލަން" ތައްޔާރުވަމުން ދިޔަ މަންޒަރެވެ.\nއިއްޔެ ދައުރުވި މި ވީޑިއޯ އާއި ގުޅިގެން ބިދޭސީ މީހާގެ ގަޔަށް ފެން އޮއްސާލި މީހާގެ އަމަލަށް ތާއީދުކޮށް އެކަމަށް ހިއްވަރުދީވެސް މަދު ބަޔަކު ވާހަކަ ދައްކާފައި ވެއެވެ. އެގޮތުން މަގުމަތީގައި ޕާކުކޮށްފައި ހުންނަ ސައިކަލް މަތީގައި އިށީނދެ ތިބޭ މީހުންނާއި މެދު ކަންތައް ކުރަންވީ ގޮތަކީ އެއީ ކަމުގައި އާއި އެގޮތަށް އިށީނދެ ތިބުމުން ސައިކަލުތަކަށް ގެއްލުންވާ ކަމަށް އެފަރާތްތަކުން ވަނީ ބުނެފައެވެ.\nމީގެ ކުރިންވެސް ރާއްޖޭގެ އެކި ކަންކޮޅުތަކުގައި ހިނގާ މިފަދަ ކަންކަމުގެ މަންޒަރު ފެންނަ ވީޑިއޯތައް މީސްމީޑީއާގައި ދައުރުވެފައި ވެއެވެ. ބައެއް މީހުން އެއީ "ޖޯކަކަށް" ހަދައި އެފަދަ ކަންކަމަށް އިތުރަށް ހިއްވަރުދީ މަލާމާތްކޮށް ހަދާއިރު، އަނެއް ބަޔަކު ދެކެނީ އެއީ ދިވެހިން ބަދަލު ކުރަންޖެހިފައިވާ ނުރަނގަޅު އާދައެއްގެ ގޮތުގައެވެ.\nކޮވިޑް ވެކްސިން ފުރިހަމަ ކުރީ ލިޔެކިޔުން ނެތް މަދު ބިދޭސީންތަކެއް!\nއޮކްޓޯބަރ 1, 2019 11:37\nކިބުރުވެރިންގެ މުދާ ﷲ ސުބަހާނަޙޫވަތަޢާލާ ސުންނާފަތި ކުރއްވާށި. އާމީން.\nއޮކްޓޯބަރ 1, 2019 11:40\nބިދޭސީން ވެސް އެގޮތަށް ސައިކަލްތަށް މައްޗަށް އަރާތިބެ ސައިކަލްގެ ރޭސްމުށްގަނޑަށް ފެލާލައި ރޭސްނަރު ކަނޑާލައި މަޑިމަތީ ކޫރު އަޅާ ލޯގަނޑުތަކަށް އަނބުރާ އިތުރަށް ކުދި އަނިޔާ ދީ އުޅޭ މަދުން ނަމަވެސް. ބިދޭސީ އެއްކަމަކު މީހުންގެ މުދާތަކާއި ގެދޮރަށް އެގޮތަކަށް އަރައި ނުތިބެވޭނެ. މި ބުނަނީ އެހާލަތުގައި އަނިޔާވެރި ވާށެކޭ އެއްނޫން. އެމީހުން ރާއްޖެ އައިސް ތިބޭ މަގުސަދު މަތިން ހަނދާންނެތި ބީރައްޓެހި ފަސްގަނޑެއްކަމުގެ އިހުސާސް ކެޑި އެހެން އުޅުނީމާ ތަފާތު މީހުންނާ ޖެހުނީމާ ތަފާތު ކަންކަން ފެނިގެން ދާނެ.\nއޮކްޓޯބަރ 1, 2019 18:14\nއޭ މާދަން ކަލޭމެންގެ ދަރިން ސައިކަލް ތަކުގައި އިށީންނުމުން ހަމަ މި ގޮތައް ކަންކުރީމަ ކިހިނެއް ވާނީ؟؟\nއޮކްޓޯބަރ 1, 2019 11:42\nހަމްދަރުދީ ވާން ކޮންމެހެން ނުޖެހޭ މިބާވަތުގެ ކަންކަމުގައި އަމަލުކުރެވޭ ގޮތުން އެކަންކަމަށް ހިތްވަރުލިބޭ ތަން އަންނާނީ. ދެ މީހުން ކުރި ކަންތަކަކީވެސް ބަލައިގަނެވޭނެ ކަންކަމެއްނޫން! އެކަމަކު މީގެ މާނައަކީ މަގުމަތީ ޕާކުކޮށްފަ ހުންނަ ސައިކަލުތަކަކީ ބޭނުން މީގެ އިށީނދެ ތިބެން ހުންނަ ޕަބްލިކް ގޮނޑިތަކެކޭ ހިތައި އެތަކެއްޗަށް އަރައިތިބުމަކީ ހަމައެންމެރަނގަޅު ކަމެކޭ ހީވާ ގޮތަށް އަމަލުކުރަންވީ އެކޭނޫން.\nއޮކްޓޯބަރ 1, 2019 18:17\nމާދަން ކަލޭ މެންގެ ދަރީންވެސް އުޅެނީ ހަމަ މިގޮތައް. ޒުވާން ކުދިން ވަރުބަލި ވެގެން ނޫނީ ވާހަލކެއެއް ދައްކަން މިގޮތައް ތިބެ.އޭގެން ކުއްޖަކައް މި ގޮތައް ކަންތައް ކުރަންވީ؟؟\nއޮކްޓޯބަރ 1, 2019 19:49\nއަހަރެމެން ދަރިން ބޮޑު ކުރަނީކީ ކަލޭ ދަރިން ބޮޑުކުރާ ވަކަރުގޭ ކުދީން ވައްތަރަކަށް ނޫން... އަހަރެމެންގެ ދަރިން ތިބޭނީ ގޭތެރޭ... މަގޭ ދަރިއަކު މިގޮތައް މީސް މީހުންގެ ސައިކަލަށް އަރާއިންތަން ފެނިއްޖެޔާ ކަންފަތް އަނބުރާ ބާލާފަ ގެއަށް ވައްދާންން ސައްތާރުމެން ކަހަލަ މީހަކު އައިސް ފެންޖެހުމުގެ ކުރިން...\nދިވެހިންނަކީ އިންސާނިއްޔަތަށް ނަމޫނާއެއް. ބިދޭސިން ގެނެސްގެން އެމީހުން ލައްވާ ކަނަމަތީފިހާރައެއް ނަގުވާ އިންވެސްޓްކުރުވާ ސްޕޮންސަރު ޖީބުފުރުނީިމަ މަސަކަތްކުރުވާ ލާރިކޮޅު ދޭންޖެހުނީމާ ކަމާބެހޭފަރާތްތަކާ ގުޅިގެން ބޭރުލޮށްލަނީ. މީ ދެން ޖޯކެއްދޯ ދެއްކުންޔެރިލަމުގެވެދް ލާސާނީ.\nއޮކްޓޯބަރ 1, 2019 11:44\nބަންގާޅީންގެ ވައްތަރު ވެސް އިނގޭ. އެއީ ވެސް ވަރަށް ބޯހަރު ފުއްޕާ ބޮޑާ ބަޔެއް. މިރާއްޖެ ނޫނިއްޔާ މިމީހުންނަށް މިހާ މިނިވަން ފުއްޕަންކެރޭ ތަނެއް ނުހުންނާނެ. ދިވެހިން މިޖެހެނީ އަމިއްލަ ގައުމުގައި ވެސް ނިކަމެތިވާން. ދެން ދިވެހިން ބަންގާޅިއަށް ގޮއްސަ އެމީހުން ފުއްޕާ ވައްތަރަށް ފުއްޕަބަލަ އެމީހުން ކަންކުރާގޮތް ބަލަން.\nއެމީހުންނާ ނުލާ ރާއްޖެ ކުރިނާރާނެ\nބަންގާޅީއެއް ދިވެއްސެއް މަރާލިއަސް އެނުވާނެ ދިވެހިންނަށް އެހާބޮޑުކަމަަކަށް. އިހަކަށް ދުވަހު ބަންގާޅިއެއް އޮތީ ދިވެހި އަންހެން ކުއްޖަކު ހާސްކޮއްގެން މަރާލާފަ. މިދިވެހިން ހެޔޮވާނެ އެމީހުންގެ އަމިއްލަ ގައުމުގެ މީހުންނަށް ވުރެވެސް ބިދޭސީންނަށް. މިއީ ވަރަށް ހެއްވާ ކަމެއް.\nދިވެހިންގެ ކަންނެތް ކަމުން ބިދޭސީ މީހުން ގެންނަން ޖެހެނީ. އެމީހުން އަނބިދަރިން ދޫކޮށްފަ މިތަނައް އައިމަ ޖެހޭނެ ހަމްދަރުދީވާން. މިގޮތަށް ކަންތައްކޮއްގެން ނުވާނެ\nއޮކްޓޯބަރ 1, 2019 11:55\nބޭރު މީހުނަށް ވުރެ ސައިކަލް މަތީ އަރާ ތިބޭ ދިވެހީންގެ ކަންތައް ބޮޑު.. ބޭރު މީހަކު އިށީނދެ އިނދެފާނެ.. ދިވެއްސަކު ވީއްޔާ އެތަން މިތަނަށް އަތްކޮށްޕާ، ލޯގަނޑު އަނބުރާ، ހުނގާނު އަނބުރާ އަދި ނުވި ތާކަށް ތެދުވެގެން ދަމުން ދާނީ ސައިކަލުގެ ކޮންމެވެސް އެއްޗެއް ވަގަށް ނަގައިގެން ... މީ ކޮން ރަށަކު މީހެއްތަ؟؟\nއޮކްޓޯބަރ 1, 2019 12:12\nދިވެހިން ދިވެހި މީހާ ގެ ކުށް ދެއްކީ މަ ވަރަށް ސަޅި. އެކަ މަކު އެބަންގާޅިން މިދިވެހިގައު މުގަ ދިވެހި މީހާ އާއި ބޭނުންގޮތަކަށް ޑީލްކުރާއިރު މިކަން ބަލައެއްނުގަނެވޭނެ. އަހަރެ މެން ބޮޑުއަގުދީފަ ގަންނަ ސައިކަލުއެއީ ބަންގާޅިން ގެސިޓިންގް ރޫ މްއަކަށް ހަދައިދޭން ބޭނުންވެފަ ތިބި ދިވެހިން ހަދިޔާދީގެން ތިބޭ. ޢެކަ މަކު މަކުނެއްހެން ތަނެއްގަ ހުންނަހާ ސައިކަލެއްގެ މައްޗަށް އަރާތިބޭކަނުޖެހޭނެ. މިއަހަރުތެރޭ މިހާރު ދެފަރަށް ސައިކަލުގެ ހަރު ބަދަލު ކުރަން ޖެހިއްޖެ. އެއްވެސް ސިފައެއްގަ އަނެކުންނާ މެދު އިހާނެތިކޮށްކަ މެއްކުރާކަށް ބޭނު މެއްނޫން. . ކުށެކަށް ވާކަ މެއްދެވަނަ ދުވަހަކުން ނުކުރާނީ އެކުށެއްގެ އަދަބު ދެވިގެން.\nއޮކްޓޯބަރ 1, 2019 12:32\nތީކަމުގަ ދެފަރާތްވެސް ކުށްވެރިވޭ. ތެދެއް ގެއްލުމާއި އުދަނގޫ ތަހައްމަލު ކުރި މީހަކަށް އެކަމުގެ އުދަނގޫ އިހްސާސްވާނީ. އަހަރެންގެ ލޮލަށް ފެނުނު މަންޒަރެއް ބިދޭސީއެއް ސިގިރޭޓް ބޯން ފޯނެއްގަ ހުރެފަ އިށީދެގެން އިން ސައިކަލް މަޑީގަ ސިގިރޭޓް ޖައްސަމުންދިޔައީ .. އެކަމަކު އެމީހުންނަށް ގަޔަށް ފެން އެޅުން އެއީ ރަގަޅު ކަމެކޭ ނުބުނާނަން.\nއޮކްޓޯބަރ 1, 2019 12:41\nމަ އަރާ އިންނަންތަ ފުލުހުންގެ ވެހިކަލަކަށް؟ ނުވަތަ ސިފައިންގެ ވެހިކަލަކަށް؟ ދެންވާ ގޮތް ބަލަން . ހަމަ މުދާ ވާނީ މުދަލަށަ އެއީ ގާނޫނުން އެންމެ ބޮޑަށް ރައްކާތެރިކަން ދޭ އެކަތި. ވިސްނާނީ ފައިގެ ބޮޑުވާ އިނގިއްޔަކުން ނޫން.\nއޮކްޓޯބަރ 1, 2019 12:57\nބިދޭސީއެއްގެ ގަޔަށް ފެންބާލިދީއެއް ޖެހުމުން ދިވެހިންގެ ހިތްތައް ފަޅައިގެން ހިނގައްޖެ. އެކަމަކު ބިދޭސީން މާލެގެނެސް މަސައްކަތްކުރުވާ މުސާރަ ނުދީ ދޫކޮށްލުމުން އެކަމާ އަސަރު ކުރަނީ ކިތައް މީހުންނަށްބާ؟؟\nއޮކްޓޯބަރ 1, 2019 13:09\nފެންޖަހާ ސައްތާރު ތެންމާލީމާ ބިދޭސީމީހާއައް ކީއްވެ އެހީވާންމިޖެހުނީ.\nއޮކްޓޯބަރ 1, 2019 13:18\nއަޅުގަނޑުވެސް ބޯކޮށާތަނަކަށް ދިޔައިރު މީހުން ގިނަވެގެން މަގުމަތީގައި ހުރި ސައިކަލެއްގައި ލެގިލައިގެން ހުއްޓައި މެދުއުމުރުގެ މީހަކު އައިސް އަޅުގަނޑުގެ ކަންކަށިމަތީ ޖެހިޖެހީނުން ބިންމައްޗަށް ވައްޓާލި. އަދި ހަޑިހުތުރުބަހުން ހަޅޭލަވަންފެށި. ހިތަށްއެރި ސަހަރޯއޭ. މާލޭ މީހުންނަކީީ ވަރަށް ކިބުރުވެރި ބޮޑާ ބައެއް. ފައިސާއާއި މުދާ އެމީހުން އަތުގަ ހުރީމަ އެހެން މީހުންނަކީ އެއްވެސް ބައެއްކަމަށް އެމީހުން ނުދެކޭ.\nއޮކްޓޯބަރ 1, 2019 13:21\nކޮބާ ބާ ،ވީޑިއޯ ކުރިމީހާ؟؟؟\nއޮކްޓޯބަރ 1, 2019 13:43\nހުރިހާކަމެއް ސެންސޭޝަނަލައިޒް ކުރާކަށް ނުޖެހެ. ފެންޖެހި މީހާ ވ ގޯސް. އޭނާގެ ސައިކަލުމަތީ ބިދޭސީ މީހާ އިނުންވެސް ގޯސް. ކަމާބެހޭ ފަރާތްތަކުން ފެންޖެހި މީހާއަށް ހައްޤު އަދަބުދީ ބިދޭސީމީހާއަށް ލިބުނު ގެއްލުމުގެ ބަދަލުހޯދަދިނީމަ ނިމުނީ. ބިދޭސީ މީހާއަށް ފޯނާ ހެދުމާ އިންނާނެ މީހުން ހޯދައި ނުދިނަސް އޭނާގެ ހައްޤު ހޯދައިދޭން އަޑުއުފުލަންވީ\nއޮކްޓޯބަރ 1, 2019 13:48\nއޮކްޓޯބަރ 1, 2019 13:50\nމިހާރު އުޅޭ ގިނަ މީހުންގެ އެއްވެސް އަދަބު އަޚުލާގެއް ނުހުރޭ. ޚާއްޞަކޮށް ޖިނައިންލިބޭ ނުވަތަ މުއްސަނދި މީހުންގެ.\nއޮކްޓޯބަރ 1, 2019 14:18\nމާލޭމީހުން ކިބުރުވެރިވެ ބޮޑާވެގެންތަ ހެޔޮނުބައި ވަކިނުވަނީ. މި ގައުމުގަ މުޅި ޖީލެއް މިއޮތީ ހަލާކުވެ ނިމިފަ. ހެޔޮނުބައި ވަކިނުވޭ. އަދަބެއް އަހްލާގެއް ނުހުރޭ. އިހްތިރާމް ކުރާކަށް އިހްތިރާމް ހޯދާކަށް ނޭނގޭ. އަބުރުވެރި ދިރިއުޅުމެއްގެ ހިޔާލެއްވެސް ނެތްތާ ތިމާމެން ދުނިޔެއަށް ފޮނުވުނު މަގްސަދެއްވެސް ނޭނގޭ. ދެން ބޭނުންވީވަ ބޭނުންކަމެއް ކޮއްލަނީ ތމާއަށް ރަނގަޅިއްޔާ ރަނގަޅުކަމަށް ބަލާފަ.\nއޮކްޓޯބަރ 1, 2019 14:26\nއެއްވެސް ހާލެއްގަ ދިވެހިމީހާއެކުރީ ރަނގަޅުކަމކޭނޫން މިބުނަނީ އެކަމަކު އެ ބިދޭދސީމީހާ ހޯދާފަ އޭނާއައް ހަދިޔާއާއި އަންނައުނާ ނުވިތާކައްފައިސާދިނީމާ އެމީހާއައް އެދެވެނީ އެކަންކުރަންހިއްވަރުކަންވިސްނާ އެމީހުންސައިކަލްމަތީ ތިބޭއިރު މަޑިއައްތަޅުދަނދިވެސްކޮއްޕާ ސައިކަލުގެމޫނުމަތީ ކޫރުވެސްއަޅުވާ ސިގިރެޓްއަޅިވެސްކަނޑާ\nއޮކްޓޯބަރ 1, 2019 14:31\nޙެހެ ރަންގަޅު ކަމެއް ހަމަ ހޫނު ފެން ޖަހަންވީ ތީބޮޑު މުސީބާތެއް މުޅިރާއްޖެ ފުރިއްޖެ ތިމީހުން ހާއްސަކޮށް މާލޭގެ މަގުތައް ފުރިެްޖެ ހަމަޖެހިލާއިގެން ނުވެސް ހިނގޭ\nއޮކްޓޯބަރ 1, 2019 15:30\nބޯގޮވި ދިވެހިން ތެދުވާނީ ތިކަމުގައި. ބަންގާޅީ ކާޅައް އެހީވާން.\nއޮކްޓޯބަރ 1, 2019 16:02\nދިވެހިން ހާދަ ހިއުމަން ރައިޓްސްއޭ މިހާރު. އެ ހޮޔޮ ގައުމު ފުނޑި ބޭރު ބަޔަކު އިންތިހާއަށް ގަވާއިދާ ޚިލާފަށް އުޅެ މިތަނަށް އަމިއްލައަށް ގެއްލި ގަނެ ގަވާއިދާ ޚިލާފަށް ވިޔަފާރިކޮށް ޤައުމަށް ވަންނަ ފައިސާގެ ބޮޑު ބައެއް ވަގަށް ބޭރުކުރަމުން ދިއަޔަސް.\nއޮކްޓޯބަރ 1, 2019 16:31\nއަހަރެންގެ ސައިކަލް ޕާރކްކޮށްފަ ހުއްޓާ އިމާރާތެއް ހަދަން އުޅުން ބަންގާޅީންތަކެއް ސައިކަލް އެއްފަރާތް ކުރަން ހިފީ ވަށިގަޑުގަ އެހިފިގޮތަށް އެމުގުރާލި..ބަންގާޅިންވެސް ވަކި ރަންގަޅެއްނޫން. ވ އުދަގޫބޮޑު..ކޮން ހަދިޔާއެއްދޭކަށްބާ!\nއޮކްޓޯބަރ 1, 2019 16:47\nރިވެތިގޮތުގަ ފައިބާށޭ ބުންޏަސް ފައިބާެނެ. ދިވެހިންނަކީ ތަހުޒީބީ ބަޔެއް އެހެން ވީމަ ނާތަހުޒީބު ޢަމަލު ބަލައެއް ނުގަނެވޭނެ، މުދާ މަދަލަށްވިޔަސް މުދަލުގަ ހުއްދައާއި ނުލާ އަޠްލަންޏާ ކަންކުރަންވީ އިޖްތިމާޢީ އަދަބުތަކެއް އޮވޭ ދީނުގަ އަންގަވާފަ. ސައްތާރުގެ ފޮނިކަމާއި، ކިބުރުވެރިކަން ތި ފެނުނީ. މަދު ދިވެއްސެއް ސައްތާރުކަހަލަ އަސްލު އުޅެނީ.\nއޮކްޓޯބަރ 1, 2019 17:12\nއެހެން މީހެއްގެ މުދަލަކަށް އެމީހާގެ ހުއްދަނެތި އަރާނީންދެވޭނެ. އިސްލާމްދީނުގައި ވެސް އޮންނަނީ މިހެން. މިސާލަކަށް އަސާކޮޅު އޭގެ ވެރިމީހާގެ ހުއްދަނެތި އެއުފުއްލާވެސް ނުލެވޭނެ. އެހާބޮޑަށް އޮތީ އެހެންމީހުންގެ މުދަލަށް ރައްކާތެރިކަން ދީފައި. މީގައި އެއްވެސް މައްސަލައެއްނެތް. ބަންގާޅި މީހާއަށް އެއްވެސް ހާނިއްކައެއް ނުވޭ.\nއޮކްޓޯބަރ 1, 2019 17:14\nއާނިޔާ ކިޔާމީހަކަށް ފެންޖެހުން ކަމުގޮސްގެން އެބައުޅޭ!\nއޮކްޓޯބަރ 1, 2019 17:36\nމިހެން ތިބެގެން ސަކަލްމަތީ އިނދެ ސަނގިރޭޓް ބޮއި އަޅިކަނޑާ މަޑިއަށް ވެސް އެއްޗެހި ހަރާފަހުރޭ ...މީހުންގެ އަގުބޮޑު ސައިކަލާ ކާރު މައްޗަށް މަކުނުތަކެއްހެން އަރާތިބޭކަށް ނުޖެހޭ ބޭރުމީހުންވެސް އަދިދިވެހިންވެސް..\nދިވެއްސެއްނަމަ ނުކެރޭނެ ސައްތާރަކަސް ކައިތާރަކަސް\nއޮކްޓޯބަރ 1, 2019 17:55\nބިދޭސީ މީހާ އެގޮތަށް އަރައިގެން އިދެ އިދެ ހަރުހަލާކުވި ސައިކަލު ތަކުގެ ވެރިން ނަށް އެހީ އެއް ނެތް..\nއޮކްޓޯބަރ 1, 2019 18:38\nވަރަށްޖާހިލު ދިވެއްސެށް އެއީ\nއޮކްޓޯބަރ 1, 2019 18:58\nސައްތާރު ހިތުން ގައްޑާވާންވެގެން ކުރިކަމަކަށްސް ތިޔައީ ވަރަށް ދަށުދަރަޖައިގެ އަމަލެއް. ދިވެއްސަކަށް ބިދޭސިންނާ ދޭތެރޭ އެގޮތަށް އަމަލުކޮށްގެން ނުވާނެ.\nތިޔަ ބިދޭސީމީހާވެސް އެހެންމީހުންގެ ސައިކަލުމަތީގައި އިންނައިރު ފައިއަރުވައިގެން އިނުން ރަނގަޅެއްނޫން. ސައިކަލެއްގައި ލިނގިލައިގެން ހުރުމާ އަަރާ ސަވާރަވެގެން އިނުވާ ވަރަށް ތަފާތު.\nއޮކްޓޯބަރ 1, 2019 19:12\nދިވެހިން އެވެސް ކަމެއް ރަނގަޅައް ވިސްނާފަ ކުރާކަމެއްނޫއް! އޭނައެން މީހެއްގެ ސައިކަލުމަތީ މަސަކަތު ހެދުގަ ތައްތެޅިގެން އިނުއްއެއީ އޭނަހޯދާ އިނާމުދޭވަރު ކަމެއްތޯ! މިބުނީ ފެންޖެހީމީހަރަނގަޅެނޫން! ފެންނުޖަހަ އޭނަ ނަގައް މަސަކައް ކުރިނަމަ ބުނާނެ ކަލޭ ރަށައްދާށޭ! މިއީ ރިސޯތަކުގަވެސް ބަންގާޅިންގެ އަތްމަތީބަހެއް! އެންގައުމަކައް މީހަކު މަސައްކަތު އައްނަނަމަ އެގައުމުގެ ރައްޔިތުނައްވެސް ކޮންމެވެސް ވަރެއްގެ އިހުތިރާމެއް ކުރަންޖެހޭނެ! އެގޮތައް އިހުތިރާމު ކުރާނަމަ އެންމީހުންގެ ސައިކަލުތަކައް އެގޮތައް ލުއްފަން ނުކެރޭނެ! އެންވިއްޔާ މަގުމަތީ ފާކުއޮއްފަ ހުންނަ ކާރުމަތީ ބެޑުސީޓުއަޅައިގެން ނިދަންވެސް ވީތާ\nއޮކްޓޯބަރ 1, 2019 19:33\nއަހަރެން ސައްތާރުބެއަށް ތާއީދު... އެކަމަކު ދިވެއްސަކު ނަމަވެސް ކަންކުރަންޖެހޭނީ އެގޮތައް... ދާއޮހޮރުވައިގެން ގަނެފަ ހުންނަ އަގުބޮޑެތި އެއްޗެއްސައް ރާމާމަކުނު ސައްކެޔޮ ގަހައް އަރާ އިންނަހެން އިނީމަ ހަމަ ކަލޭވެސް ރުޅިއަންނާނެ..\nއޮކްޓޯބަރ 1, 2019 19:55\nމިބަންގާޅިއަކީ ކިރުބޯ ޅަކުއްޖެއް ނޫން.. ހަމަ ވިސްނޭ ބޮޑު ފިރިހެނެށް.. ސައްތާރު ފެން ޖެހީ ހަމަ ޖަހަންވެގެން.. މިބަންގާޅި ކަލޭގެއަށް ހަދިޔާ ދޭން އުޅޭ ދިވެހިން ކައިރި ބުނެލަން އޮތީ އޭނާއަށް ހަދިޔާ ދިނުމުގެ ކުރިން އޭނާއަށް ރަގަޅަށް ވިސްނަދޭށޭ މަގުމަތީ ބަހައްޓާފަ ހުންނަ ސައިކަލަކީ ހޮޅުއަށި ނޫނީ ބެންޗެއް ނޫންކަން.. އެވަރު އޭނައަށް ވިސްނުނީމަ ދެން ހަފިޔާއިން އޭނާ ފޯކޮށްލާ... ކަލޯމެން އެވަރު ކުރާތި... އަހަރެން ސައްތާރު އެބަ ހޯދަން ހަދިޔާ ދޭން އެއީ ސައްތާރު އެކޮއްދިން ކަމަކީ މިމާލޭގަ އުޅޭ އެންމެނަށް ޖެހިފައޮތް ބޮޑު އުނދަގުލެއް ހައްލުކުރަން ދިވެހިންގެ ލޯ ރަގަޅަށް ހުޅުވަދިނީމަ\nއޮކްޓޯބަރ 1, 2019 21:01\nކޮބާ ވެމްކޯ މުސްކުޅި މުވައްޒަ ފު މީހަކު އޭނަޔަށް އަނިޔާ ކުރި ކޮބާ އެ މީހާ އަށް އެހީވަނެ މީހުން ވަކި ބައެއްދޯ ފެންނަނީ\nއޮކްޓޯބަރ 1, 2019 21:39\nދުނިޔެވީ މުދަލާގެން ހޭބަލިވެފަ އެހުރީ ... ތިމާގެ މުދަލުން އެހެން މީހަކަށް ފަސޭހައެއް ލިބުމަކީ ތިމާއަށް ލިބޭ ގެއްލުމެއް ނޫން...\nއޮކްޓޯބަރ 2, 2019 02:55\nކޮބާ މައްސަލަ އަކީ މިއީ ޑިމޮކްރަސީ އަކީ. އެބަޔަކު ބޭނުން ކަމެއްް ކުރުމުގެ މިނިވަންކަން އޮންނަންވާނެ. އެހެން ނޫނަސް އޭނަ އަރާ އިނީ ސައްތާރުގެ ސައިކަލް މައްޗައް. މިނިވަންކަން މިއީ. ޑިމޮކްރަސީން ގޮވާލަނީ މިފަދަ މިނިވަން ކަމައް. ސައްތާރުބޭ ދޫކޮއްލާ. ސައްތާރުބޭގެ މިނިވަންކަން އެއީ.ނުބެހެވޭނެ އެކަކައްވެސް.\nއޮކްޓޯބަރ 2, 2019 13:01\nކީއްވެބާ ބަންގާޅީންނަށް ހިއްވަރުދޭން ދިވެހިންމިނުކުތީ؟! ކީއްވެބާ އަނިޔާލިބޭ ދިވެހިންނަށް އެހީވާން މިބަގަ ނުނުކުތީ؟! މީދިވެހިރާއްޖެ މިތާގައިކުއްކުރާނީވެސް އަހަރެމެން ކުއްތައް ރަނގަޅު ކުރާނީވެސް އަހަރެމެން! ދިވެހިން ބަންގާޅީންނަށް ހިތްވަރުދޭވަރުން އެމީހުން މިވަރަށް ފުއްޕަނީ، ދިވެހި ފިރިހެނުންވެސް "ބޮންދުލޯބި" ގައި އާވާރާވަނީބާ؟! މަރަނގަޅުވާނެ ބަންގާޅީންނަށް އެހީނުވެ ނިކަމެތި ދިވެހިންނަށް އެހީވިއްޔާ! ރޯދަމަހުވެސް މިސްކިތްތަކުގައި އެވެރިން ދިނިއްޔާ ދިވެއްސަކަށް ފެންފޮދެއްވެސް ލިބޭނީ، ބަލަ ދިވެހިންވެސް މިސްކިތައް ދަނީ ރޯދައަށް ތިބެއޭ؟! ތަރުކާރީ ފިހާރަތަކުގައި ހަލަކުވަ އެއްޗެހި އަގުހެޔޮކޮއް ވިއްކާލަން ބޮސްބުނީމައި ދިވެއްސަކަސް ނުދީ ސްޓޯރުގައި ބަހައްޓައިގެން އެމީހުންގެ މީހުންނަށް ދެނީ! ބަލަ ދިވެހިންވެސް ނިކަމެތިން އަގުހެޔޮ ފުރުޓުކޮޅު ކާލަން ބޭނުންވެޔޭ! ސާބަސް ބޮންދުވަންތަ ހުރިހާ ދިވެހިންނަށް


Kulhudhuhfushee skoolakah furathama faharah anhen prinsipaleh\nކުޅުދުއްފުށީ ސްކޫލަކަށް ފުރަތަމަ ފަހަރަށް އަންހެން ޕްރިންސިޕަލެއް\nކުޅުދުއްފުށީ ސްކޫލަކަށް ފުރަތަމަ ފަަހަރަށް އަންހެން ޕްރިންސިޕަލެއް ހަމަޖައްސަވައިފި އެވެ. މި ތާރީހީ ޝަރަފް ލިބިފައިވަނީ މ އަތޮޅު ދިއްގަރު، ނާސިހާ އިދުރީސް އަށެވެ.\nކުޅުދުއްފުށީ ސްކޫލެއްގެ ފުރަތަމަ އަންހެން ޕްރިންސިޕަލްކަމުގެ މަގާމު ލިބިލެއްވުމުން ނާސިހާ ވިދާޅުވީ މިކަމުން އެނގިގެން ދިޔައީ އެޑިއުކޭޝަން މިނިސްޓްރީން އޭނާއާ ކުރައްވާ އިތުބާރު ކަމަށެވެ. އަދި އެމަގާމަށް އާދެވުމުގައި ގިނަ ބައެއްގެ އެހީތެރިކަން ލިބިލެއްވި ކަމަށާއި އެބޭފުޅުން ފެއިލް ވިޔަ ނުދެއްވާނެ ކަމަށް އޭނާ ވިދާޅުވި އެވެ.\nކުޅުދުއްފުށީ އޮންލައިނަށް ދެއްވި އިންޓަވިއުއެއްގައި ނާސިހާ މިއަދު ވިދާޅުވީ އަފީފުއްދީން ސްކޫލަކީ ވަރަށް ފެހި ސްކޫލެއް ކަމަށާއި މި ސްކޫލާމެދު ކުރެވޭ އުންމީދު ވަރަށް ބޮޑު ކަމަށެވެ. އަދި އެންމެ ބޮޑު މަސައްކަތެއް ކުރާނީ ދަރިވަރުންގެ ނަތީޖާ ރަނގަޅު ކުރުމަށް ކަމަށާއި މިކަމަށް ޓީޗަރުންނާއި ބެލެނިވެރިންގެ ފަރާތުން ލިބޭ އެއްބާރުލުން ވަރަށް ބޮޑަށް ބޭނުންވާނެ ކަމަށް ނާސިހާ ވިދާޅުވި އެވެ.\n“ވަރަށް ފެހިކޮށް ފަހިކޮށް މިދެކެނީ ސްކޫލާ ދޭތެރޭގަ. އަޅުގަނޑު ހުރިހާ މަސައްކަތެއް މިކުރަނީ ހަވާލު ވީއްްސުރެ ސްކޫލްގެ ނަތީޖާ ރަނގަޅު ކުރަން. އަޅުގަނޑުގެ އެންމެ ބޮޑު ފޯކަސްއެއް އޮންނާނީ ހަމަ އެކަޑަމިކަށް” އަފީފުއްދީން ސްކޫލުގެ އައު ޕްރިންސިޕަލް ނާސިހާ ވިދާޅުވި އެވެ.\nނާސިހާ ކުޅުދުއްފުށި އޮންލައިނަށް އިންޓަވިއު ދެއްވަނީ–\nމީގެ ކުރިން ހދ އަތޮޅު މަދަރުސާގައި މަސައްކަތް ކޮށްފައިވާ ނާސިހާ ވިދާޅުވީ ރާއްޖެތެރޭ ސްކޫލުތަކަށްވުރެ މާލެ ސްކޫލްތަކުގެ ފެންވަރު ރަނގަޅު ވާހަކަ އެއީ ތެދެއްނޫން ކަމަށާއި ޓޮޕްޓެންގައި ރާއްޖެތޭރޭގެ ދަރިވަރުން ހިމެނުން އެއީ އެކަމުގެ ހެއްކެއް ކަމަށެވެ. އަދި އެސްކޫލެއްގެ ސްޓޭންޑާޑަކީ އެބައެއްގެ މަސައްކަތުން ހިފަހައްޓާ އެއްޗެއް ކަމަށްވެސް ނާސިހާ ވިދާޅުވި އެވެ.\n“ސެޓޭންޑާޑަކީ އެބަޔަކު ހިފެހެއްޓީމަ ވާކަމެއް. މިހާރުވެސް އަތޮޅު ތެރެއިން ކިތަން ކުދިންތޯ ޓޮޕްޓެންގަ އެ އޮންނަނީ” ނާސިހާ ވިދާޅުވި އެވެ.\nނާސިހާ ވިދާޅުވީ ކޮންމެ ސްކޫލަކީވެސް މައްސަލަތަކާއި ގޮންޖެހުންތަކެއް ދިމާވާނެ ސްކޫލެއް ކަމަށާއި އެފަދަ ގޮންޖެހުންތަކެއް ނެތި ސްކޫލް ކުރިނާރާނެ ކަމަށެވެ. އަދި މިވީހާތަނަށް ސްކޫލްގެ ޕީޓީއޭ އާއި ބެލެނިވެރިންގެ ފަރާތުން ލިބެމުންދާ އެއްބާރުލުން ވަރަށް ބޮޑު ކަމަށް ނާސިހާ ވިދާޅުވި އެވެ.\nމި އަހަރުގެ ކިޔެވުން ފެށެންވާއިރަށް މިހާރު ސްކޫލްގެ ހުރިހާ ކަމެއް ތައްޔާރުކަމަށާއި ސްކޫލުން ލިބޭ އެއްބާރުލުމާއި ސްކޫލްގައި އޮތް ޓީމާއެކު ދެކެލައްވަނީ ވަރަށް އުންމީދީކޮށް ކަމަށް ނާސިހާ ވިދާޅުވި އެވެ.\nއަފީފުއްދީން ސްކޫލްގެ އިތުރުން ހދ އޭއީސީއަށް ވެސް ވަނީ މި އަހަރު އަލަށް ޕްރިންސިޕަލެއް ހަމަޖައްސާފަ އެވެ. އޭއީސީއަށް ޕްރިންސިޕަލެއް ހަމަޖައްސަފައި މިވަނީ ދެ އަހަރުވަންދެންް އެ މަގާމު ހުސްކޮށް އޮތުމަށްފަހު އެވެ.\nމި އަހަރު ޕްރީ ސްކޫލް ގްރޭޑްތަކާއެކު ގްރޭޑް އެކަކުން ދިހައަކަށް ކިޔަވައިދޭ އަފީފުއްދީން ސްކޫލުގައި ކިޔަވައިދޭނެ އެވެ.


SunOnline: Maaraamaareege amalu tolerate eh nukureveyne: MDP\nމާރާމާރީގެ އަމަލު ޓޮލަރޭޓެއް ނުކުރެވޭނެ: އެމްޑީޕީ\nމުޙައްމަދު ނާއިލް ހަފީޒް 02 Sep 2021, 20:35\nރައީސް ނަޝީދާއި ރައީސް ސޯލިހް އެމްޑީޕީގެ ބައެއް މަޖިލިސް މެމްބަރުންނާއެކު -- ފޮޓޯ/ އެމްޑީޕީ\nވެރިކަންކުރާ މައި ޕާޓީ އެމްޑީޕީގެ ތެރޭގައި މާރާމާރީގެ އެއްވެސް އަމަލެއް ޓޮލަރޭޓް ނުކުރެވޭނެކަމަށް ބުނެ ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެންބަރު މީކާއިލް އަހުމަދު ނަސީމްގެ މަންމާފުޅު، މަރިޔަމް ޒުބައިރު (މަންދީ)އަށް ދިން ހަމަލާ ކުށްވެރިކޮށްފިއެވެ.\nއެ ޕާޓީން މިރޭ ނެރުނު ބަޔާނެއްގައި ބުނީ އެ ޕާޓީގެ އޮފީހުގައި މަސައްކަތްކުރާ ފިރިހެން މުވައްޒަފުގެ ފަރާތުން މަންދީއަށް ދިން އަނިޔާ ހަރުއަޑުން ކުށްވެރިކުރާކަމަަށެވެ. މީގެ އިތުރުން މިހާރު އެ މައްސަލަ ފުލުހަށް ހުށަހަޅައިފައިވާކަމަށް އޭނާ ވިދާޅުވިއެވެ.\n"އެފަދަ އަމަލުތައް މި ޕާޓީން ޓޮލަރޭޓް ނުކުރާނެކަން ހާމަކުރާ ހިނދު މި މައްސަލައިގައި އަަވަސް އަދި ފުރިހަމަ ޖިނާއީ ތަހުގީގެއް ކޮށްދެއްވުމަށް މޯލްޑިވްސް ޕޮލިސް ސާވިސަށް ގޮވާލަމެވެ." އެމްޑީޕީގެ ބަޔާނުގައިވެއެވެ.\nހަމައެއާއެކު މިއަދުގެ މާރާމާރީގައި ޕާޓީގެ ފިރިހެން މުވައްޒަފަކަށް އަނިޔާވެފައިވާކަމަށް ވެސް އެ ބަޔާނުގައިވެއެވެ.\nމަންމާފުޅަށް ދިން ހަމަލާއާ ގުޅޭގޮތުން ކުރެއްވި ޓްވީޓެއްގައި މީކާއިލް ވިދާޅުވީ މިއަދު ދިން ހަމަލާއަކީ ސިޔާސީ ބޭނުމެއްގައި ދީފައިވާ ހަމަލާއެއް ނޫންކަމަށެވެ. އަދި ބަޔަކު ރާވައިގެން ދިން ހަމަލާއެއް ވެސް ނޫންކަމަށް އޭނާ ވިދާޅުވިއެވެ.\nހަމައެއާއެކު އޭނާ ވަނީ މި ހަމަލާ ދީފައިވަނީ މަސްތުގެ ހާލަތުގައި ހުރި މީހަކު، ޕާޓީގެ އޮފީސް ތެރޭގައި ހިންގި ހަމަނުޖެހުމެއްގައިކަމަށް ވިދާޅުވެފައެވެ.\nފުލުހުން ބުނީ އެމްޑީޕީ އޮފީސް ތެރޭގައި މާރާމާރީއެއް ހިނގިކަމުގެ މައުލޫމާތު މިއަދު މެންދުރު 12:30 ހާއިރު ފުލުހުންނަށް ލިބުނުކަމަށެވެ.\nމާރާމާރީ ހިނގާފައިވާ ގޮތުގެ އިތުރު ތަފްސީލެއް ފުލުހުން ހާމަކޮށްފައެއްނުވެއެވެ.\nހައިތަމަށް އިންޒާރުދިން މައްސަލަ: ދެ މީހަކަށް ދައުވާ ކުރަނީ


Gasim maraali sarahadhu adhives bandhukoffa | Mihaaru\nގާސިމް މަރާލާފައި އޮށްވައި ފެނުނު ސަރަހައްދުގައި ފުލުހުން ހަރަކާތްތެރިވަނީ-- ފޮޓޯ: ނިއުމަތުﷲ އިދުރީސް/މިހާރު\nގާސިމް މަރާލި ސަރަހައްދު އަދިވެސް ބަންދުކޮށްފައި\n08 ޑިސެމްބަރ 2019 - 11:57 13 comments\nމީގެ ތިން ދުވަސް ކުރިން ތޫނު އެއްޗަކުން ހަމަލާދީ މަރާލާފައިވާ ގާސިމް ހަސަން މަރުވެފައި އޮއްވައި ފެނުނު ސަރަހައްދު އަދިވެސް ބަންދުކޮށްފައިވާއިރު އެ ސަރަހައްދު ބަލައި ފާސް ކުރުމުގެ މަސައްކަތް ފުލުހުން ކުރަމުން އެބަ ދެ އެވެ.\nގާސިމް، 59، މަރާލާފައި އޮތީ ހުޅުމާލޭ ސެންޓްރަލް ޕާކުގެ އުތުރުން އޮންނަ ރީތިގަސް މަގާ ގުޅިފައިވާ ހަނި، އަނދިރި ގޯޅިއެއްގަ އެވެ. އެއީ ދެ ފަރާތުގައި ގިނަ އަދަދެއްގެ ގަސް ހެދިފައިވާ މަގެކެވެ. އެ ހިސާބުގައި އޮތް އޭނާގެ ކާރުގައި ވެސް ލޭ ހުއްޓެވެ. ބެލެވޭ ގޮތުގައި ގާސިމަށް ހަމަލާދިނީ ކާރުގެ ތެރޭގައި އިންދަ އެވެ.\nގާސިމް މަރާލި ރެއިން ފެށިގެން އެ މަގު އޮތީ ބަންދުކޮށްފަ އެވެ. ފުލުހުން އިއްޔެ ވަނީ އެ މަގުގެ ދެ ފަރާތުގައި ހެދިފައި ހުރި ބައެއް ގަސްތައް ވެސް ކަނޑާލައިފަ އެވެ. ބޮޑަށް ބެލެވޭ ގޮތުގައި ފުލުހުން މަސައްކަތް ކުރަނީ އެ މަރާ ގުޅޭ ހެއްކެއް ހޯދުމަށެވެ.\nއެ މަރާ ގުޅިގެން އަދި މީހަކު ހައްޔަރެއް ނުކުރެ އެވެ. ތަހުގީގާ ގުޅޭ އިތުރު އެއްވެސް މައުލޫމާތެއް ދެވެން ނެތް ކަމަށް ފުލުހުން ބުނެ އެވެ.\nގާސިމްގެ މަރާ ގުޅުވައިގެން ތަފާތު ވާހަކަތައް ދެކެވޭއިރު އޭނާގެ އެކުވެރި ބައެއް ޑްރައިވަރުން ގަބޫލު ކުރާ ގޮތުގައި ގާސިމް މަރާލާފައިވަނީ ފޭރުމަށް ފަހުގަ އެވެ.\nޓެކްސީ ކުރާތާ 20 އަހަރަށް ވުރެ ގިނަ ދުވަސްވެފައިވާ ގާސިމަކީ ކާރާއި އެ ވެހިކަލްތައްކުގެ ސްޕެއާ ޕާޓްސް ވިއްކާ އުޅުނު ތަނަވަސް މީހެކެވެ. މާލޭގައި ދިރިއުޅުނު ނަމަވެސް އޭނާ ގިނައިން ދަތުރު ކުރަނީ އެއާޕޯޓާއި ހުޅުމާލެއާ ދޭތެރޭގައި ކަމަށް އޭނާގެ އެކުވެރިން ބުނެ އެވެ.\nއިތުރު ލިޔުންތައް ޕޮލިސް ހުޅުމާލެ މީހުން މެރުން ގާސިމް ހަސަންގެ މަރު ކުށްކުރުން\nގާސިމްގެ މަރު: ތަހުގީގާ މެދު އާއިލާގެ ހިތްހަމަނުޖެހުން\nގާސިމްގެ މަރާ ގުޅިގެން އަދި މީހަކު ހައްޔަރެއް ނުކުރޭ


Thulusdhoo Gai Baavvaa Emme Agu Bodu Futsal Mubaaraai Annah December Gai Fashanee - Vaguthu\n9 މަސް ކުރިން ( ސެޕްޓެމްބަރު 25, 2018 )\nތުލުސްދޫ ދާއިރާ އަށް މަލްޓި ޔޫތް އެސޯސިއޭޝަން އޮފް ތުލުސްދޫ އިން އިންތިޒާމު ކޮށްގެން ބާއްވާ އެންމެ އަގުބޮޑު ފުޓްސަލް މުބާރާތް އަންނަ ޑިސެމްބަރު މަހު ބާއްވަން ހަމަ ޖައްސައިފިއެވެ.\nޔޫތް އެސޯސިއޭޝަން އޮފް ތުލުސްދޫ އަދި މުބާރާތް ހިންގާ ފަރާތްތަކުން ބުނާ ގޮތުގައި މި މުބާރާތް ބޭއްވުމުގެ އެންމެ ބޮޑު މަގުސަދެއް ކަމުގައި މިއެޓް ޖަމިއްޔާ އިން ދެކެނީ، ތުލުސްދޫ ދާއިރާގެ ރަށް ތަކުގައި ދިރިއުޅޭ ޒުވާނުންނަށް ފުޓްސަލްގެ ހުނަރު ކުރި އަރުވައި، މިދާއިރާއިން ހުނަރުވެރި ކުޅުންތެރިން އުފެއްދުމެވެ.\nމީގެ އިތުރުން މިމުބާރާތް ހުވާލެވިފައި ވަނީ ތުލުސްދޫ ދާއިރާގެ ރަށް ތަކަށާއި އެ ދާއިރާގެ ރިސޯޓު ތަކަށެވެ. މުބާރާތުގެ ޗެމްޕިއަން ޓީމަށް ދޭން ކަނޑަ އަޅާފައި ވަނީ 25000 ރުފިޔާގެ ފައިސާގެ އިނާމެކެވެ. އަދި މުބާރާތުގައި 20 ޓީމަށް ބައިވެރި ވުމުގެ ފުރުސަތު ވަނީ ހުޅުވާލެވިފައެވެ. މުާރާތުގައި ބައިވެރިވާ ކޮންމެ ޓީމެއް ބައިވެރި ބުމުގެ ގޮތުން 1000 ރުފިޔާ ދޭންޖެހެއެވެ.\nމިއެޓް ފުޓްސަލް ފިއެސްޓާ 2018 ގެ ނަމުގައި ކުރިޔަށް ގެންދަން ނިންމާފައިވާ މި މުބާރާތުގެ ސްޕޮންސާ އަކަށް ވުމުގެ ފުރުސަތު މިހާރު ވަނީ ހުޅުވާލެވިފައެވެ. މީޑިއާ ޕާޓްނާ އަކަށް ހަމަޖެހިފައިވަނީ "ވަގުތު" އެވެ.\nސެޕްޓެމްބަރު 25, 2018 14:06\nސެޕްޓެމްބަރު 25, 2018 15:21\nސާބަހޭ މިޔަޓް ޖަމިއްޔާގެ ކުދިންނަށް...\nސެޕްޓެމްބަރު 25, 2018 20:17\nތިކަހަލަ ގިނަ މުބާރާތްތައް ބޭއްވުން ވަރައް ބޮޑައް އެދެން.... ސާބަހޭ މިޔަޓް ޖަމިއްޔާ....


DRP in Amir ah dhakkan jehey faisaa HC in4million ah kuda koffi | Mihaaru\nމެމްބަރު އާމިރު: އޭނާއަށް 19 މިލިއަން ރުފިޔާ ދައްކަން ޑީއާރުޕީގެ މައްޗަށް ހުކުމް ކޮށްފައި ވަނިކޮށް ހައި ކޯޓުން ވަނީ އެ އަދަދު ކުޑަކޮށްފައި -- ފޮޓޯ/މިހާރު\nޑީއާރުޕީން އާމިރަށް ދައްކަންޖެހޭ އަދަދު ހައި ކޯޓުން ހަތަރު މިލިއަނަށް ކުޑަކޮށްފި\n23 ޖުލައި 2019 - 14:28 16 comments\nރައްޔިތުންގެ މަޖިލީހުގެ ކުޑަހުވަދޫ ދާއިރާގެ މެމްބަރު އަހުމަދު އާމިރަށް 19 މިލިއަން ރުފިޔާ ދައްކަން ޑީއާރުޕީގެ މައްޗަށް ދަށު ކޯޓުން ހުކުމް ކޮށްފައި ވަނިކޮށް އެ އަދަދު ހަތަރު މިލިއަނަށް ހައި ކޯޓުން ކުޑަކޮށްފި އެވެ.\nއާމިރަށް 19 މިލިއަން ރުފިޔާ ދައްކަން ޑީއާރުޕީގެ މައްޗަށް ސިވިލް ކޯޓުން ހުކުމްކުރީ 2008 ވަނަ އަހަރުގެ ރިޔާސީ އިންތިޚާބުގެ ދުވަސްވަރު އާމިރު ދެ ސްޓޫޑިއޯއަކުން ޑީއާރުޕީ އަށް ފޯރުކޮށްދިން ޚިދުމަތްތަކުގެ ފައިސާ ނުދެއްކުމުން އެ ފައިސާ އާއި އޭގެ ޖޫރިމަނާ ހޯދަން އާމިރު ދައުވާ ކުރެއްވުމުންނެވެ. އެ މައްސަލާގައި ސިވިލް ކޯޓުން 2015 ގައި ހުކުމްކުރީ ފޯރުކޮށްދިން ޚިދުމަތްތަކުގެ އަގަށްވާ ހަތަރު މިލިއަން ރުފިޔާ އާއި އެ ފައިސާ ނުދެއްކުމުން އަރާފައިވާ ޖޫރިމަނާގެ ގޮތުގައި 15 މިލިއަން ދެއްކުމަށެވެ.\nއެ މައްސަލަ ޑީއާރުޕީގެ ފަރާތުން އިސްތިއުނާފް ކުރުމުން ހައި ކޯޓުން މިއަދު ކުރި ހުކުމުގައި ވަނީ އާމިރުގެ ސްޓޫޑިއޯއިން ފޯރުކޮށްދިން ޚިދުމަތްތަކުގެ އަގަށްވާ ހަތަރު މިލިއަން ރުފިޔާ ޑީއާރުޕީން ދައްކަން ޖެހޭނެ ކަމަށެވެ. އެކަމަކު ޖޫރިމަނާގެ ގޮތުގައި އަރާފައިވާ 15 މިލިއަނަށް ވުރެ ގިނަ ރުފިޔާ ޑީއާރުޕީން ދައްކަން ނުޖެހޭނެ ކަމަށް ހައި ކޯޓުން ނިންމި އެވެ.\nހައި ކޯޓުގެ ހުކުމުގައި ވަނީ ހެކިންގެ ބަހަށް ބަލާއިރު ޑީއާރުޕީ އަށް އާމިރުގެ ދެ ސްޓޫޑިއޯއިން މަސައްކަތްތައް ކޮށްދީފައިވާކަން އެނގޭ ކަމަށާއި އަދި އެ ޚިދުމަތްތަކުގެ ފައިސާ ނުލިބިގެން އާމިރުގެ ފަރާތުން ޑީއާރުޕީ އަށް ސިޓީ ފޮނުވިކަން ވެސް އެނގޭ ކަމަށެވެ. އަދި އެ ފައިސާ ދައްކަން ނުޖެހޭނެ ކަމަށް ބުނެ ޑީއާރުޕީން އެކަން އާމިރަށް އަންގާފައިވާ ކަން ނުވަތަ ފޮނުވި އިންވޮއިސްތަކަށް އިންކާރު ކުރާ ކަން ޑީއާރުޕީން އާމިރަށް އަންގާފައި ނެތް ކަން ވެސް އެނގޭ ކަމަށް އެ ހުކުމުގައިވެ އެވެ.\nހުކުމުގައިވާ ގޮތުން، އިންވޮއިސްގައިވާ ފައިސާ ނުދައްކައިފި ނަމަ ޖޫރިމަނާގެ ގޮތުގައި ވަކި މިންވަރަކުން ފައިސާ ނެގޭނެ ކަމަށް ބަޔާން ކޮށްފައި އޮތަސް، ކުރިން ޑީއާރުޕީ އަށް ފޮނުވި ބައެއް އިންވޮއިސްތަކަށް ފައިސާ ދެއްކިއިރު ޖޫރިމަނާ ނަގާފައި ނުވާކަން އެނގެ އެވެ. އެކަމުގައި ދެ ފަރާތުން އަމަލުކުރި ގޮތަށް ބަލާއިރު ކޮންޓްރެކްޓާ ބެހޭ ގާނޫނުގެ ދަށުން އެއް ފަރާތުން އަނެއް ފަރާތަށް ލުޔެއް ދީފައިވާ ކަމަށް ބެލެވޭ ކަމަށް އެ ހުކުމުގައިވެ އެވެ. އެހެންވެ، ޖޫރިމަނާގެ ގޮތުގައި 15 މިލިއަން ރުފިޔާ ދައްކަން ދަށު ކޯޓުން އެންގީ ދެ ފަރާތުން އަމަލު ކުރަމުން ދިޔަ ގޮތާ ޚިލާފަށް ކަމަށް އެ ހުކުމުގައިވެ އެވެ.\nއެކަންކަން ފާހަގަކޮށް، ހައި ކޯޓުގެ ތިން ފަނޑިޔާރުންގެ އިއްތިފާގުން ކުރި ހުކުމުގައިވަނީ ޑީއާރުޕީ އަށް ފޯރުކޮށްދިން ޚިދުމަތްތަކުގެ އަގަށް ހަތަރު މިލިއަން ރުފިޔާ ދައްކަން ޑީއާރުޕީގެ މައްޗަށް ދަށު ކޯޓުން ކުރި ހުކުމަށް ތާއީދުކުރާ ކަމަށެވެ. އެކަމަކު ޖޫރިމަނާގެ ގޮތުގައި 15 މިލިއަން ރުފިޔާ ދައްކަން އެންގި ބައި ބާތިލްކުރާ ކަމަށް އެ ހުކުމުގައިވެ އެވެ. އަދި އާމިރަށް ލިބެންޖެހޭ ހަތަރު މިލިއަން ރުފިޔާ އެއް މަސް ތެރޭގައި ދެއްކުމަށް ވެސް އެ ހުކުމުގައި އަންގާފައިވެ އެވެ.\nއެ މައްސަލަ ބެއްލެވީ ފަނޑިޔާރު އަބްދުއްރައޫފް އިބްރާހިމާއި ފަނޑިޔާރު އަލީ ސަމީރުގެ އިތުރުން ފަނޑިޔާރު އަބްދުﷲ ހަމީދެވެ. ރިޔާސަތު ބެލެހެއްޓެވީ ފަނޑިޔާރު ރައޫފެވެ.\nކުރިން އިދިކޮޅު އެންމެ ބޮޑު ޕާޓީގެ ގޮތުގައި އޮތް ޑީއާރުޕީގެ ދަރަނީގެ އެހެން މައްސަލަތަކެއް ވެސް އެބައޮތެވެ. އެގޮތުން އެމްޓީސީސީއަށް މިލިއަނަކަށް ވުރެ ގިނަ ރުފިޔާ ދައްކަން ކޮށްފައިވާ ހުކުމަކާއި ހަބް ކުންފުންޏަށް ހަތް ލައްކަ ރުފިޔާ ދައްކަން ވެސް އެ ޕާޓީގެ މައްޗަށް އެބައޮތެވެ.\nއިތުރު ލިޔުންތައް ސިޔާސީ ޕާޓީ ހައި ކޯޓް ޑީއާރުޕީ މެމްބަރު އަހުމަދު އާމިރު (ކުޑަހުވަދޫ)\nފިންގަޕްރިންޓް މައްސަލައިގެ އެންގުން ބާތިލެއް ނުކުރި


SunOnline: Juventus ah emme kamudhany Pochettino nuvatha Sarri: Lippi\n"ޔުވެންޓަސްއަށް އެންމެ ކަމުދާނީ ޕޮޗެޓީނޯ ނުވަތަ ސަރީ"\nޢަބްދުﷲ އައިމަން 21 May 2019, 16:05\nޗެލްސީގެ ކޯޗު މޯރީޒިއޯ ސަރީ އަދި ޓޮޓެންހަމްގެ ކޯޗު މޯރީސިއޯ ޕޮޗެޓީނޯ --- ފޯޓޯ/ސަޗާ ޕިސަނީ\nޔުވެންޓަސްއަށް އެންމެ ރަނގަޅު ވާނީ މިހާރު ޓޮޓެންހަމްއަށް ކޯޗުކަން ކޮށްދެމުން އަންނަ މޯރީސިއޯ ޕޮޗެޓީނޯ ނުވަތަ ޗެލްސީގެ ކޯޗު މޯރީޒިއޯ ސަރީ ކަމަށް އެކުލަބުގެ ކުރީގެ ކޯޗު މާސެލޯ ލިޕީ ބުނެފި އެވެ.\nލިޕީ މިހެން ބުނީ ފަސް އަހަރަށް ފަހު ޔުވެންޓަސްގެ ކޯޗުކަމުން މިހާރު އެ ޓީމަށް އިރުޝާދު ދެމުން އަންނަ މިސިމިލިއާނޯ އެލެގްރީ އެ ކުލަބު ދޫކޮށްލާނެ ކަން އިއުލާން ކުރުމުންނެވެ. އަންނަ ހަފްތާގައި ޔުވެންޓަސްއާއި ސަމްޕްޑޯރިއާ ކުޅޭ މެޗަށް ފަހު އެލެގްރީ ޔުވެންޓަސް ދޫކޮށްލާ އިރު އެ ކުލަބަށް ގެންނާނެ ކޯޗަކާ މެދު ގިނަ ފަރާތްތަކަކުން ދަނީ ބަސް ކިޔަމުންނެވެ.\nމީގެ ކުރިން ފަސް ފަހަރު ޔުވެންޓަސްއަށް އިޓާލިއަން ލީގު ހޯދައިދީފައިވާ ލިޕީ ބުނީ ޔުވެންޓަސްއަށް އެންމެ ރަނގަޅުވާނީ އިނގިރޭސި ޓީމެއް ބަލަހައްޓަމުން އަންނަ ކޯޗެއް ކަމަށެވެ. އެގޮތުން މޯރީސިއޯ ޕޮޗެޓީނޯ އާއި މޯރީޒިއޯ ސަރީ އަކީ އެކަމަށް އެންމެ ގާބިލު ދެ މީހުން ކަމަށް އޭނާ ބުންޏެވެ.\nޕޮޗެޓީނޯގެ އިރުޝާދުގެ ދަށުން ޓޮޓެންހަމް ވަނީ ޗެމްޕިއަންސް ލީގުގެ ފައިނަލަށް ދަތުރުކޮށްފަ އެވެ. އަދި ސަރީގެ ޗެލްސީ ވެސް މިވަގުތު އޮތީ އެއްކޮޅުން ޔޫރަޕާ ލީގުގެ ފައިނަލުގަ އެވެ. ލިޕީ ބުނީ އެ ދެ މުބާރާތުގެ ފައިނަލަށް ފަހު އޭގެން އެއް ކޯޗު ޔުވެންޓަސް އާއި ގުޅުން ގާތް ކަމަށެވެ.\n"ޔުވެންޓަސް ކަހަލަ ބޮޑު ކުލަބަކުން އެލްގްރީ ނެތްތަން ފޫބައްދަން ރަނގަޅު ކޯޗެއް ނުހޯދާ މަޑު ޖައްސާލައިގެން އެ ތިބެނީ ސީޒަނުގެ ބޮޑު ދެ ފައިނަލަށް ބަލަން. އެއަށް ފަހު ގެންނާނެ ކޯޗެއް ނިންމާނީ،" ލިޕީ ބުންޏެވެ.\n"ގަބޫލު ކުރެވޭ ގޮތުގައި ފައިނަލުގައި ކުޅޭ ކުލަބުތަކުގެ ތެރެއިން ކޯޗެއް ޔުވެންޓަސްއަށް ގެނައުން އެންމެ ގާތީ،"\nލިޕީ ބުނީ ޔޫރަޕާ ލީގު ކާމިޔާބު ކުރުން އެންމެ ގާތީ ޗެލްސީ ކަމަށާއި ޗެމްޕިއަންސް ލީގުގައި ބޮޑަށް ބުރަވަނީ ޕޮޗެޓީނޯގެ ޓޮޓެންހަމް ކޮޅަށެވެ.


India sifain Raajje in feybun noon gotheh neiy: Yameen | Mihaaru\nއިންޑިއާ ސިފައިންނަށް ރާއްޖެއިން ފޭބުން ނޫން ގޮތެއް ނެތް: ޔާމީން\nއިންޑިއާ އައުޓް ހަރަކާތުގެ ބައިވެރިންނަށް ކުރީގެ ރައީސް އަބްދުﷲ ޔާމީން ސަލާމްކުރައްވަނީ-- ފޮޓޯ: ޕީޕީއެމް\n14 ޖެނުއަރީ 2022 - 19:54\nރާއްޖޭގައި ތިބި އިންޑިއާ ސިފައިން ޖެހޭނީ ރާއްޖެއިން ފައިބަން ކަމަށާއި އެ ނޫން ގޮތެއް ނެތް ކަމަށް ކުރީގެ ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nރާއްޖެއިން އިންޑިއާ ސިފައިން ބޭލުމަށް ގޮވާލައި، ށ. ފުނަދޫގައި ތިބި އިދިކޮޅު ޕްރޮގްރެސިވް ކޯލިޝަނުގެ ސަޕޯޓަރުން ކުރިއަށް ގެންދިޔަ "އިންޑިއާ އައުޓް" ހަރަކާތުގައި ޔާމީން ބައިވެރިވެވަޑައިގަތީ ށ. ކޮމަންޑޫ ދާއިރާގެ ބައި-އިލެކްޝަންގައި ޕީޕީއެމުން ވާދަކުރައްވާ ކެންޑިޑޭޓް މޫސާ ފަތުހީ އާދަމްގެ ކެމްޕެއިން ހަރަކާތަށް އެ ރަށަށް ވަޑައިގެންނެވެ.\nމިއަދު ހަވީރު 4:00 ހާއިރު ޔާމީން ފޮނަދުއަށް ވަޑައިގަތުމުން ސަޕޯޓަރުންގެ ފަރާތުން ވަނީ ހޫނު މަރުހަބާއެއް ކިޔައިފަ އެވެ. މޭމަތީގައި "އިންޑިއާ އައުޓް" ޖަހާފައިވާ ޓީޝާޓެއް ތުރުކުރައްވައިގެން ޔާމީން ހުންނެވިއިރު އެ ރަށް އޮތީ ވަރަށް ބޮޑަށް އެ ހަރަކާތަށް ތައްޔާރުވެފަ އެވެ. ގިނަ ބަޔަކު ތިބީ އިންޑިއާ އައުޓް ޖަހާފައިވާ ދިދަ އާއި ބެނާތައް ވެސް ހިފައިގެންނެވެ.\n"އިންޑިއާ އައުޓް" ހަރަކާތައް ށ. ފުނަދޫއަށް ރައީސް ޔާމީން ވަޑައިގެންނެވުމުން އެމަނިކުފާނަށް ހޫނު މަރުހަބާއެއް ރައްޔިތުން ދަނީ ވިދާޅުވަމުން#HEisBack#IndiaOut pic.twitter.com/nXhOp1Dqjk\n— Progressive Party of Maldives (@ProgressPartyMV) January 14, 2022\nފުނަދު އަށް ޔާމީން ވަޑައިގަތުމާ ދިމާކޮށް އެ ރަށުގައި އިންޑިއާ އައުޓް ހަރާކާތެއް ބޭއްވިއިރު ޖަލު ހުކުމުން ޔާމީން މިނިވަންވެ، އެންމެ ފުރަތަމަ ބައްދަލުވުންތަކުގައި ވެސް އެމަނިކުފާނު އެދިވަޑައިގަތީ އިންޑިއާ އަސްކަރިއްޔާ ދެކޮޅަށް ހިންގާ ހަރަކާތް ފުޅާކުރުމެވެ. އެހެންވެ، މާލެ އާއި ރަށްރަށުގައި ވެސް މި ހަރަކާތުގެ އަޑު ގަދަކުރީ އެވެ.\nފުނަދޫގައި އޮތް ހަރަކާތުގައި ވާހަކަފުޅު ދައްކަވަމުން ޔާމީން ވިދާޅުވީ އިންޑިއާ އިން ރާއްޖޭގެ ހުރިހާ ކަންކަމަށް އަތްގަދަ ކުރަމުން ދާ ކަމަށާއި އެކަމަށް ދިވެހިން ފުރުސަތުދޭ ނަމަ، މިހާރަށް ވުރެ އިންޑިއާގެ އުނދަގޫ ބޮޑުވާނެ ކަމަށެވެ. މިހާރު ވެސް ރާއްޖޭގެ އެކި ހިސާބުތަކުގައި އިންޑިއާ އަސްކަރިއްޔާ އެބަ އޮތްކަމަށް ވިދާޅުވެ ޔާމީން ވަނީ އެފަދަ ރަށްރަށުގައި ދިވެހި ދައުލަތުގެ ބާރު ނުހިނގާ ކަމަށް ވިދާޅުވެފަ އެވެ.\n"ހުރިހާ ކަމެއް މި ހިނގަނީ އިންޑިއާ އަސްކަރިއްޔާ އިން އިންޑިއާ ސިފައިން އަންގާ ގޮތަކަށް. އިންޑިއާ އައުޓް ހަރަކާތުގައި އުޅެނީ ޕީޕީއެމް އެކަންޏެެއް ނޫން. މީގެ ތެރޭގައި އެބަ އުޅޭ އެކި ސިޔާސީ ފިކުރުގެ މީހުން. އެހެންނަމަވެސް މިކަމުގައި އިސް ނަގައިގެން އުޅެނީ ޕީޕީއެމް/ ޕީއެންސީން. އިންޑިއާ ސިފައިން ޖެހޭނީ ރާއްޖެއިން ފައިބަން،" ޔާމީން ވިދާޅުވި އެވެ.\nއިންޑިއާ އިން އިންތިހާބު އޮޅުވާލި ކަމަށް ކުރާ ތުހުމަތު މިއަދު ވެސް ޔާމީން ތަކުރާރު ކުރެއްވި އެވެ. އޭނާ ވިދާޅުވީ މި އިންތިހާބު އޮޅުވާލަން މަސައްކަތްކޮށްފި ނަމަ، މަޑުން ނުތިބޭނެ ކަމަށެވެ.\n"މި އިންތިހާބަށް އަތްބާނައިފިއްޔާ ދެން ރައްޔިތުން މަޑަކުން ނުތިބޭނެ. މި އިންތިހާބަށް އަތް ނުބާނައިފިއްޔާ ޝައްކެއް ވެސް ނެތް ގޮތުގައި ހަމަ ސައްޕު ޖަހާފައި ފޮނުވާލާނަން،" އިންޑިއާ އާ މައްސަލަ ޖެހިފައި ނުވާ ކަމަށް ޔާމީން ވިދާޅުވި އެވެ.\nއިންޑިއާ އާ މެދު މައްސަލަ ނުޖެހުނު ނަމަވެސް އިންޑިއާ ސަރުކާރާ މައްސަލަ ޖެހިފައި ވަނީ ދާހިލީ ކަންކަމަށް ބެހޭތީ ކަމަށް ޔާމީން ވިދާޅުވި އެވެ.\n"އަޅުގަނޑުމެންގެ އެއްވެސް ދާއިރާއެއް ނެތް އެމީހުންގެ ބާރުގެ ދަށަށް ނުގެންދާ،" ޔާމީން ވިދާޅުވި އެވެ.\nYameen ves bodu team akaa eku Komandoo dhaairaa ah\nފަތުހީގެ ކެމްޕެއިނަށް ޔާމީން ފުރަތަމަ ވަޑައިގަތީ ކޮމަންޑު އަށެވެ. އޭގެ ފަހުން ފުނަދޫއަށް ވަޑައިގެންނެވިއިރު ދެން އޮތް މަންޒިލަކީ މަރޮށި ކަމަށް އިދިކޮޅުން ބުނެ އެވެ. މިއީ ފަތުހީ އަށް ތާއީދު ހޯދުމަށް ޔާމީން ކޮމަންޑޫ ދާއިރާ އަށް ވަޑައިގަންނަވާ ފުރަތަމަ ފަހަރެވެ.\nޔާމީން، ކޮމަންޑޫ ދާއިރާގެ ރަށްތަކަށް ދަތުރުފުޅެއް ފެއްޓެވިއިރު، ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްޕެއިނާ ދިމާކޮށް، ކޮމަންޑު އާއި މަތި ކޮމަންޑޫ ގުޅުވުމުގެ މަޝްރޫއު އިފުތިތާހު ކޮށްދެއްވުމަށް ސަރުކާރުގެ އިސްވެރިންތަކެއް ވެސްވީ ކޮމަންޑޫގަ އެވެ. ރާޝިދުގެ ކެމްޕެއިން ލޯންޗުކުރުމަށް ރައީސް އިބްރާހީމް މުހައްމަދު ސޯލިހު ވެސް ވަނީ އެ ދާއިރާއަށް ވަޑައިގެންފަ އެވެ.\nއެމްޑީޕީ އާއި އިދިކޮޅު ޕީއެންސީން ވާދަކޮށް 2019 ގައި އެމްޑީޕީގެ ކެންޑިޑޭޓް ހުސައިން ވަހީދު ގޮނޑި ކާމިޔާބު ކުރެއްވިއިރު މި ފަހަރުގެ އިންތިހާބުގައި އެމްޑީޕީ އާއި ޕީޕީއެމްގެ އިތުރުން ވާދަކުރަނީ އެމްއެންޕީންނެވެ. ތިން ޕާޓީ ވެސް ގެންދަނީ ކޮމަންޑޫ ދާއިރާގައި ފޯރިގަދަ ކެމްޕެއިނެއް ކުރަމުންނެވެ.\nޕީޕީއެމް ރާއްޖެ-އިންޑިއާ ރައީސް އަބްދުﷲ ޔާމީން\n37 ކޮމެންޓް, 46 ރިއެކްޝަންސް\nބަލަ މިގައުމުގައި ތިބި އަން ޑޮކިއުމެންޓް ބަންގާޅީން މިހާރު މިގައުމުގައި ގަވާއިދާއި ހިލާފަށް އުޅެ އެމީހުން މުސްކުޅިވެ 65 އަހަރު ވެއްޖެ! މިހާރު އެންމެފަހުން އެމީހުން ނަށް މިޖެހެނީ އަހަރުމެންގެ ޓެކްސް ފައިސާއިން ބޭސްފަރުވާކުރަން . މިބަންގާޅީ ބޭފުޅުން ބޭރުކުރަން ކަލޭމެން މުޒާހިރާ ޖައްސަބަލަ!!!\nޔާމީނު ހަމަ ތިހެން ގޮވާގޮވާ ހާންތިވާންޖެހޭނީ ވާނެ އެއްކަމެއްވެސް ނޯންނާނެ ކަލޭގެ ޝަރީއަތްވެސް ދާނީ ކުރިޔަށް ކަލެޔަށް ހުކުންވެސް ކުރާނެ ކަލޭ ޖަލަށްވެސް ލާނެ ކަލޭ އެކައުންޓަށް މިލިއަނުން ޑޮލަރުތައްޖަމާވިގޮތް ދިވެހިރައްޔިތުންނަށް އިނގޭ\nވެރިކަމަށް ބޫތުކަވައިގަތަސް ތީދެން ތަންކޮޅެއް ބޮޑުވަރު ކަލޭތިކުރާ ކެމްޕޭނުން ދިވެހިންނަށް ދިމާވެދާނެ ދަތިތަކަ އުނދަގޫތަކާމެދު އެންމެފަހަރަކުވެސް ވިސްނާލިންތަ\nފޮނަދޫއަށް ތިޔަދިނީ ކިހާ ބޮޑު ކެއްސެއް.. ދެން އިންޑިއާއިން އަންނަ އެހީއެއް ތިރަށަށް ލިބުން ވަރަށް ދުރު. އެމީހުންނަކީ ވަރަށް ޒާތީވާ ބައެއް.\nދެން އިންޑިއާ އާ ޖައްސާލައިގެން ވެރިކަން ލިބެނީތަ، މީނައަށް އެނގޭތަ މިހާރު މިވަގުތުވެސް ދެހާހެއްހާ ދިވެހިން އިންޑިއާ ހޮސްޕިޓަލްތަކުން ފަރުވާ ހޯދަމުންދާކަން. އިންޑިއާ އިމިގްރޭޝަން އެންޓްރީ ޕޮއިންޓްގަވއޮޅިގެން މެޑިކަލް ކަމަކަށޭ ބުންޏަސް އެދަނީ ހޮލިޑޭ ވިސާ ދެމުން، ވެރިކަން ބޭނުންވިޔަސް ތީ ތަންކޮޅެއް ބޮޑުވަރު ދޯ؟. ވެރިކަމުން ވެއްޓޭ މީހުންނަކީ ދެން ވެރިކަމަށް ކުރިމަތި ލާންޖެހޭބައެއް ނޫން އެއީ ޑިމޮކްރެޓިކް ހަމަތަކާ ހިލާފުކަމެއް، ޔާމީން އައުޓް ފޮރއެވަރ\nރައީސް ޔާމީނޫ. އިބޫ ސޯލިހަސް ކިތަންމެ ކަމެއް ނެވެ އަދި ދިވެހިން އިތުރު ދައުރެއްދޭން ބޭނުންނުވިއަސް، މަނިކުފާނު އިންޑިޔާ އައުޓް ޖަހައިގެން ތިޔަ އުޅުއްވާ ހަޑިހުތުރު ގޮތުން ދިވެހިން ދެން އިތތުރު ދައުރެއްދޭނެ ހެނެއް ހިޔެއްނުވޭ.\nއިންޑިޔާ އިން ރާއްޖެއަށް ކަޅިއަޅަން ޖެހޭ ސަބަބެއް ނެތެވެ އިންޑިޔާގެ ދަށުގައި މަލިިކު އޮތްއިރު އަދި އެތަނުގެ ކައިރީ އަގައްޓި ކިޔާ ރަށުގައި ބޮޑު އެއަރޕޯރޓެއް އޮތް ތަންތަން އެބަހުއްޓެވެ ރާއްޖޭގައި ހުރި ކަހަލަ ރަށްރަށް ބައިވަރެވެ ނޯތުސެންޓިނަލް އައިލެންޑް އަދި ސައުތު ސެންޓިނަލް އައިލެންޑް ވެސް މެއެވެ އިންޑިޔާއިން ރާއްޖޭގެ މައްޗަށް ރާވާ ވިހަ ރޭވުންތައް މާތްﷲގެ އިދާރާދަފުޅާ މިންވަރު ފުޅުން ނާކާމިޔާބު ވަމުން ދާނެއެވެ އަބަދުގެ ދުޢާއަކީ އެއީ އެވެ\nމީހާގެ ހުރި ނިކަމެތިކަން....\nރައީސް ޔާމީން ވެރިކަމާހެދި އުޅުއްވާ ހުތުރު ގޮތަކުން ދުވަހެއް ދުވަހަށް ދަނީ މީހާގެ ނިކަމެތިވެ އަގުވެއްޓެމުންނެވެ.\nމިއީ ބަޠަލުންނަކީ. ތަރައްގީގެ މަސްރޫޢެއް ހިންގިޔަސް، އިންޑިޔާ ސިފައިންނާ ބޭސްތައް ހުރެގެންނުވާނެ، ބޭރު ގައުމެއްގެ ސިފައިން ނުތިބެވޭނެ، ޕުރޮޖެކްޓެއްދިނަސް. އަބަދު އެމްޑިޕިީ އަދާލަތު ރ މައުމޫންޕާޓީގެ ކޯލިޝަން ސަރުކާރު ވެރިކަމުގައި ނޯނާނެ. ޢެހެންވެ ބޭރުގެމިލިޓަރީ ދާންޖެހޭ\nއާރާބާރުގަ ހުރިއިރު ނުކުރެވުނުކަމެއް ދެންކުރެވިދާނެކަމަށް ގަބޫލު ކުރުމަކީ މޮޔަކަމެއް. ދެވަނަ ދައުރުވެސް ވީ އެގޮތަށް


ޕަބްލިޝްކުރި ތާރީޚް: 19 ސެޕްޓެންބަރު 2019\nސުންގަޑި: 25 ސެޕްޓެންބަރު 2019 1000\nދިވެހިރާއްޖޭގެ ޤައުމީ ޔުނިވަރސިޓީގެ ސްކޫލް އޮފް މެޑިސިންގގެ މައިކުރޯ ބައިލޮޖީ ލެބަށް ބޭނުންވާ ތަކެތި ގަންނަން ބޭނުންވެއްޖެ\nދިވެހިރާއްޖޭގެ ޤައުމީ ޔުނިވަރސިޓީގެ ސްކޫލް އޮފް މެޑިސިންގގެ މައިކުރޯ ބައިލޮޖީ ލެބަށް ބޭނުންވާ ތަކެތި ގަންނަން ބޭނުންވެއްޖެއެވެ. ވީމާ، މިމަސައްކަތް ކޮށްދިނުމަށް ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\nމި މަސައްކަތް ހަވާލުކުރުމަށް ހަމަޖެހިފައިވަނީ ހުށަހަޅާފައިވާ ހުށަހެޅުންތަކަށް ޓެކްނިކަލް އިވެލުއޭޝަނެއް ހެދުމަށްފަހު އޭގެތެރެއިން އެންމެ ރަނގަޅު ފަރާތަކަށެވެ.\nމި ބީލަމާއި ގުޅޭ މަޢުލޫމާތު ޝީޓް މި އިޢުލާނާއި އެޓޭޗް ކުރެވިފައި ވާނެއެވެ. ޕްރޮޕޯސަލް ހުށަހަޅުއްވާއިރު މި އިއުލާނާ އެޓޭޗް ކުރެވިފައިވާ ސްޕެސިފިކޭޝަނުގައިވާ މިނިމަމް ރިކްއަރމަންޓާއި ދިމާވާންވާނެއެވެ.\nބީލަން ހުށަހެޅުން އޮންނާނީ 25 ސެޕްޓެމްބަރ 2019 ވާ ބުދަ ދުވަހުގެ 10:00 ގައި ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒުގައެވެ. ބީލަންތައް ހުންނަންވާނީ ސިޓީއުރައެއްގާ ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، އިއުލާނު ނަންބަރު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.\nބީލަން ހުށަހަޅުއްވަންވާނީ މި އިއުލާނާ އެޓޭޗް ކުރެވިފައިވާ އުޞޫލުގައި ބަޔާންކޮށްފައިވާ ހަމަތަކާ އެއްގޮތަށެވެ. އުޞޫލުގައި ހުށަހެޅުމަށް ލާޒިމްކޮށްފައިވާ ތަކެތި ބީލަމާއެކު ހުށަނާޅާ ފަރާތްތަކުގެ ބީލަންތައް ބާޠިލްކުރެވޭނެއެވެ.\nމީގެ އިތުރުން ނަންބަރު3ގައި ބަޔާންކޮށްފައިވާ ފަދައިން ޕްރޮޕޯސަލްގައި ބަޔާންކުރާ މައުލޫމާތާއި މި އިއުލާނުގައިވާ ސްޕެސިފިކޭޝަނާ ދިމާނުވާނަމަ އެފަރާތްތަކުގެ ބީލަންވެސް ބާޠިލްކުރެވޭނެއެވެ.\nއިސްވެދެންނެވިފައިވާ ގަޑިއަށް ހާޒިރުނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ނުދެވޭނެވާހަކަ ދަންނަވަމެވެ. ބީލަމާ ގުޅޭ އެންމެހައި ކަންކަމުގައި ޢަމަލުކުރެވޭނެ އުޞޫލު މި އިއުލާނާ އެޓޭޗް ކުރެވިފައިވާނެއެވެ. އަދި އެޓޭޗް ކުރެވިފައިވާ ލިޔުންތައް ފުރުމަށްފަހު ބީލަމާ އެކު ހުށަހަޅަންޖެހޭ އެންމެހައި ލިޔުންތައް ހުށަހަޅަންޖެހޭނެއެވެ.\nބީލަމާ ގުޅޭގޮތުން އެއްވެސް ސުވާލެއްވާނަމަ، ތިރީގައިވާ އީ-މެއިލް އެޑްރެހަށް އީ-މެއިލް ކުރެއްވުން އެދެމެވެ. ނުވަތަ ބަޔާންކޮށްފައިވާ ފޯން ނަންބަރަށް ގުޅުއްވުން އެދެމެވެ.


ސެކްޝަން/ޔުނިޓް: ޝަރުޢީ ސެކްޝަން\n1- މަޤާމުގެ މަސައްކަތް ކުރުމުގެ ހުނަރު/ ޤާބިލްކަން އިންޓަރވިއުގައި ސާބިތުކޮށްދިނުމާއެކު، ސާނަވީ އިމްތިހާނުން2މާއްދާއިން ދަށްވެގެން 'ޑީ' ލިބިފައިވުމާއެކު، ސެކަންޑަރީ ސްކޫލް ސެޓިފިކެޓް އިމްތިޙާނުގައި "ދިވެހި" މިމާއްދާއިން ދަށްވެގެން 'ސީ' ލިބިފައިވުން،\n2- މަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ހައްޤުވާ މާކުހެއް ލިބެމުންދިޔުމާއެކު GS-2 ރޭންކުގައި މަދުވެގެން2އަހަރުދުވަހުގެ މަސައްކަތު ތަޖުރިބާ ލިބިފައިވުން.\nވަޒީފާގެ ކުރިއެރުމާއި، މުސާރައިގެ ކުރިއެރުން:\nވަޒީފާގެ މަސައްކަތަށް ރަނގަޅުނަމަ، ކޮންމެ ދެ އަހަރަކުން އެއް އަހަރު މުސާރައިގެ ކުރިއެރުން ލިބޭނެއެވެ.\n1- ޑްރަގް ކޯޓުގެ ވަޒީފާއަށް އެދޭ ފޯމު\n2- ވަޒީފާއަށް އެދޭ ފަރާތުގެ ވަނަވަރު\n4- ލިބިފައިވާ ތަޢުލީމީ ސެޓްފިކެޓްތަކާއި، މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓްފިކެޓެއްނަމަ، އެކްރެޑިޓްކޮށްފައިވާ ސެޓްފިކެޓްގެ ކޮޕީ ޓްރާންސްކްރިޕްޓާއެކު.\n5- އަދާކޮށްފައިވާ ވަޒީފާތަކާއި، އަދާކުރަމުންދާ ވަޒީފާތަކާއި، އެ މަޤާމުތަކުގެ ކްލެސިފިކޭޝަނާއި ރޭންކާއި، މަޤާމުގައިވީ މުއްދަތާއި، މަސްއޫލިއްޔަތު އެނގޭނެ ލިޔުންތަކުގެ ކޮޕީ.\n6- އަލަށް ވަޒީފާއާ ގުޅޭ މީހުންނާއި، GS3 ރޭންކުން ފެށިގެން ދަށުގެ ވަޒީފާތަކަށް ކުރިމަތިލާ މީހުންގެ ސްކޫލް ލީވިންގ ސެޓްފިކެޓްގެ ފޮޓޯ ކޮޕީ.\n7- ފާއިތުވީ ދެއަހަރު ދުވަހުގެ މަސައްކަތު ފެންވަރު ބަލާފައިވާ ފޯމުގެ ކޮޕީ. (ދެވަނަ ޝަރުޠަށް ބަލައި، ޝަރުޠު ހަމަވާ ފަރާތްތަކުން)\n8- ފޯމާއެކު ހުށަހަޅަންޖެހޭނެކަމަށް އިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވަނަމަ، އެފޯމެއް ބާޠިލްކުރެވޭނެއެވެ.\n02 އޭޕްރީލް 2019 ވާ އަންގާރަ ދުވަހުގެ މެންދުރު 12:00 ގެކުރިން.\nމަތީގައިވާ މަޤާމްތަކުގެ އިންޓަރވިއުއަށް ދަޢުވަތު ދެވޭނީ ޝަރުތު ފުރިހަމަވާ ފަރާތްތައް ޝޯޓްލިސްޓް ކުރުމަށްފަހު އެންމެމަތިން މާކްސް ލިބިފައިވާ ފަރާތްތަކަށެވެ.\nސުންގަޑި: 02 އޭޕްރިލް 2019 1200


Thoofaanuge Asaru Bollywood Ge Baeh Fannaanunah - Vaguthu\nކޮވިޑަށް ޓެސްޓް ކުރާ އަދަދު "ވާނުގައި" -6ގަޑިއިރު ކުރިން\nތޫފާނުގެ އަސަރު ބޮލީވުޑްގެ ބައެއް ފަންނާނުންނަށް\nބާރުގަދަ "ޓޮކްޓޭ" ތޫފާނުގެ އަސަރު އިންޑިއާގެ މުމްބާއީ އަށް ކުރީ މިދިޔަ ހޯމަ ދުވަހުއެވެ. މި ތޫފާނުގެ ސަބަބުން ވައިގަދަވެ، ވިއްސާރަވެ، ގަސްތައް މުލުން ލުހެލާ، އަދި ބައެއް ސަރައްހައްދުތަކުން ކަރަންޓް ވެސް ދިޔައެވެ.\nމި ތޫފާނުގެ އިންޒާރުތައް ސަރުކާރުން ކުރިން ދީފައިވީ ނަމަވެސް ތޫފާނުގެ ސަބަބުން އެތައް ގެއްލުންތަކަކާ ވަނީ ކުރިމަތިލާން ޖެހިފައެވެ. މި ތޫފާނުގެ ސަބަބުން ބައެއް ބޮލީވުޑުގެ ފަންނާނުންގެ އޮފީސްތަކާއި ގެތަކަށް ވެސް ވަނީ އަސަރު ފޯރައިފައެވެ.\nތޫފާނުގެ އަސަރު ކުރި ތަރިން:\nމުމްބާއީގައި ރަންބީރު ކަޕޫރުގެ އާއިލާ އިން އިމާރާތް ކުރަމުންދާ ގެއަށް ވެސް ވަނީ މި ތޫފާނުގެ އަސަރު ކޮށްފައެވެ. ހޯމަ ދުވަހުގެ ރޭ އައި މި ތޫފާނުގެ ސަބަބުން ރަންބީރުގެ ގެ އިމާރާތް ކުރަމުންދާ ސަރަހައްދުގެ ވަންނަ ދޮރާއި ދިމާއަށް ބޮޑު ގަހެއް ވެއްޓި މުޅި ސަރަހައްދު ބަންދުވެފައިވެއެވެ.\nމީގެ ކުރިން ރަންބީރާއި އޭނާގެ މަންމަ ނީތޫ ކަޕޫރުއާއި އޭނާގެ ލޯބިވެރިޔާ އާލިއާ ބަޓް ވެސް ވަނީ މި ގެ އިމާރާތް ކުރާ ސަރައްހަދަށް ގޮސްފައެވެ.\nހޯމަ ދުވަހުގެ ރޭ އައި ތޫފާނުގެ ސަބަބުން އަމީތާބުގެ އޮފީސް ކަމުގައިވާ ޖަނަކް ފެން ބޮޑުވެފައިވާ ކަމަށް އަމީތާބުގެ ބްލޮގްގައި ލިޔެފައިވެއެވެ.\nއޮފީސްތެރެ ފެންބޮޑުވެ އެތައް ގެއްލުމެއް ވެފައިވީ ނަމަވެސް ހިތްވަރު އެލުވާނުލާ ބާރު ސްޕީޑުގައި އެތަން އަލުން މަރާމާތް ކުރުމުގެ މަސައްކަތް ފަށާފައިވާ ކަމަށް ވެސް އަމީތާބު ލިޔެފައިވެއެވެ.


Supreme Court Ge Hukumah Varah Bodah Ihuthiraam Kuran - PPM - Vaguthu\nސުޕްރީމް ކޯޓުގެ ހުކުމަށް ވަރަށް ބޮޑަށް އިހުތިރާމް ކުރަން - ޕީޕީއެމް\nރިޔާސީ އިންތިހާބު ބާތިލުކުރަން ނުޖެހޭ ކަމަށް ސުޕްރީމް ކޯޓުން މިއަދު އިއްވި ހުކުމަށް އިހުތިރާމް ކުރާ ކަމަށާއި، އެގޮތުގައި ކުރިޔަށް ދާނެ ކަމަށް ނިލަންދޫ ދާއިރާގެ މެންބަރު އަބްދުﷲ ހަލީލް ވިދާޅުވެއްޖެއެވެ.\nސުޕްރީމް ކޯޓުން މިއަދު އިއްވި ހުކުމާއި ގުޅިގެން ހަލީލް ކުރެއްވި ޓްވީޓެއްގައި ވިދާޅުވީ، ސްޕްރީމް ކޯޓުގެ ހުކުމަށް ޕީޕީއެމް އިން ވަރަށް ބޮޑަށް އިހުތިރާމް ކުރާ ކަމަށާއި، އެ ހަގީގަތާއެކު ޕާޓީ ކުރިޔަަށް ދާނެ ކަމަށެވެ. އަދި ދެމި ހުންނާނީ ރައީސް ޔާމީންއާއެކުގައި ކަމަށްވެސް ހަލީލްގެ އެ ޓްވީޓްގައި ވިދާޅުވިއެވެ.\nޕީޕީއެމްގެ ފަރާތުން ހަލީލް މިގޮތަށް ވިދާޅުވެފައިވާއިރު، ޕީޕީއެމްގެ ނައިބް ރައީސް އަބްދުއްރަހީމް އަބްދުﷲ (އަދުރޭ) ވެސް ވަނީ ރައީސް ޔާމީންގެ ފަހަތްޕުޅުގައި ސާބިތުވެ ހުންނަވާނެ ކަމަށް ވިދާޅުވެފައެވެ.\nއޮކްޓޯބަރ 21, 2018 19:34\nއިހުތިރާމު ނުކޮށް ކަލޭ ކޮންތާކަށް ވަންނާނީ؟\nކަލޭމެން ގޮތަށް ހަޅޭއްފަޅޭއް ލަވަމުން ދުވެވޭނެ އެއްނު\nއޮކްޓޯބަރ 21, 2018 19:41\nނުކުރާނެ އިޙްތިރާމެއް ކުރިންވެސް ސުޕްރީމްކޯޓުގެ ޙުކުމެއް ބޮލާލައި ޖަހާ ފަނޑިޔާރުގެއިން ޓިނުނަގައިގެން ފަނޑިޔާރުން ދަމާކޫތާފަ ނެރުނު ބައެއްތީ، އެކަމަކު މިއަދު ﷲގެ ހެޔޮ ރަޙުމަތާއެކު ތިއަ އަނިޔާވެރި ބައިގަނޑު ބަލިކޮށް ލޮޑުކޮށް ހަފުސް ކޮށްލެވިފަ މިވަނީ، ދެން ލާހިކެއްނުން ފޮނުއަރުވާކަށް އަދި ގާ ފުރޮޅާކަށްވެސް، ތިމީހުންގެ ނުބައި ދުވަސް މިއަދުންފެށިގެން ގުނެން ފަށާނެ، ޖަލަށް ލާ ހިސާބުން ފެހި ޔުނީފޯމުގަ އުޅުއްވަން ޖެހޭނީ އިންޝާﷲ\nއޮކްޓޯބަރ 21, 2018 21:55\nއިންޝާ ﷲ އަހަރެމެން އަބަދު ވެސް ތިބޭނީ ރައީސް ޔާމީނާއެކު. ލާދީނީ ބައިގަނޑުގެ ނުބައި ނުލަފާ ރޭވުންތައް ފަޅާއަރާނެ ދުވަހެއްވެސް އަންނާނެ. އަހަރެމެންނަށް އަބަދުވެސް ފަޚުރުވެރި ކަމާއެކު ބުނެވޭނެ ދީނުގަ ކޮޅުފައިން ޖަހާ ދީނަށް ފުރައްސާރަ ކުރާ ބަޔަކަށް އަހަރެމެން ދުވަހަކުވެސް ތަބާނުވަމޭ. އިންޝާ ﷲ މިބައިގަނޑު ނިކަމެތި ކުރައްވާނދޭވެ.\nއޮކްޓޯބަރ 21, 2018 19:54\nކަލޭމެން ބޭނުން ވިޔަސް ނުވިޔަސް އޭނަގެ ފަހަތުން\nޖަލައް ދާން ޖެހޭނެ\nއޮކްޓޯބަރ 21, 2018 19:57\nއޮކްޓޯބަރ 21, 2018 20:05\nދެން ނުކޮށް ކީއްކުރާނީ\nއޮކްޓޯބަރ 21, 2018 21:46\nގައުމުގަ ހުޅު ޖެހޭނެ އެއްނު ދޯ؟\nރަގަޅު ޑޮކްޓަރ ޚަލީލް! އަޅުގަނޑުވެސް މިހުރީ ރައީސް ޔާމީންއާއެކު އިންޝާއަﷲ! ދެން ދެކިލާހިތްވަނީ ދޮގާ ، މަކަރާ ، ފަސާދަޔާ ، ފިތުނަޔާ ، ރިޝަވްތާ މިހުރިހާ މުންކަރަތަކަށް އަރައިގަނެގެން ތިޔަގެނައި ވެރިކަން ﷲ ސުބުޙާނަހޫ ވަތަޢާލާ ވީއްދަވާދުވަސް. އިން ޝާ އަﷲ މިދުވަސް ދާދި އަވަހަށް ފެނިގެންދާނެ!\nއޮކްޓޯބަރ 21, 2018 21:57


Ras Online - ފިޔަވަތީގައި މިއަދު އެއްވެސް ހަމަނުޖެހުމެއް ހިނގާފައެއް ނުވޭ - މިނިސްޓްރީ\nއަހުމަދު ޝާހް 19 ސެޕްޓެމްބަރު 2021 - 18:46\nހުޅުމާލޭގައި ހުންނަ ކުޑަކުދިންގެ ހިޔާ "ފިޔަވަތި" ގައި މިއަދު އެއްވެސް ހަމަނުޖެހުމެއް ހިނގާފައި ނުވާކަމަށް ޖެންޑަރ މިނިސްޓްރީން ބުނެފިއެވެ.\nހުޅުމާލޭގައި ހުންނަ ދައުލަތުގެ ބެލުމުގެ ދަށުގައިވާ ކުދިން ބަލަހައްޓަމުންދާ މަރުކަޒު، ފިޔަވަތީގައި ފާއިތުވި ތިން ދުވަސްމަތިން ހަމަނުޖެހުންތަކެއް ހިނގާފައިވާއިރު މިއަދުވެސް އެތަނުގައި ހަމަނުޖެހުންތަކެއް ހިނގާފައިވާ ކަމަށް ބުނާ ވީޑިއޯ އެއް ސޯޝަލް މީޑިއާގައި ވަނީ ދައުރުވާން ފަށާފައެވެ.\nއެކަމާ ގުޅިގެން ޖެންޑަރ މިނިސްޓްރީން ބުނެފައިވަނީ، މިއަދު ފިޔަވަތީގައި އެއްވެސް “ރައަޓެއް” ހިންގާފައި ނުވާކަމަށެވެ. އަދި އާއްމުވެފައިވާ ވީޑިއޯގައި އެމްބިއުލަންސްގައި ގެންދާ ކުއްޖާ އަކީ ނަފްސާނީ އެހީތެރިކަން ބޭނުންވާ ކުޖެއްކަމަށާއި، އެ މަންޒަރަކީ އެކުއްޖާއަށް ފަރުވާ ދިނުމަށް ހޮސްޕިޓަލަށް ގެންދެވޭ މަންޒަރު ކަމަށް މިނިސްޓްރީން ވަނީ ބުނެފައެވެ.\nމިނިސްޓްރީން ވަނީ، ކުދިންނާއި ގުޅޭ މިފަދަ ހާއްސަ މައްސަލަތަކުގައި މީޑިއާގައި މައުލޫމާތު ހާމަކުރާއިރު މައުލޫމާތުގެ ސައްހަކަން ކަށަވަރުކުރުމަށް އިލްތިމާސް ކޮށްފައެވެ.\nއަޅުގަޑުމެންގެ އިލްތިމާސްއަކީ ކުދިންނާއި ގުޅޭ މިފަދަ ހާއްސަ މައްސަލަތަކުގައި މީޑިއާގައި މައުލޫމާތު ހާމަކުރައްވާއިރު މައުލޫތުގެ ސައްހަކަން ކަށަވަރުކުރެއްވުމަށް ފަހު ރައްޔިތުންނަށް ހާމަ ކުރެއްވުމެވެ.\n— Ministry of Gender, Family and Social Services (@MoGFSSmv) September 19, 2021\nފިޔަވަތީގައި މައްސަލަގަނޑު ބޮޑުވެ ބައެއް ކުދިން ފުރާޅުމައްޗަށް އަރައި ދޮރުތައް ހަލާކުކޮށް ހަދާފައިވާއިރު އެތަނުގައި ވަނީ އަލިފާން ވެސް ރޯކޮށްލާފައެވެ. އެ މައްސަލަ ރައްޔިތުންގެ މަޖިލީހުގެ ޖެންޑަރ ކޮމިޓީންވެސް ގެންދަނީ ބަލަމުންނެވެ.


Italian League: Fahathun araa Juventus ge mahchah SPAL kurihoadhaifi\nއިޓާލިއަން ލީގު: ފަހަތުން އަރާ ޔުވަންޓަސްގެ މައްޗަށް ސްޕަލް ކުރިހޯދައިފި\nޔުވަންޓަސްގެ މައްޗަށް ސްޕަލް ކުރިހޯދީ 1-2 ގެ ނަތީޖާއަކުން\nކ. މާލެ 14 އޭޕުރިލް 2019 | އާދީއްތަ 10:27 3,057\nޔުވަންޓަސް އަދި ސްޕަލް ބައްދަލުކުރި މެޗުގެ ތެރެއިން - ޓްވިޓަރ\nއިޓާލިއަން ލީގުގައި ފަހަތުން އަރާ ޔުވަންޓަސްގެ މައްޗަށް ސްޕަލް ކުރިހޯދައިފިއެވެ.\nހޮނިހިރު ދުވަހުގެ ރޭ ކުޅުނު މެޗު ޔުވަންޓަސްއާ ވާދަކޮށް ސްޕަލްއިން މެޗު ކާމިޔާބުކުރީ 1-2 ގެ ނަތީޖާއަކުންނެވެ.\nޔުވަންޓަސްގެ މުހިންމު ގިނަ ކުޅުންތެރިން ނުލާ ސްޕަލް ދަނޑުގައި ކުޅުނު މި މެޗު ފެށިގެން 30 ވަނަ މިނެޓުގައި ޔުވަންޓަސްއިން ވަނީ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ ކޭންއެވެ.\nމި ލަނޑަށްފަހުވެސް ޔުވަންޓަސްއިން ވަނީ ސްޕަލްގެ ހާފަށް ބާރުބޮޑުކޮށްފައެވެ. އެގޮތުން ޔުވަންޓަސްއަށް ވަނީ ލީޑު ފުޅާކުރުމަށް ހުސް ގިނަ ފުރުސަތުތައް ލިބި ބޭކާރުވެފައެވެ.\nUltima vittoria biancazzurra in campionato con la #Juventus fu il 10/02/1957 - 3-1 - 32’ Broccini (S), 42’ Sandell (S), 43’ Stivanello (J) 84’ Di Giacomo (S)\n13/04/2019: #SPALJuventus 2-1 - 29’ Kean (J), 49’ Bonifazi (S), 74’ Floccari#ForzaSpal pic.twitter.com/gjyLzsHOBa\nދެވަނަ ހާފް ފެށިގެން ސްޕަލްއިން ވަނީ މެޗުގެ ނަތީޖާ ހަމަހަމަކޮށްފައެވެ. މި ލަނޑު 49 ވަނަ މިނެޓުގައި އެޓީމަށް ކާމިޔާބުކޮށްދިނީ ބޮނިފަޒީއެވެ. މެޗުން މޮޅުވި ލަނޑު ސްޕަލްއަށް ކާމިޔާބުކޮށްދިނީ ފްލޮކާރީއެވެ.\nމި ނަތީޖާއާއެކު ޔުވަންޓަސް އޮތީ ކުޅުނު 32 މެޗުން ލިބުނު 84 ޕޮއިންޓާއެކު ޕޮއިންޓް ތާވަލުގެ އެއްވަނައިގައެވެ. މެޗުން މޮޅުވި ސްޕަލް އޮތީ ކުޅުނު 32 މެޗުން ލިބުނު 35 ޕޮއިންޓާއެކު ޕޮއިންޓް ތާވަލުގެ 13 ވަނައިގައެވެ.\nމިއީ ލީގުގައި ޔުވަންޓަސް ބަލިވި ދެވަނަ މެޗެވެ. އެޓީމު ވަނީ ކުޅުނު 32 މެޗުގެ ތެރެއިން 27 މެޗު ކާމިޔާބުކޮށްފައެވެ. ބާކީ ތިން މެޗު ނިމުނީ އެއްވަރުވެގެންނެވެ.\nFORZA ROMA! pic.twitter.com/Ug0y64W7s2\nހޮނިހިރު ދުވަހުގެ ރޭ ކުޅުނު މެޗުން ރޯމާ ވަނީ އުދިނޭޒީއާ ވާދަކޮށް 0-1 ގެ ނަތީޖާއިން މެޗު ކާމިޔާބުކޮށްފައެވެ.\nމުޅި މެޗުގައިވެސް ފެނިގެންދިޔަ ހަމައެކަނި ލަނޑު 67 ވަނަ މިނެޓުގައި އެޓީމަށް ކާމިޔާބުކޮށްދިނީ އެޑިން ޒެކޯއެވެ.\nމި ނަތީޖާއާއެކު ރޯމާ އޮތީ ކުޅުނު 32 މެޗުން ލިބުނު 54 ޕޮއިންޓާއެކު ޕޮއިންޓް ތާވަލުގެ ފަސްވަނައިގައެވެ. މެޗުން ބަލިވި އުދިނޭޒީ އޮތީ ކުޅުނު 31 މެޗުން ލިބުނު 32 ޕޮއިންޓާއެކު ޕޮއިންޓް ތާވަލުގެ 16 ވަނައިގައެވެ.\nހޮނިހިރު ދުވަހުގެ ރޭ ކުޅުނު މެޗުން އޭސީ މިލާން މޮޅުވީ ލާޒިއޯއާ ވާދަކޮށް 0-1 ގެ ނަތީޖާއަކުންނެވެ.\nއޭސީ މިލާން ދަނޑުގައި ކުޅުނު މި މެޗުގައި ފެނިގެންދިޔަ ހަމައެކަނި ލަނޑު 79 ވަނަ މިނެޓުގައި އެޓީމަށް ކާމިޔާބުކޮށްދިނީ ކެސީއެވެ. އޭނާ މި ލަނޑު ކާމިޔާބުކުރީ ލިބުނު ޕެނަލްޓީއަކުންނެވެ.\nމި ނަތީޖާއާއެކު އޭސީ މިލާން އޮތީ ކުޅުނު 32 މެޗުން ލިބުނު 55 ޕޮއިންޓާއެކު ޕޮއިންޓް ތާވަލުގެ ހަތަރުވަނައިގައެވެ. މެޗުން ބަލިވި ލާޒިއޯ އޮތީ ކުލުނު 31 މެޗުން ލިބުނު 49 ޕޮއިންޓާއެކު ޕޮއިންޓް ތާވަލުގެ 8 ވަނައިގައެވެ.


Hudhu Hedhumehgai Huri Photo Aai Eku Kaizeenge Haasa Message Eh - Vaguthu\nކޮވިޑަށް ފައްސިވި ނިސްބަތް ދެމަސް ފަހުން %3 އަށް - 15 ގަޑިއިރު ކުރިން\nކައިޒީންއޭ ބުނީމަ ނޭނގޭ މީހަކު މިހާރު މީސްމީޑިއާގައި އުޅޭ މީހުންގެ ތެރޭގައި ހުންނާނެހެނެއް ހިއެއް ނުވެއެވެ. ރީތިކަމާއި ތަފާތުކަމަށް މަޝްހޫރު ކައިޒީން އަކީ ރާއްޖޭގެ އެންމެ މަގްބޫލް އެއް މޫނެވެ. މިހާރުވެސް މަޝްހޫރު އެތައް ބްރޭންޑެއްގެ އެމްބެސެޑަރކަން ކުރާ ކައިޒީން އަކީ އޭނާގެ އަމިއްލަ ތަފާތު ސްޓައިލެއް ގެންގުޅޭ މީހެކެވެ.\nކައިޒީންގެ ކޮންމެ ފޮޓޯއަކުން ވެސް ފެންނަނީ އޭނާ ވަރަށް ރީތިކޮށް އަމިއްލަ ގޮތަކަށް ނަލަ ހެދިލައިގެން ހުންނަ މަންޒަރެވެ. އޭނާ އާއްމުކޮށް ފެންނަނީ އެހާ ސާދާ ނޫން ހެދުންތަކުގައެވެ. ގޮތް ބޮޑު ހެދުންތައް ލާފައި ހުއްޓަސް އެ ސްޓައިލް ކައިޒީން އާއި ކިތަންމެހާވެސް ގުޅެއެވެ. އަދި ކައިގެ ފޭނުންނަށް އެކަން އެހާ ކަމުވެސް ދެއެވެ.\nއެހެންނަމަވެސް އިހަށް ދުވަހު ކައިޒީން ހިއްސާކުރި ފޮޓޯ ފެނުނީ މުޅިން ތަފާތުކޮށެވެ. އޭގައި ފެނުނީ ކަކުލަށް ވުރެ ތިރިއަށް ވާ ގޮތަށް ދިގުކޮށް ފަހާފައި އޮތް ބޮޑީކޮން ހެދުމެއް ލައިގެން ކައި ހުރި މަންޒަރެވެ. ރިސޯޓެއްގެ އަތިރިމަތީގައި ހުއްޓިައިގެން ހުރި ކައި މި ފޮޓޯގައި ހުރީ އޭނާގެ އިސްތަށިގަނޑު ފަހަތަށް ވާގޮތަށް އައްސާލައިގެންނެވެ. މިއީވެސް އާައްމުކޮށް އޭނާ ފެންނަ ސްޓައިލާއި ތަފާތުކަމެކެވެ. އެންމެ ގިނަ ފޮޓޯތަކުގައި ފެންނަނީ ކައިގެ އިސްތަށިގަނޑު ނިއުޅާލާފައި ވަނިކޮށެވެ.\nމި ފޮޓޯއަށް މިހާތަނަށް ސާދަ ހާހަށްވުރެ ގިނަ ލައިކްސް ލިބިފައިވާއިރު ކައިގެ މި ފޮޓޯގައި އޭނާ ލިޔެފައި ވަނީ ތަފާތު މެސެޖެކެވެ. އެއީ އޭނާ އާއި ގުޅޭ މީހަކާއި ވަރަށް ގުޅޭ ކަމަށާއި، އެހެން ނޫނީ އެއްގޮތަކަށް ވެސް ނުގުޅޭ ކަމަށް ބުނެ ލިޔެފައިވާ މެސެޖެކެވެ. އެ މެސެޖު އޭނާ ރައްދުކުރީ ކާކަށް ކަމެއް ނޭނގެއެވެ. އެހެންނަމަވެސް އާއްމުކޮށް ފޮޓޯތަކުގައި ޖަހާ މިފަދަ ކެޕްޝަންތަކުގެ ފަހަތުގައި ވަނީ ފުން މެސެޖުތަކެކެވެ.\nA post shared by KAIZEEN (@kai_zeen)\nކައިޒީންގެ ފުން މެސެޖުގެ މާނަ ނޭންގުނު ނަމަވެސް ޔަގީނުން ވެސް އެކަން ރައްދުވާ މީހަކު އެކަމާއި މެދު ވިސްނާލުން ރަނގަޅެވެ.\nޕީޕީއެމް އާ ގުޅެންް ކައިޒީން އަށް ދައުވަތެއް\nޖެނުއަރީ 17, 2021 11:41\nބޯހަލާކު...ތީނަގެ ވަނަން ކައިޒީންއިން ކައްދައިދީ\nއަށް ބަދަލުކުރަން ފެނޭ...ލޯބީގެ ވާހަކަ ނުދައްކާ\nކަލޭ ބޭނުންވަނީ ލާރިހުންނަމީހުން\nޖެނުއަރީ 17, 2021 11:43\nހަށިގަނޑުގެ ވަނާ ތައް ހިލޭ ފިރިހެނުންނަށް ދައްކަމުން ދުވާއިރު ހެއްދެވިފަރާތްދެކެ ބިރުގަތުމެއްވެސް ނުވޭ ދޯ. ާާާާާާާާާާާާާާާާާާާާާާާާާާާ\nޖެނުއަރީ 17, 2021 11:45\nކާކަށް ތިރައްދުކުރީ؟؟ ގުޅޭ މީހަކާއި ގުޅެޔޭ؟\nޖެނުއަރީ 17, 2021 12:01\nހުދުކުލާގެ ފޮށާއެއް އޮޅާ ފަ ސަންދޯކައް ލާނެ ދުވަހެއްވެސް އަންނާނެ. ޙަމައެކަނި ތަ ފާތަކީ އެދުވަހު މޮޑެލް ކޮއްގެން ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ އައުރަ ނުދެއް ކެނެ ކަން. ޢެދުވަހު އެެހެން ބަޔަކު ތިބާގެ އައުރަ ނިވާކުރާނެ އެވެ. ޙެޔޮވިސް ނުން ﷲ މިންވަރުކުރައް ވާށި...\nޖެނުއަރީ 17, 2021 21:21\nކައީ ދުވަހަކުވެސް މައްޔިތެއްގެ ޖަނާޒާއަކައް ދިޔައިންތަ..؟\nޖެނުއަރީ 17, 2021 12:59\nތީ މީސްތަކުން މަގުފުރައްދަން އުޅޭ މީހެއް\nޖެނުއަރީ 17, 2021 13:13\nއެއްމެފަހުން ކައި މަށާ ދިމާކޮށްލީ ދޯ؟\nއެއީ ސީރިއަސްކޮށް އަހަރެން ބުނި އެއްޗެއްނޫން.\nތިހާވަރު ކުޜާނެކަމަކަށް ހިޔާލަަކަށްވެސް ނާދޭ.\nއެކަމަކު ސަޅި ސަޕްރައިޒެއް ތިދިނީ\nޖެނުއަރީ 17, 2021 13:23\nއިންޝާ ﷲ ވަރަށް އަވަހަށް މި ކުއްޖާ އަށް ތެދުމަގުފެނިގެން ތައުބާވާނެކަމީ ޝައްކެއް ހުރި ކަމެއްނުން މި ކުއްޖާއަށް ﷲ ހެޔޮ ވިސްނުން ދެއްވައި ދެ ދުނިޔޭގެ ބާއްޖަވެރިކަން މިންވަރު ކުރައްވާށި އާމީން.\nމާޗް 31, 2021 22:17\nޖެނުއަރީ 17, 2021 13:35\nއޭ ކަނބުލޯއެވެ. އަވަހަށް ތިއުޅުން ހުއްޓާލާށެވެ. ހެޔޮމަގަށް އެނބުރޭށެވެ. ކޮއެފުޅަށް މިއަދު ތި ވިސްނެވީ ވަރަށް ހަނިކޮށެވެ. ބޭބެ ދޭނެ ނަޞޭޙަތަކީ ރަނގަޅަށް އައުރަ ނިވާވާ ރީތި ހެދުން ލައިގެން ވާޖިބުތަކާ ސުންނަތްތަކަށް ސަމާލުވެ ރަނގަޅަށް އުޅުމަށެވެ. އޭރުން ފަހުން އޮތީ ހިިތުންވުމެވެ. މީރުބުއިމެވެ. ރީތި ފޭރާމެވެ. ދުވަހަކު ލޮލަށް ނުފެންނަ އަޑުނީވޭ ފަދަ އުވާވެރި މަންޒަރާއި ހިތްމަހަޖެހުމެވެ.\nޖެނުއަރީ 17, 2021 14:36\nއަޅޭ ޚައިޒީން މުސްކުޅިވެ ހުތުރުވާން ފަށައިފި.\nޖެނުއަރީ 17, 2021 14:47\nތިމަންނަ މީ ހުދު ކާފޫރުކޮޅެކޯ\nޖެނުއަރީ 17, 2021 15:03\nވަރައް ނުބައި ޝައިތޯނެއް..\nޖެނުއަރީ 17, 2021 15:39\nވަގުތުން ހަބަރު ހުސް ވީތަ މިކަހަލަ ބޭކާރު މީހުންގެ ވާހަކަ ތި ލިޔުއްވަނީ؟\nޖެނުއަރީ 17, 2021 15:52\nއެއީ އެނިމަލް ޕްރިންޓް ގެ ވާހަކަ ޖެހިދުވަހު މަ ކުރި ކޮމެންޓް ފެނިގެން ،މަ ޖެހިން ގޮނޑު ވިޔަސް ނޭގޭނޭ ،އެހެންވެ ކަޑަވީ ،ހެހެހެހެ\nޖެނުއަރީ 17, 2021 16:02\nމިމަންޖެގެ އަސްލުނަން އެގޭ ކުއްޖަކުބުނަލަދީބަލަ\nކައިގެ އަސްލުނަމަކީ ޒަޔާން ހަަތަރު ކަށިމަތި ނައިފަރު ކޮޔެއް\nޖެނުއަރީ 17, 2021 18:13\nޖެނުއަރީ 17, 2021 16:07\nމިހާރު އިންސްޓަގްރާމް ވެރިފައި ނުކުރެވިގެން ހޭބަލިވަނީ\nޖެނުއަރީ 17, 2021 16:22\nގުޅޭ މީހަކާ ހުރީ ރަނގަޅަށް ގުޅިފަ މިހާރު. ކޮންމެސް ރިސޯޓެއްގެ ވެރިޔަކާ\nޖެނުއަރީ 17, 2021 17:57\nޗީޑި.. މީ އަޅެ މުސްލިމެއްތަ؟\nޖެނުއަރީ 18, 2021 07:07\nކަލޭ މެން އަސަރު ކޮށްގެން ލިޔުނު ކޮމެންޓަށް ޝުކުރިއްޔާ!\nޖެނުއަރީ 18, 2021 08:42\nލޮބުވެތި ކައިޒީން އެވެ. ތިބާއަށް ﷲ ދެއްވާފައި ވަނީ ރީތި ހަށިގަނޑެކެވެ. ތިހަށިގަނޑުގެ ބޭނުން މާއި ނަލަކަން ދެއްކުމަށް ހުއްދަވެގެން ވަނީ ކައިގެ ފިރިމީހާއަށާއި ކައިއަށެވެ. މިއަދު ތިބާއަށް މީހުން ލައިކް ދިނަސް ނައިސް ޖެހިޔަސް ޤިޔާމަތް ދުވަހުން އެއަކުން ވާނެ އެއްވެސް މަންފާއެއް ނޯންނާނެއެވެ. ތިބާއާއި ސުވާލު ކުރެވޭނީ ތިބާ ދުނިއޭގެ އުމުރު ހޭދަކުރި ގޮތާއި ގުޅޭގޮތުން އެވެ. ލައިކް ގެ މައްޗަށް ބިނާކޮށް އެކަލާގެ އެއްވެސް ކަމެއް ނުނިންމަވާނެއެވެ. އެހެންކަމަށް ވީގިނދު ތި ރީތި ހަށިގަނޑަކީ މިއަދު ނީލަމުގައި ވިއްކާލާއެއްޗަކަށް ނަހަދާށެވެ. ހެޔޮލަފާ ޞާލިޙް އަންބަކަށް ވާށެވެ. ހެޔޮގޮތުގައި ހަރުކަށި ނުވަތަ މަޑުކަށީގެ މުސްލިމަކަށް ނުވެ އާދައިގެ މެދުމިނުގެ މުސްލިމެއްގޮތުގައި ވުމަށް ނަޞޭހަތް ތެރިވަމެވެ. ތިހަށިގަނޑުގެ ރީތިކަން އޮތް ދުވަހު ދިރުއުޅުމަށް އުޅޭވޭ ކަހަލަ މުއްސަނދި ލޯބި ފިރިއެއް ހޯދާށެވެ. މުއްސަދިން ރެއަކަށް ޖަހާލާ ށޮޓަކަށް ގަންނަމީހަކަށް ނުވާށެވެ. މާދަމާވެސް ދިމާވާ ސިކުންތު ކޮޅަކުން ތިރީތިކަން ގެއްލި މީހާ ބާކީ ވެދާނެއެވެ.\nޖެނުއަރީ 18, 2021 22:59\nލިޔާނެއެއްޗެއް ނެތިއްޔާ ނުލިޔެތިބެބަލަ.\nއޭޕްރީލް 7, 2021 14:48\nކޮންމެ ހެން ކައިޒީން އާ ދިމާލަށް އެއްޗެހި ނުކިޔާ ހުރެބަލަ\nލިޔާނެ އެއްޗެއް ނޭންގެންޏާ ނުލިޔެބަލަ\nޖެނުއަރީ 19, 2021 17:09\nކައީ ތިޔަ ހެދުން ލީމަ އަންފުލޯ ކޮއްލައޮފިން.\nފެބުރުއަރީ 2, 2021 12:36\nދެން ބުރުގާ އަޅާ ތައުވާ ވެ ބަލަ ، ކޮންމެ އިންސާނެއް ވެސް (މުސްލިމް) އެމީހެއްގެ އެންމެ ފަހުދުވަހު ހުންނާނީ ހުދުކުލައިގެ ހެދުމުގަ\nއޭޕްރީލް 1, 2021 20:32\nކައިޒީނެވެ. ކަލޭ ހީކުރީ ތިގޮތަށް ވަނާތައް ފާޅުކޮށް ފިރިހެނުންނަށް ތުއިދެއްކެން ކާލޭ އަބަދު ފުރިހަ ޞިއްޙަތުގައި މުސްކުޅިނުވެ ހުންނާނެކަމަށް ހެއްޔެވެ. އަދި ކީއްހެއްޔެވެ، ތިބާ މަރުވެސް ވާނެއެވެ. އެއަށްފަހު އޮތީ ދުނިޔޭގައި ކުރ ޢަމަލަކާ ގުޅިގެން ދެވަނަ ޙަޔާތްފެށުމެވެ. އެހެންޏާ އުފާވެރިކަމެވެ. އެހެންޏާ ބިރުވެރިކަމާ ނާމާންކަމެވެ. އެހެންކަމުން ތިޔަ ބޭކާރުއުޅުން ހުއްޓާލައި އަވަހަށް މާތްﷲ ގެ މަގަށް ރުޖޫޢަވާށެވެ. ދެލޯފުޅާއެވެ. މުސްލިމް ޤައުމެއްގައި މުސްލިމު މަންމަޔަކާއި ބައްޕައަކަށް ލިބުނު ތިފަދަ ރީތި ކުއްޖަކު އެންމެބޮޑަށް ކުރަންޖެހޭނެކަމަކީ އެ ނިޢުމަތްތަކަށްޓަކައި ﷲ އަށް ޝުކުރުކުރުންމަތީ އެކަލާންގެއަށް އަޅުކަންކުރުންމަތީ ސާބިތުވެ ދެމިހުރުމެވެ. މިއަދަކީ އިމްތިހާނުގެ ގޯއްޗެވެ. މާދަމާއަކީ ހިސާބުބައްލަވައި ޖަޒާދެއްވާ ދުވަހެވެ. އެހެންކަމުން ކައިޒީންވެސް ތިހަ ބާރު ހެދުންތަކާއި ދެއްކުންތެރިކަން ދޫކޮށްލާށެވެ. އަވަހަށް އިސްލީމީ ރިވެތި ގަހަނާއިން ޒީނަތްތެރިވާށެވެ. ވަގުތު ފާއިތުވުމުގެކުރިން ތައުބާވާށެވެ. އެއީ މާ އުނދަގޫކަމެއްނޫނެވެ. ކިތަންމެ ގިނަ ފާފަކުރެވޭ މީހަކުވެސް ތައުބާވުމުން އެކަން މާތްﷲ ތަޢާލާ ޤަބޫލުކުރައްވައި ފާފަ ފުއްސަވައިދެއްވާނޭކަން ވަނީ އަންގަވާފައެވެ. މާތްﷲ ތިބާއަށާއި އަހަރެމެން އެންމެހާ މުސްލިމުތަކުންނަށް ހިދާޔަތުގެ މަގުދައްކަވައި ސާބިތުކަންދެއްވާށިއެވެ!އާމީން!


މެޑިކަލް ޓީމަށް 7.9 މިލިއަން ރުފިޔާ - DhiDaily\nމެޑިކަލް ޓީމަށް 7.9 މިލިއަން ރުފިޔާ\nޓޫރިޒަމް މިނިސްޓްރީން އެއް މަސް ދުވަހަށް ރާއްޖެ ގެނައި ބޭރުގެ މެޑިކަލް ޓީމަށް 7.9 މިލިއަން ރުފިޔާ ހަރަދު ކޮށްފައިވާ ކަމަށް އޮޑިޓް އޮފީހުން ނެރުނު ބަޔާނުން ހާމަވެއްޖެއެވެ.\nހަރަދުތަކާ ގުޅިގެން ކޮށްފައިވާ ކޮމްޕްލަޔަންސް އޮޑިޓްގައިވާ ގޮތުން އެ މިނިސްޓްރީގެ ޓްރަސްޓް ފަންޑުން ހަރަދުކޮށްގެން ފަސް މީހަކު ގެނެސްފައިވެ އެވެ. އޭގެ ތެރޭގައި ހިމެނެނީ ދެ ޑޮކްޓަރުންނާއި ނަރުހަކާއި އިމަޖެންސީ މެޑިކަލް ޓެކްނީޝަނެއްގެ އިތުރުން މެޑިކަލް ޓީމް ކޯޑިނޭޓަރެކެވެ.\nޓީމުގައި ހިމެނޭ ކޮންމެ ޑޮކްޓަރެއްގެ އެއް މަހުގެ މުސާރައިގެ ގޮތުގައި އެއް މިލިއަން ރުފިޔާ ހަރަދުކޮށްފައިވާ ކަމަށް އޮޑިޓުގައިވެ އެވެ. ދެ ވަނަ މަހުގައި މީހަކަށް ނުވަ ލައްކަ ރުފިޔާ ހޭދަކޮށްފައިވެ އެވެ. އަދި ނަރުހުންނާއި ޕްރޮޖެކްޓް ކޯޑިނޭޓަރަށް ވެސް ނުވަ ލައްކަ ރުފިޔާ ހޭދަކޮށްފައިވާ ކަން އޮޑިޓުން ފެންނަން އޮތެވެ. މީގެ އިތުރުން ލީގަލް ފީ އައި ސްޓޭންޑައުން ޗާޖާއި ރިލޭޓަޑް ފީއަށާއި ޕްރީ-ޑިޕްލޮއިމަންޓް އެޑްމިނިސްޓްރޭޝަން ފީއަށް 230،000ރ. ހޭދަކޮށްފައިވާ ކަމަށް އޮޑިޓް ރިޕޯޓުގައިވެ އެވެ.\nމީގެ އިތުރުން ޑިޒާސްޓާ މެނޭޖްމަންޓުން އެދިފައިވާ ގޮތަށް މެޑިކަލް ޓީމް އެކުލަވާލާފައި ނުވުމާއި، އެ ޓީމާ ހަވާލުކުރީ ކޮން މަސައްކަތްތަކެއް ކަން ނޭނގުމާއި ކުރި މަސައްކަތްތަކުގެ ރެކޯޑު ވެސް ޓޫރިޒަމް މިނިސްޓްރީން ބަލަހައްޓާފައި ނުވާ ކަމަށް އޮޑިޓް ރިޕޯޓުގައި ފާހަގަކޮށްފައިވެ އެވެ.


Burger King Ge Muvahzafun Thakeh Eh Faharaa Vazeefa In Vakivehjje - Vaguthu\nބާގާ ކިންގްގެ މުވައްޒަފުންތަކެއް އެއްފަހަރާ ވަޒީފާއިން ވަކިވެއްޖެ\nއެމެރިކާގެ ނެބްރަސްކާ ސްޓޭޓުގައި ހުރި ބާގާ ކިންގްގައި މަސައްކަތް ކުރާ ހުރިހާ މުވައްޒަފުން އެއްފަހަރާ ވަޒީފާއިން ވަކިވެއްޖެއެވެ.\n"ޓުޑޭ" ނޫހަށް އެ ތަނުން އެއް މުވައްޒަފަކު މައުލޫމާތު ދީފައިވާ ގޮތުން، ވަޒީފާ އިން ވަކިވީ މެނޭޖްމެންޓުން ކަންތައް ކުރާ ގޮތާ މެދު ހިތްހަމަ ނުޖެހިގެންނެވެ. އޭނާ ބުނީ މަސައްކަތުގެ މާހައުލުގައި ކަންތައް ހިނގަމުން ގޮސްފައިވަނީ ގޯސްކޮށް ކަމަށާއި، އޮގަސްޓް މަހުން ފެށިގެން އެތަނުގައި މުވައްޒަފުން މަދުވެފައި ޖެނެރަލް މެނޭޖަރު ހަރުކަށި ކަމަށެވެ.\nފަހެއް ނޫނީ ހަތް މުވައްޒަފުން މަސައްކަތް ކުރަން ޖެހޭ ހާލަތްތަކުގައި ވެސް އެތަނުގައި މަސައްކަތް ކުރަމުން ދިޔައީ ދެ ތިން މީހުންކަން އޭނާ ފާހަގަ ކޮށްފައިވެއެވެ. އޭގެ ސަބަބުން ބައެއް މުވައްޒަފުން ބަލިވެ، ހޮސްޕިޓަލުގައި އެނދުމަތިކޮށްގެން ފަރުވާދޭން ޖެހިފައިވާކަން ފާހަގަ ކޮށްފައިވެއެވެ. އެ މުވައްޒަފުން ބަލިވެފައިވަނީ ބާގާ ކިންގްގެ ބަދިގޭގައި ސާފު ވައި ނުލިބިގެން ކަމަށް ރިޕޯޓުތައް ބުނެއެވެ.\nހޫނު މޫސުމުގައި ބާގާ ކިންގްގެ ބަދިގޭގައި ހުރި އޭސީ މަސައްކަތް ނުކުރާތީ ބަދިގެ ތެރެޔަށް ކެތްނުވާ ވަރަށް ހޫނުވެގެން ދާ ކަމަށްވެއެވެ. އޭގެ ސަބަބުން ބާގާ ކިންގުގައި މަސައްކަތް ކުރަމުންދިޔަ މުވައްޒަފުންނަށް ގޮންޖެހުންތައް ކުރިމަތިވަމުންދާ ކަމަށާއި، ބައެއް މީހުން ޑީހައިޑްރޭޓް ވެގެންދާ ކަމަށް ބުނެފައިވެެއެވެ.\nމި ހާލަތުގައި ވެސް މުވައްޒަފުންގެ ޝަކުވާތަކަށް ބާގާ ކިންގުގެ އިސް މެނޭޖުމެންޓުން ދެމުން އަންނަ ޖަވާބަކީ ދެކެވެނީ ދޮގު ވާހަކައެއް ކަމަށާއި، އެއީ މަސައްކަތް ނުކުރަން ވެގެން ދައްކާ ބަހަނާ ކަމަށެވެ.\nޖުލައި 15, 2021 20:12


(މިދިޔަ ބުރާސްފަތި ދުވަހުގެ އަދަދާ ގުޅޭ)\nއޭގެ ދިހަ ވަރަކަށް މިނެޓު ފަހުން މިޝްކާގެ މެސެޖެއް ސައުންގެ ފޯނަށް އައެވެ. އޭގައި ލިޔެފައި ވަނީ ސައުންގެ ކިބައިން މަޢާފަށް އެދޭ ވާހަކައާއި ދެން އެހެން ނޫޅޭނެ ވާހަކައެވެ. އަދި ސައުންގެ ދިރިއުޅުމުން މިޝްކާ ވަކިވާން ނޭދޭ ވާހަކައެވެ. މެސެޖު ކިޔާލުމަށް ފަހު ދެވަނަ ސިކުންތުގައި މެސެޖު ޑިލީޓް ކޮށްލިއެވެ. މިޝްކާގެ އެއްވެސް ވާހަކައެއް އެއްވެސް ހައިޞިއްޔަތަކުން އަހާކަށް ބޭނުމެއް ނުވިއެވެ. އަދި ސައުންގެ ވިސްނުމުގައި މިޝްކާއާ އެކު ދެން އިތުރަށް އެންމެ ދުވަހަކުވެސް ދިރިއުޅުމުގެ އުއްމީދެއް ނެތެވެ. އާލިޔާއާގެ ލޯތްބަށް ކުރެވޭ އުއްމީދު މާފޮންޏެވެ.\nސައުންގެ ބޮލުގެ ރިހުމަކަށް މިއަދުވެފައި ވަނީ އާލިޔާ އޮފީހަށް ނައުމެވެ. އެތައް ފަހަރަކު ފޯނުން އާލިޔާއާއި ގުޅޭތޯ މަސައްކަތް ކުރިއެވެ. ދެތިން ފަހަރު ފޯނު ރިންގުވިއެވެ. ނަމަވެސް މިހާރު ވަނީ ފޯނުވެސް ނިންވާލައިފައެވެ.\nމެންދުރު ނަމާދަށް ބަންގި ގޮވަން ފެށުމުން މިސްކިތަށް ވަދެލައިފައި އައިސް އިތުރަށް އާލިޔާގެ ޚަބަރެއް ބެލުމަށް ނިންމިއެވެ. ނަމާދަށް ދާން ގޮނޑިން ތެދު ވިއެވެ. އެވަގުތު އޮފީހުގެ މުއައްޒަފަކު ގެނެސް އެ ދިނީ ސިޓީއެކެވެ. ތިޔައީ ކޮންއެއްޗެއްހޭ ބުނުމުން އެ މުއައްޒަފު ބުންޏެވެ. "މިއީ އާލިޔާ އޮފީހުން ވަކިވަން އެދި ލިޔެފައިވާ ސިޓީއެކެވެ." ސައުން ސިޓީ އަތުލުމަށް ފަހު އަނެއްކާ ވެސް ގޮޑީގައި އިށީނެވެ. ރިހޭ ފައި މައްޗަށް ފޮއި ވެއްޓުން ކަހަލައެވެ. އަދި އަސަރާއެކު އެ ސިޓީ އާއި ދިމާލަށް ބަލާލިއެވެ. ހަތަރު އުދަރެސް ފެނު ޖެހެމުން ދާކަމުގައި ހީކުރެވުނެވެ. ބޮލުގައި އަތްއަޅާ ފުން ވިސްނުމަކަށް ގެއްލުނެވެ. އާލިޔާ ފަދަ މުއައްޒަފަކު ކުންފުނިން ވަކިވުމަކީ ކުންފުންޏަށް ލިބޭ ހީނަރުކަމެކެވެ. ސައުންގެ ހަޔާތަށް އާލިޔާ ނައި ނަމަވެސް އޮފީސް ދޫކޮށް ލުމަކީ ސައުން އެދޭ ގޮތެއް ނޫނެވެ. ހިތުގެ ގޮވެލި ފަތި ވަނީ ހައްތާ އިތުރެވެ. ޒަޚަމުވެފައި ވާހިތް އިތުރަށް ޒަޚަމު ވަމުން ގޮސް އޭގެ ދިލަ ހޫނާ އުދާހުން ސައުންގެ ސިކުޑި މޮޔަ ކުރުވަމުން ދިޔައެވެ. އެންމެ ދުވަހަކު ވެސް އާލިޔާގެ ސޫރަ ނުފެނުމަކީ މިހާރު ހުރި ހާލަތުން ސައުންގެ ބަލިބޮޑު ވާނެކަމެކެވެ. ސައުން އެކިގޮތް ގޮތަށް ވިސްނުމަށް ފަހު ނިންމީ މިކަމުގައި އިތުރު މީހަކު މެދުވެރި ނުކޮށް ޚުދު ސައުން ތެދު ވުމަށެވެ. ސައުން ނިންމީ އާލިޔާގެ މަންމައާއި ބައްޕައާއި ބައްދަލުކޮށް ސައުން ބޭނުންވާ ގޮތް ހާމަކުރުމަށެވެ. ލަދުގަނެ ފަސްޖެހުމަކީ އަތުން އެތައް ނަޞީބެއް ބީވެދާނެ ކަމެއް ކަމަށް ނިންމިއެވެ. ނުރޯ ދަރިއަކަށް ކިރެއް ނުލިބޭނެ ކަމަށް ދެކުނެވެ.\nވުމާ އެކު ނަމާދުން ނިމިގެން އާލިޔާގެ ސިޓީ ހިފައިގެން އެގެއަށް ދިއުމަށް ނިންމިއެވެ. އެހެން ކަމުން ނަމާދު ކޮށްލުމަށް ފަހު ސައުންގެ މިސްރާބު ހުރީ އާލިޔާގެ ގެއާއި ދިމާލަށެވެ. ހަލަބޮލި ޓުރެފިކުން ސަލާމަތްވެ، އާލިޔާގެ ގެއާ ހިސާބަށް ދެވުނު އިރު މެންދުރު އެކެއް ޖަހައިފިއެވެ. ސަލާމް ގޮވާލުމުން ސަލާމް ބަލައިގަތީ އާލިޔާގެ މަންމައެވެ.\nސައުންނަކީ އެ ފެމެލީ އަށް އާމޫނެއް ނޫނެވެ. އެއީ އެކިއެކި މުނާސަބު ތަކުން މުވައްޒަފުންގެ އާއިލާ މެންބަރުންނާއި ބައްދަލު ވެވިފައި ވާތީއެވެ އެހެން ނަމަވެސް ކުއްލި ހައިރާން ކަމެއް ލިބުނީ މެންދުރުގެ އެންމެ ހޫނު ގަދަ ވަގުތު އާލިޔާގެ ގެއަށް އޮފީހުގެ ވެރިޔާ ވަޑައިގަތުމުންނެވެ. އާލިޔާގެ މަންމަ ވަރަށް އަދަބު އިޙްތިރާމާ އެކު ވަދެ އިށީންނަށް ބުނުމަށްފަހު ގޭތެރޭން އެހެން ކުއްޖަކަށް އެއްޗެއް ގެނައުމަށް އެދުނެވެ. ސައުން އެ އަޑު އަހާ އެކަން މަނާކުރިއެވެ. އަދި އާލިޔާ ކޮބައިތޯ ސުވާލުކުރިއެވެ. އެ ހިދު އާލިޔާގެ މަންމަ ބުނީ އާލިޔާ އުޅެނީ ބަލިވެކަމުގައެވެ. މިއަދު އޮފީހަށް ނުދިޔައީ ވަރަށް ބޮޑަށް ބޮލުގައި ރިހޭތި ކަމުގައެވެ. ސައުން އާލިޔާގެ ބައްޕަ ކޮބައިތޯ ސުވާލުކުރިއެވެ. އެހެން ބުނެ ނުނިމެނީސް ފެނުނީ ވަދެގެން އަންނަ ތަނެވެ. އާލިޔާގެ ބައްޕަ އަތުގައި ބާޒާރު ކޮށްގެން ގެނައި ކޮތަޅުތައް ހުއްޓެވެ.\nއާލިޔާގެ ބައްޕައަށް ސައުން ފެނުމުން އެ ތަކެތި އަވަސް އަވަހަށް ގޭތެރޭން ކުއްޖަކު އަތަށް ދިނުމަށް ފަހު ސައުންގެ ކައިރިއަށް އައިސް ސަލާމް ކޮށްލުމަށްފަހު ޖެހިގެން ހުރި ގޮޑީގައި އިށީނެވެ.\nއާލިޔާގެ ބައްޕަ ސުވާލު ކުރިއެވެ. މިހާ ނުވަގުތެއްގައި ތިޔަ ދުރުވީ ކިހިނެއްވީތޯ؟ އެހިދު ސައުން ދިއްކޮށްލީ އާލިޔާ އޮފީހުން ވަކިވާން އެދި ފޮނުވާފައިވާ ސިޓީއެވެ. އެ ސިޓީގެ ސަބަބުން އާލިޔާގެ ބައްޕައާ މަންމައަށް އިތުރު ހައިރާން ކަމެއް ލިބުނެވެ. މުޅި އާއިލާގެ ހުރިހާ ޚަރަދެއް ބަލަހައްޓަނީ އާލިޔާގެ މިންނެތް މަސައްކަތުން ލިބޭ ފައިސާއިންނެވެ. އާލިޔާގެ ބައްޕަ އަކީ ހިތުގެ ބައިޕާސް ހަދާފައި ހުންނަ ބަލި މީހަކަށް ވާތީ ބުރަމަސައްކަތް ކޮށްގެން ގިނަ ލާރި ހޯދާކަށް މާބޮޑު މަސައްކަތެއް ނުކުރެވެއެވެ. އާލިޔާގެ މުސާރައަށް ބަރޯސާވެފައިވާ މި އާއިލާ އަށް ލިބުނީ ވަރަށް ބޮޑު ސޮކެކެވެ. އެހެން ކަމުން އާލިޔާގެ ބައްޕަ އާލިޔާގެ މަންމަ ގާތު އާލިޔާއަށް ގޮވުމަށް ބުންޏެވެ.\nއެހިދު އެކަން ސައުން މަނާކުރިއެވެ. އަދި އާލިޔާއާއި އެ ވާހަކަ ނުދެއްކުމަށް އެދުނެވެ. ވަޒީފާއިން އާލިޔާ ވަކި ނުކުރާނެ ކަމުގެ ޔަގީންކަން ދިނެވެ. ހަމައެކަނި ސައުންނަށް އާލިޔާ އެކު އެކަނި ވާހަކަ ދައްކާލުމުގެ ފުރުސަތެއް ލިބިދާނެތޯ އެދުނެވެ. އެސުވާލުގެ ޖަވާބު ދިނުމުގެ ކުރިން އާލިޔާގެ ބައްޕަ ވިސްނާލިއެވެ. އަދި ސައުންނާއި އާލިޔާއާ ދެމެދު ހަމަ ނުޖެހުން ތަކެއް ހިގާފައި ވީ ކަމަށް ނިންމިއެވެ. އެ ވިސްނުމުގައި މައްސަލަ ހައްލު ކުރަން އެދޭތީ ސައުން އާލިޔާއާއި ބައްދަލު ކުރަން ފުރުޞަތުދިނެވެ. އަދި އާލިޔާއަށް ގޮވިއެވެ. އާލިޔާ އަންނަތަން ފެނުމުން އާލިޔާގެ މަންމައާ ބައްޕަ އެތަނުން ދުރަށް ދިޔައެވެ. އާލިޔާ ސިޑިން ތިރިއަށް ފައިބައިގެން އައި އިރު ސައުންނެއް ނުދެކެއެވެ. ވުމާއެކު ބައްޕަ ގޮވާލެއްވީ ކީކުރަން ވަންތޯ އެއްސެވެ. އެހިދު ބައްޕަ އަތުގެ އިޝާރާތުން ސައުން ދެއްކިއެވެ. އާލިޔާ ކުރިއަށް އެޅި ފިޔަވަޅު މަތީ ހުއްޓެވުނެވެ. އަދި އައިކޮޅަށް އެބުރި ދާން ބޭނުންވިއެވެ. އެކަމަކު މަންމައާ ބައްޕަ ފެންނަން ތިބުމުން އެމީހުންނަށް އިތުރު ކަމެއް އެނގި ދާނެތީ ވަރަށް ވިސްނުމަށް ފަހު ސައުންގެ ކައިރިއަށް އައެވެ.\nއާލިޔާ އެތާ އިށީނުމަށް ސައުން އެދުނެވެ. އެހެން ނަމަވެސް އާލިޔާ އެ އަޑެއް ނާހައެވެ. ގެއަށް ތިޔަ ދުރުވީ ކީއްވެތޯ ސުވާލުކުރިއެވެ. ސައުން ޖަވާބު ދިނެވެ. ފޯނު ނިއްވާލައިފަ އޮތީމަ ނުގުޅިގެންނެވެ. އިތުރު ނަމްބަރެއް އެގޭނަމަ ގެއަށް ނައިސް ހައްލު ވޭތޯ ބެލީމުހެވެ.\nސައުން އާލިޔާއަށް ދިއްކޮށްލީ އާލިޔާ ފޮނުވި ސިޓީއެވެ. މި ސިޓީ އޮފީހަށް ބަލައި ގަނެވެން ނެތް ވާހަކަ ބުނަން މި އައީ އަދި އާލިޔާ އޮފީހުން ވަކިވާން ނިންމި ނިންމުން ކިތަންމެ ބޮޑު އަގެއް ދީގެން ވެސް ބަދަލު ކޮށްދީ ފާނަށްތޯ އަހަން މިއައީ!\nއާލިޔާ: ނޫން ތިޔަ ސިޓީ ގެންދަވާ! އަދި އަޅުގަޑު އެދޭ ގޮތަށް ތިޔަ ކަންތައް ކޮށްދެއްވާ! އަޅުގަޑަށް އެހެން އޮފީހަކުން ވެސް ވަޒީފާ ލިބިދާނެ. އެކަމަކު ސައުންނަށް ސައުންގެ އަލަތު އަނބި މީހާއާ ދަރިން މުހިންމު ވާނެ. ކުދިންނާއި ވަކިން ނޫޅެވޭނެ. އަޅުގަޑާއި މެދު ތިޔަ ގެންގުޅުއްވާ ވިސްނުން ބަދަލު ކުރައްވާ!\nސައުން: ޕުލީޒު އާލިޔާ! ތިޔަހެން ނުބުނޭ! އަހަރެން މާޔޫސް ނުކުރޭ! އަހަރެންގެ ހާލަތު އެންމެ ރަގަޅަށް އެގޭނެ މީހަކީ އާލިޔާ! ހުރިހާ ވަގުތެއްގައި ވެސް އެހީތެރިކަމާއި މަދަދާއި އަޅާލުން ދިން ފަރާތަކީ އާލިޔާ! މިއަދު އަހަރެން ހާލުގައި ޖެހުންމުން ތިޔަހާ ހަރުކަށި ނުވޭ! މައިންބަފައިން ނިޔާވެ ބައެއްގެ އަތް ދޮށުގައި ނިކަމެތި ހާލުގައި ބޮޑުވަން ޖެހުނު އިރު ތަހައްމަލު ނުކުރާ ހިތާމަ މިއަދު އެބަ ކުރަން. އަހަރެން ދެކެމުން އައި ހުވަފެނުގެ އެއްބައި ކަމަށްވާ މިކުންފުނި ބަގުރޫޓު ވިޔަނުދީ! އޮފީހުގެ ހުރިހާ ރިސްކެއް ބޮލު އަޅައިގެން މި ކުންފުނި ކުންފުންޏެއްގެ ގޮތުގައި ދެމި އޮތުމަށް ހުރިހާ ހަކަތައެއް ހޭދަ ކުރަމުންދާ އެއްފަރާތަކީ އާލިޔާ! އާލިޔާއާއި ނުލައި ކުންފުންޏާއި އަހަރެން ވެސް ބަނގުރޫޓް ވެދާނެ. ޕުލީޒު! އަހަރެންނަށް ރަހުމު ކުރޭ! ހިލަހިތެއގެ ވެރިއަކަށް ނުވެ އަހަރެންނާއި މެދު އޯގާތެރިވެދީ! އަދި ތިޔަ ހިތުން ޖާގައެއް ދީ! އާލިޔާއާއި ނުލައި އަހަރެންގެ ދިރި އުޅުމަކީ މަންޒިލެއް ނެތް ހަޔާތަކަށް ވެގެން ހިގައިދާނެ. އެހެން ބުނަމުން އާލިޔާގެ އަތުގައި ހިފަން ސައުން މަސައްކަތް ކުރިއެވެ.\nއެހެންނަމަވެސް އާލިޔާހުރީ ސައުންގެ ފުށުން ހިނގާފާނެ އެ ފަދަ އަމަލަކާއި މެދު ވިސްނައިގެންނެވެ. ވުމާއެކު އަތް ދަމައިގަނެ ދުރަށްޖެހިލިއެވެ. ގޭތެރޭން މީހަކަށް ކުޑަވެސް ލިސާނެއް މިކަމުގައި ވެއްޖެނަމަ އާލިޔާއަށް ފޯސް ކުރާނެ ވަރު ޚުދު އާލިޔާއަށް އެގެއެވެ. އެއީ މިހާރު ވެސް ބައެއް ފަހަރަށް ސައުންގެ ކުދިންގެ ކަންކަމުގައި އެކި ތަންތަނަށް ދިއުމާއި ސައުންގެ ޕާސަނަލު ކަންކަމުގައި އާލިޔާ ބޭނުން ކުރާތީ ގޭމީހުން ނުލާހިކު ދިމާކުރެއެވެ. ބައެއް ފަހަރު އަޅުވާ ކިޔާ ހަދާތި އިސްތިރި ޖެހިދާނެއޭ ކިތަންމެ ފަހަރަކު ޚުދު އާލިޔާ ވެސް ބުނެފައި އެބަހުއްޓެވެ. މިއަދު ސައުން ގެޔަށް އައުމުން ދެން ކޮއްލާނެ ވަރު ހިތަށް އަރާ އާލިޔާ ހުރީ ވަރަށް ކަންބޮޑު ވެފައެވެ. ސައުން އަވަހަށް ފޮނުވާލެވޭނެ ގޮތަކާ މެދު އާލިޔާ ވިސްނިއެވެ. އެންމެ ރަނގަޅު ވިސްނުމަކަށް އައީ ފޯނު ހުޅުވުމެވެ. އެހެން ކަމުން އަވަސް އަވަހަށް ފޯނު ހުޅުވާނަމޭ ބުނަމުން އެގެއިން އެބުރި ދާން އެދުނެވެ. ފޯނު ކުރައްވާ! އެއިރުން ސައުން ކުރާ ކޮންމެ ސުވާލަކަށް ވެސް ޖަވާބު ދޭނަށް.\nމިދިޔަ ބުރާސްފަތި ދުވަހުގެ ބައި:


Kandu magun mulhi dhuniye ah, adhi nudhevey9gaumuge list gai Raajje!\nކަނޑުމަގުން މުޅި ދުނިޔެއަށް، އަދި ނުދެވޭ ނުވަ ގައުމުގައި ރާއްޖެ!\n04 މާރޗް 2021 - 10:47:48\nދުނިޔޭގެ ހުރިހާ ގައުމަކަށް ޒިޔާރާތްކޮށް ރިކޯޑު ފޮތަށް އަރަން އެންމެން ވެސް ބޭނުންވާނެ އެވެ. އެ މަގު އާންމުކޮށް އެންމެން ވެސް ކޮށާނީ ފަސޭހަ މަގުންނެވެ. އެކަމަކު، މިއީ މުޅިން އެހެން ވިސްނުމެއްގައި އެމަގު ކޮށަމުން އަންނަ ޒުވާނެކެވެ.\nއެއްގަމުން ނުވަތަ ކަނޑުމަގުން ހުރިހާ ގައުމަކަށް ޒިޔާރާތްކުރަމުން އަންނަ މި ޒުވާނާ، އެ މަަސައްކަތް ފެށީ ފްލައިޓުގައި ދުނިޔެ ވަށާއި ބުރެއް ޖަހާލާކަށް ނޫނެވެ.\nމިވަގުތު ހޮންގްކޮންގައި ހުރި، ތޯރް ނަމަކަށް ކިޔާ މި މީހާ އަމިއްލަ ގެއަށް ނުގޮސް އުޅޭތާ މިހާރު ހަތް އަހަރާއި ތިން މަހަށް ވުރެ ގިނަ ދުވަސްވެއްޖެ އެެވެ.\nމީގެ ހަތް އަހަރުކުރިން، މި ޒުވާނާ މި ދަތުރު ފެށީ، ދުނިޔޭގެ ތާރީހުގައި ވެސް އެއްވެސް މީހަކު މިހާތަނަށް ފްލައިޓެއްގައި ނޫން ގޮތަށް ދުނިޔޭގެ ހުރިހާ ގައުމަކަށް ޒިޔާރާތްކޮށްފައި ނުވާކަން އެނގޭތީ އެވެ. އެހެންވެ އެކަން ކުރާ ފުރަތަމަ މީހާއަށް އޭނާ ވާން ބޭނުންވަނީ އެވެ.\nޑެންމާކަށް އުފަން، ތޯރު ވަނީ، އޭނާގެ އެ ހުވަފެން ހަގީގަތަކަށް ހަދަން ބެކްޕެކަކަށް އެއްޗެހި އަޅައިގެން މި ދަތުރު ފަށާފަ އެވެ. އެގޮތުން، މިހާތަނަށް 336 ބަހާއި، 158 ޓްރެއިން އަދި 25 ކޮންޓެއިނާ ޝިޕާއި އަށް ޓްރަކާއި އަހެއްގައި އޭނާ ވަނީ ދަތުރުކޮށްފަ އެވެ. މި ގޮތްގޮތަށް ދަތުރުކުރުމަށް ކޮންމެ ދުވަހަކު ވެސް އޭނާއަށް ހޭދަކުރަން ޖެހެނީ ގާތްގަނޑަކަށް ވިހި ޑޮލަރެވެ.\nތޯރް ބުނާ ގޮތުންނަމަ، މިދަތުރުގެ ތެރެއިން ދިމާވާ ބައެއް މީހުން އޭނާއަށް ހިލޭ ހުރުމާއި ކެއުން ވެސް ދެ އެވެ.\nތޯރްގެ މި ދަތުރުގެ ވާހަކައަކީ އަހާލަން ފަސޭހަ ވާހަކައެއް ނަމަވެސް އެތައް އުނދަގުލަކާ މިކަންކަމުގެ ތެރެއިން ދިމާވެފައިވެ އެވެ. އޭގެ ތެރޭގައި ވިސާ ހޯދުމުގައި ދަތިތައް ކުރިމަތިވުމާއި ހުންނާނެ ތަނެއް ހެޔޮ އަގުގައި ހޯދުމާއި، ކޮންޓެއިނާ ބޯޓު ފަހަރުގައި މަސް ދުވަސް ހޭދަކުރަން ޖެހުން ފަދަ ކަންކަން ހިމެނެ އެވެ.\nދިމާވާ ދަތިތަކާ ހުރެ ބައެއް ފަހަރު މި ދަތުރު ހުއްޓާލަން ވެސް އޭނާ ބޭނުންވެ އެވެ. އެކަމަކު އެއީ މުޅި އުމުރު އޭނާ އެކަމާއި ހިތާމަކުރާނެ ކަމެއް ކަމަށް ބުނެ އެކަމައިގެން ކުރިއަށް ދަނީ އެވެ. މިހާތަނަށް 194 ގައުމަކަށް އޭނާ ޒިޔާރާތްކޮށްފައިވާއިރު ބާކީ އޮތީ ނުވަ ގައުމެކެވެ. އޭގެ ތެރޭގައި ދިވެހިރާއްޖެ ވެސް ހިމެނެ އެވެ.


Bus dhuhvamun phone kuri driver ehge license hifahahtaifi\nބަސް ދުއްވަމުން ފޯނު ކުރި ޑްރައިވަރު--\n8 ޑިސެންބަރ 20190ކޮމެންޓް\nބަސް ދުއްވަމުން ފޯނު ބޭނުން ކުރި ބަސް ޑްރައިވަރެއްގެ ލައިސެންސް ހިފަހައްޓައިފި އެވެ.\nލައިސެންސް ހިފަހައްޓާފައިވާ ޑްރައިވަރަކީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން އެއާޕޯޓާއި ހުޅުމާލެއާ ދެމެދު ދަތުރު ކުރާ ބަހެއް ދުއްވާ މީހެކެވެ.\nއެ މީހާގެ ލައިސެންސް ހިފަހައްޓާފައި ވަނީ ބަސް ދުއްވަމުން ފޯނު ބޭނުން ކުރަނިކޮށް ނަގާފައިވާ ވީޑިއޯއެއް ސޯޝަލް މީޑިއާގައި އާންމުވެފައި ވަނިކޮށެވެ.\nއެ ވީޑިއޯއިން ފެންނަނީ ހައިވޭ ސަރަހައްދުގެ ޓްރެފިކަށް ހުއްޓި އިނދެ އެމީހާ ފޯނާއި ކުޅޭ މަންޒަރެވެ. އަދި އެތަނުން ބަސް ނައްޓާލަމުން ވެސް ފޯނުން މީހަކާއި ވާހަކަ ދައްކާ މަންޒަރެވެ. އަދި ބަސް ދުއްވަމުން ދިޔައިރު އެއް އަތުން ފޯނާ ކުޅެން އިން މަންޒަރު ވެސް ފެނެ އެވެ.\nއެ ވީޑިއޯ އާންމުކުރި މީހާ ފުލުހުންގެ ޓްވިޓާ އެކައުންޓް ޓެގްކޮށް ވަނީ އެކްސިޑެންޓުތައްވުމުން އެ ވާހަކަ އެންމެން ދައްކާނެ ކަމަށް ވެސް ބުނެފަ އެވެ. އަދި ފުލުހުން ވަނީ މިއަދު ހެނދުނު އެ ޑްރައިވަރު ޓްރެފިކް ޕޮލިހަށް ހާޒިރުކޮށް ނަސޭހަތްދީ ލައިސެންސް ވެސް ހިފަހައްޓާފައިވާ ކަމަށް ބުނެފަ އެވެ.\nމީގެ ދުވަސްތަކެއް ކުރިން ވަނީ ހުޅުމާލޭ ހައިވޭގައި ނުރައްކާތެރި އެކްސިޑެންޓެއް ވެސް ހިނގާފަ އެވެ. އެގޮތުން އެމްޓީސީސީގެ ބަހަކުން ޖެހި 13 އަހަރުގެ އަންހެން ކުއްޖަކު މަރުވިއިރު މިއަހަރުގެ ކުރީކޮޅު ހުޅުމާލޭގައި ބަސް ޑްރައިވަރަކު ނިދި ޖެހިފައި އިނދެ ދުއްވި ބަހަކުން ޖެހި ޔޫކްރެއިންގެ ފަތުރުވެރިއަކު ވެސް ވަނީ މަރުވެފަ އެވެ.\nކުއްޖާ ރޭޕްކުރި މީހުންނަށް މަރުގެ އަދަބުދޭން ޖެހޭ: ޝެއިހް ޒައިދު


ތ. ގާދިއްފުށީ ސްކޫލް\nހ- ކިޔަވައިދިނުމުގެ ދާއިރާއިން ސެޓްފިކެޓް ހާސިލުކޮށްފައިވުން.\nށ- ގްރޭޑް 10 ނިންމައި، ޖީ. ސީ. އީ. އޯލެވެލް އިމްތިޙާނުގެ ދެމާއްދާއިން ދަށްވެގެން "ސީ" ފާސް ލިބިފައިވުމާއެކު، އެސް. އެސް. ސީ. އިމްތިޙާނުގެ ދިވެހިން "ސީ" ފާސްލިބިފައިވުން.\nނ- ގްރޭޑް 10 ނިންމާފައިވުން.\n- ކިޔަވައިދިނުމާ ގުޅޭގޮތުން ކުރަންޖެހޭ މަސައްކަތްތައް ކުރުން.\n- ބެލެނިވެރިންނާއި، ދަރިވަރުންނާއި، ޓީޗަރުންނާއި، ސްކޫލާމެދު އޮންނަ ގުޅުން ހަރުދަނާކުރުމަށް މަސައްކަތްކުރުން.\n- ޤައުމީ މަންހަޖާ އެއްގޮތަށް އުނގައްނައިދިނުމުގެ އެންމެހައި ކަންތައްތައް ރާވައި ހިންގުން.\n- ކުދިންގެ ތަޢުލީމާއި ތަރުބިއްޔަތުގެ ފެންވަރު މަތިކުރުމަށް މަސައްކަތްކުރުން.\n- ކުދިންގެ ކިބައިގައި ދީނީ، އަޚްލާޤީ ސިފަތައް އަށަގެންނެވުން.\n- ވަށާޖަހާ ތަޢުލީމަކަށް މަގުފަހިވާނެހެން އިތުރު ހަރަކާތްތައް ރާވައި ހިންގުން.\n- މުދައްރިސުންގެ މަސައްކަތުގެ ފެންވަރުބަލާ މޮނިޓަރކުރުން.\n- ދަރިވަރުންގެ ރެކޯޑުތައް ބެލެހެއްޓޭނެ ނިޒާމެއް ޤާއިމްކުރުން.\n- ލޯކަލް އިމްތިޙާންތަކާއި އިންޓަނޭޝަނަލް އިމްތިޙާންތަކުގެ އެންމެހައި ކަންކަން ކުރިއަށް ގެންދިއުން.\n- ޓީޗަރުންނާއި އެޗް އޯޑީންގެ މަސައްކަތްތައް ބަލައި، އޮބްޒާވްކޮށް، ފަންނީގޮތުން ދޭންޖެހޭ ލަފަޔާއި އިރުޝާދުދިނުން.\n- ކިޔަވައިދިނުމާ ގުޅޭގޮތުން ބަލަހައްޓަންޖެހޭ ރެކޯޑްތައް އެއްކޮށް، އެ ރެކޯޑްތައް ރައްކާތެރިކަމާއެކު ބެލެހެއްޓުން.\n- ދަރިވަރުންގެ ފެންވަރު މަތިކުރުމަށް ތަފާތު ޕްރޮގްރާމްތައް ޓީޗަރުންނާއި އެޗް އޯޑީން މެދުވެރިކޮށް ރާވައި ހިންގައި ބެލެހެއްޓުން.\n- އެކި މާއްދާތަކުން ދަށްކަމަށް ފާހަގަކުރެވޭ ކުދިންނަށް ރިމީޑިއަލް ޕްރޮގްރާމްތައް ރާވައި، ޓީޗަރުން މެދުވެރިކޮށް ހިންގައި، ބެލެހެއްޓުން.\n- ދަރިވަރުންގެ އަޚްލާޤީ ކަންތައްތައް ރަނގަޅުކުރުމަށް ތަފާތު ހަރަކާތްތައް ރާވައި، ހިންގުމާއި، ދަރިވަރުންގެ އަޚްލާޤީ މައްސަލަތައް ބަލައި، ފިޔަވަޅު އަޅަންޖެހޭ ކަންތައްތަކުގައި ފިޔަވަޅު އަޅައި، ރެކޯޑް ބެލެހެއްޓުން.\n- ކަނޑައެޅޭ އުސޫލެއްގެމަތިން ކޯޑިނޭޝަން މީޓީންގތައް ބާއްވާ މުދައްރިސުންގެ މަޝްވަރާއާއެކު ނިންމޭ ކަންތައްތައް ތަންފީޒުކުރުމަށް މަސައްކަތް ކުރުމާއި، ކިޔަވައިދިނުމާ ގުޅިގެން ދިމާވާ މައްސަލަތައް ޙައްލުކުރުމަށް މަސައްކަތް ކުރުން.\n- ސްކޫލުގެ ކޯކަރިކިއުލަރ ހަރަކާތްތައް އެކަޑަމިކް ކަލަންޑަރުގައިވާގޮތުގެމަތިން ރާވައި ހިންގުމަށް މަސައްކަތްކުރުމާއި، މިކަމާގުޅޭ އެންމެހައި ރެކޯޑްތައް ބެލެހެއްޓުން.\n- ދަރިވަރުންގެ ލީވިންގ ސަޓިފިކެޓް ހެދުމަށް ބޭނުންވާ މަޢުލޫމާތު ފުރިހަމަކުރުވައި، އެ މަޢުލޫމާތު ޗެކުކޮށް ޕްރިންސިޕަލާ ހަމައަށް ގެންގޮސްދިނުން.\n- ކޮންމެ ޓާރމެއް ނިމުމުން، ބެލެނިވެރިންނަށް ފީޑްބެކް ދިނުމަށް ބޭއްވޭ ބައްދަލުވުންތައް ބޭއްވުމާއި، ފީޑްބެކް ފޯމުތައް ތައްޔާރުކުރުވުމާއި އެތަކެތި ބެލެހެއްޓުން.\n- ދަރިވަރުންގެ ރެކޯޑް ފައިލްތައް ޤަވައިދުން ބެލެހެއްޓުމަށް ޓީޗަރުންނާއި ހަވާލުކޮށް އެތަކެތި ޤަވައިދުން ބަލަހައްޓާތޯ ބަލައި ޗެކްކުރުން.\n- އިތުރުގަޑީގައި މުވައްޒަފުން ކުރާ މަސައްކަތް (ހަވާލުވެފައިވާ މުވައްޒަފުންގެ) ބަލައި، ޗެކްކުރުން.\n- ޓީޗަރުންގެ އެޕްރައިޒަލް ފޯމްތައް ކަނޑައެޅިފައިވާ މުއްދަތުގެ ތެރޭގައި ފުރިހަމަކުރަމުން ގެންދިއުމާއި، މާރކްސް ދިނުމާއި، މާރކްސްތައް އޭގެ ވެރިފަރާތަށް ކިޔައިދީ، އޭނަގެ ސޮއި ހޯދުމާއެކު، އެޕްރައިޒަލް ފޯމް ފުރިހަމަކޮށް ނިންމައި، މުވައްޒަފުންނާބެހޭ ސެކްޝަނަށް ހުށަހެޅުން.\n- ކިޔަވައިދިނުމާ ބެހޭގޮތުން ބެލުމަށް ވަޒީފާ ބަޔާނުގައި ހިމަނާފައިވާ ކަމަކާ ގުޅިގެން ސްކޫލް ބޯޑް، ޕީ.ޓީ.އޭއިން، ސަރުކާރުގެ ކަމާބެހޭ ފަރާތްތަކުން، ބެލެނިވެރިންނާއި ނޫސްވެރިން، މީޑިއާ ފަދަ ތަނަކުން މަޢުލޫމާތެއް ބޭނުންވެއްޖެނަމަ، އެކަމެއް ހިނގާގޮތާއި، ހިނގަމުންދާގޮތުގެ ފުރިހަމަ މަޢުލޫމާތު ތައްޔާރުކުރާ ޕްރިންސިޕަލްގެ ހުއްދައާއެކު ދިނުން.\n- ކިޔަވައިދިނުމަށް ސްކޫލުގައި ލިބެންހުރި އެކިއެކި ވަސީލަތްތައް، ދަރިވަރުންނާއި ޓީޗަރުން ބޭނުންކުރުމުގައި އޭގެ އެންމެ ފައިދާހުރި ޚަރަދުކުޑަ ގޮތްގޮތަށް ބޭނުންކުރުމަށް މަޢުލޫމާތުދީ، ހަނދާންކޮށްދެމުން ގެންދިއުން.\n- ލައިބްރަރީން އަނބުރާ ދައްކާގޮތަށް ދޫކޮށްފައިވާ ފޮތްތައް ދިރާސީ އަހަރެއް ނިމޭއިރު އަނބުރާ ދައްކާފައި ހުރިތޯ ލައިބްރޭރިއަނުން މެދުވެރިކޮށް ޗެކުކުރުވުމާއި، އެތަކެތި އަބުރާ ނުދައްކާނަމަ، ލައިބްރޭރިއަނަށް އެތަކެތި ހޯދުމަށް އެންގުން.\n1. ވަޒީފާއަށް އެދޭ ފޯމު (މި ފޯމު، މި ސްކޫލުގެ އިދާރާއިން ލިބެން ހުންނާނެއެވެ.)\n3. ވަޒީފާއެއްގައި އުޅޭ ނުވަތަ އުޅެފައިވާ ފަރާތެއްނަމަ، އަދާކުރާ ނުވަތަ އަދާކުރި ވަޒީފާގެ މަސްއޫލިއްޔަތު އެނގޭނެ ރަސްމީ ލިޔުން.\n4. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ކޮޕީ.\n5. ވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއި، އީމެއިލް އެޑްރެހާއެކު)\nމަތީގައި ބަޔާންކޮށްފައިވާ ލިޔުންތައް ސްކޫލުގެ އޮފީހަށް ހުށަހެޅުން.\n2016 ޖަނަވަރީ 10 ވާ އާދީއްތަ ދުވަހުގެ 14:30 ގެ ކުރިން ތ. ގާދިއްފުށީ ސްކޫލުގެ އިދާރާއަށެވެ.\n- މި މަޤާމަށް ކުރިމަތިލާ ފަރާތްތަކުގެ ތެރެއިން އިންޓަވިޔު ކުރެވޭނީ، މަޤާމަށް ޝަރުޠު ހަމަވާ ފަރާތްތަކެވެ.\n- އިންޓަވިޔު އޮންނާނީ، 2016 ޖަނަވަރީ 11 ވާ ހޯމަ ދުވަހުގެ ހެނދުނު 10:00 ގައި މި ސްކޫލުގެ އިދާރާގައެވެ.\n- އިތުރު މަޢުލޫމާތު ސާފުކުރުމަށް ގުޅާނީ، 6780570 ނަންބަރު ފޯނާއެވެ.\n20 ރަބިީޢުލްއައްޥަލް 1437\nސުންގަޑި: 10 ޖަނަވަރީ 2016 1430


ބިރިޔާނީގެ ތާރީޚުން ތަންކޮޅެއް… |\nބިރިޔާނީގެ ތާރީޚުން ތަންކޮޅެއް...\nބިރިޔާންޏަކީ މިއަދު ދިވެހީންގެ ސުފުރާތަކުގައި ވެސް މަޝްހޫރު ތަށްޓެކެވެ. އެއީ އިންޑިޔާގެ ކެއުންތަކުގައި ހިމެނޭ ވަރަށް ޤަދީމީ ވަރަށް މަޝްހޫރު ކާއެއްޗެކެވެ. އެހެނަސް ބިރިޔާނީގެ ތާރީޚާމެދު މުއައްރިޚުންގެ މެދުގައި ވަނީ ދެބަސްވުންތައް އުފެދިފައެވެ. ބިރިޔާނީގެ އަޞްލަކީ ކޮބައިހެއްޔެވެ؟ މި ނަން ދެވުނީ ކިހިނެއް ހެއްޔެވެ؟\nދިރާސާ ކުރައްވާ ބައެއް ބޭފުޅުން ބުރަވެވަޑައިގަންނަވާ ގޮތުގައި ބިރިޔާނީގެ އަޞްލަކީ ފާރިސީ ބަހުގެ "ބޭރުޔާން" އެވެ. މާނައަކީ "ތެލުލުން" އެވެ. އެއީ ބަތް ކެއްކުމުގެ ކުރިން ހަނޑޫ ތެލުގައި ނުވަތަ ގިތެލުގައި ތެލުލެވޭތީއެވެ. އަނެއްބައި ބޭފުޅުން ވިދާޅުވާ ގޮތުގައި "ބިރިޔާނީ"ގެ އަސްލަކީ "ބިރިންޖު" އެވެ. އެއީ ފާރިސީ ބަހުން ހަނޑުލެވެ.\nބައެއް ދިރާސާތައް ބުނާގޮތުގައި ބިރިޔާންޏަކީ މުޣޫލީންގެ ވެރިކަމުގައި އީޖާދު ކުރެވުނު އެއްޗެކެވެ. އެއީ ފަޤީރުންނަށް ތައްޔާރުކޮށްދެވުނު ކާއެއްޗެކެވެ. ބިރިޔާނި ތައްޔާރު ކުރެވެނީ ރަސްގެފާނުގެ ބަދިގެކޮޅުގެ ހުސްފުޅުތަކުންނެވެ. ބާކީވެފައިވާ ހުންނަ ބަތްތަކަށް ހަވާދު އަޅައި އެއްކުރުމަށް ފަހު ކުކުޅު މަސްކޮޅެއް ލައި ތެލުލަނީއެވެ.\nއެހެނަސް އެހެން ބައެއް ދިރާސާތައް ބުނާގޮތުގައި މުޣޫލީންގެ ކުރިން ވެސް އިންޑިޔާގައި ބިރިޔާނި ކާ އެއްޗެއްގެ ގޮތުގައި އިސްތިއުމާލު ކުރެވިފައި ވެއެވެ.\nފާރިސީ އެއްޗެއް އިންޑިއާ އެއްޗަކަށް ބަދަލުވީ ކިހިނެއް؟\nބައެއް ދިރާސާތައް ބުނާގޮތުގައި މުޣޫލީން އިންޑިޔާއަށް ބިރިޔާނި ގެނައީ ފާރިސް ކަރައިންނެވެ. އެމީހުންގެ ވެރިކަމުގައި އިންޑިޔާގެ ރަށްތަކަށް ބިރިޔާނި ފެތުރިގެން ދިޔައީއެވެ. ބިރިޔާނި މަޝްހޫރުވެފައިވަނީ ޙައިދަރުއާބާދާއި ލަކަނޫގައެވެ.\nއަނެއްބައި ދިރާސާތައް ބުނާގޮތުގައި ބިރިޔާނި އިންޑިޔާއަށް ދިޔައީ އަރަބި ކަނޑުންލައިފާ ކާލީކޯޓު މަގުންނެވެ. ކާލީކޯޓުގައި ބިރިޔާންޏާއެކު ކާށިތެލުގައި ފިހެފާ ހުންނަ ރޮށްޓާއި އަސާރަ ބޭނުން ކުރެއެވެ. ރަހައަށް ބަލާއިރު ކާލީކޯޓު ބިރިޔާނި އިންޑިޔާގެ އެހެން ރަށްރަށުގެ ބިރިޔާންޏާ ވަރަށް ތަފާތެވެ. އެއީ ބަނޑަށް ވަރަށް ލުއި އެއްޗެކެވެ.\nޙައިދަރުއާބާދުގައި ބިރިޔާނި ހަދާއިރު ބަތާއި މަސް ކައްކާނީ އެއްކޮށްނެވެ. އެހެން ރަށްރަށުގައި ބިރިޔާނި ހަދާއިރު ބަތް ކައްކާނީ މަހާ ވަކިންނެވެ.\nތާރީޚީ ޙަޤީޤަތްތަކުގެ ތެރެއަށް ވަންނައިރު އޮޅުން އަރާކަހަލަ އެތައް ކަންތައްތަކެއް ފާހަގަކުރެވެއެވެ. ފުލޯކު ވާހަކައެއް ކަމަށް ބެލެވޭ ވާހަކައެއް ބުނާގޮތުގައި ތައިމޫރުލިންކް އަފްޣާނިސްތާނު މަގުން ލައްވާފައި ކަޒަޚިސްތާނުން އިންޑިޔާގެ އުތުރު ސަރަޙައްދަށް ވަޑައިގެންނެވިއިރު ވަޑައިގެންނެވީ ބިރިޔާނީގެ މަލާފަތެއް ހިއްޕަވައިގެންނެވެ.\nއެހެން ފުލޯކު ވާހަކައެއް ބުނާގޮތުގައި ބިރިޔާނި އީޖާދު ކުރެއްވީ މުމްތާޒު މަޙައްލު (އެ ކަމަނާއަށް ޓަކައި ތާޖު މަޙައްލު ބިނާކުރެވުނު ކަމަނާ) އެވެ. އެކަމަނާ މި ކާނާ ތައްޔާރު ކުރެއްވީ ލަޝްކަރީންނަށެވެ.\nތިންވަނަ ރިވާޔަތެއް ބުނާގޮތުގައި ބިރިޔާނި ފެށުނީ ހުޅަނގު އޭޝިޔާއިންނެވެ. އެ ހިސާބުގައި ބަދަވީން ތެއްޔެއް ފުރެންދެން ހަނޑުލާއި ގެރިމަހާއި ހަވާދު އަޅައިގެން އުނދުނަކަށް ލައިގެން ކައްކައިގެން ކައި އުޅުނެވެ. މިއީ ބިރިޔާނީގެ ފެށުމެވެ.\nބުރަވެވޭ ރައުޔަކީ ބިރިޔާނި އައީ ފާރިސް ކަރައިންނެވެ. އިންޑިއާގެ އުތުރު ސަރަޙައްދުތަކަށް އައީ އަފްޣާނިސްތާނު މަގުންނެވެ. ބިރިޔާނި ހަދަނީ ހަނޑުލާއި ހަވާދާއި ގެރިމަސް މަސްހުނިކޮށްގެންނެވެ. ގެރިމަހުގެ ބަދަލުގައި ކަނޑުމަސް ނުވަތަ ކުކުޅު ބިސް ނުވަތަ ތަރުކާރީ އަޅައެވެ. އެންމެ ކުރީ ޒަމާނުގައި ބިރިޔާނި ކައްކާއިރު ގިތެޔޮ ތެރެއަށް އަޅަނީ ނުކަނޑާ ހުންނަ ހަނޑުލެވެ. މި ގޮތަށް ހަދާ ބިރިޔާނީގައި ރަހަ ވަރަށް މީރުވާނެއެވެ. އެއަށްފަހު ހަނޑޫކޮޅު ތެލުލައި ސާފު ފެނުގައި ކައްކަނީއެވެ. ކައްކާއިރު އެއަށް ހަވާދު ލާނެއެވެ. ހަނޑޫ ކައްކާނީ ދެބައި ކުޅަ އެއްބަޔަށް ރޯފިލަންދެނެވެ. ބިރިޔާނި ހަދާއިރު އަޑީގައި ހުންނާނީ ބަތެވެ. ދެން އަޅާނީ މަހާއި ހަވާދެވެ. ދެން އޭގެ މައްޗަށް އަޅާނީ ބަތެވެ. ބައެއް ފަހަރަށް ކާފޫރުތޮޅިޔާއި ކަރަންފުލާއި ފޮނިތޮށި ފަދަ އެއްޗެހި އަޅައި ރަހަ ތަފާތުކޮށްލައެވެ.\nބިރިޔާނި ހަދާނީ އަނގުރު އަލިފާނުގައި ތެލި މަތި ޖަހައިގެންނެވެ. މި ތެލީގެ މަތި ނަގާނީ ކާން ވީމައެވެ. މުޣޫލީންގެ ރަސްކަމުގައި ބިރިޔާންޏަކީ ރަސް ދޮލަނގުކޮޅުގެ ޚާއްޞަ ފަރިއްކޮޅެކެވެ. ފަހުން ބިރިޔާނިވެގެން ދިޔައީ ނިޒާމީންގެ ޚާއްޞަ ފަރިއްކޮޅަކަށެވެ. ޙައިދަރުއާބާދު ބިރިޔާނި މަޝްހޫރުވީ މިހެން ވެގެންނެވެ. ބިރިޔާނީގެ މޮޅު ދެރަކަން ބެލުމަށް ޓަކައި އެއިން ބަތްކޮޅެއް ނަގައި މޭޒުމައްޗަށް ވައްޓައިލެވޭނެއެވެ. މޮޅު ބިރިޔާނީގައި ދެ ބަތްފުއް އެކެއް ނުވާނެއެވެ. ކޮންމެ ފުކެއް ވެއްޓޭނީ ވަކިންނެވެ.\nއިންޑިޔާގައި ބިރިޔާންޏަކީ ވަރަށް ޚާޢްޞަ ކެއުމެކެވެ. ކޮންމެ ރަށަކަށް ޚާއްޞަ ބިރިޔާންޏެއް ވެއެވެ. އޮރެންޖް ލައިގެން ކައްކާ ޚާއްޞަ ބިރިޔާންޏެއް ވެއެވެ. ފިނިފެން ބިރިޔާންޏާއި ކަބާބު ބިރިޔާނި ވެސް ހުރެއެވެ. ޓެމިނަލްނާޑޫ ބިރިޔާނި ކެރެލާ ބިރިޔާންޏާ ތަފާތެވެ. ގޯވާ ބިރިޔާނި ބަންގާޅު ބިރިޔާންޏާ ތަފާތެވެ. ކެރަލާގައި ކަންބަޅި މަހުގެ ބިރިޔާނި ކައްކާއިރި އެއަށް ޔެންސޫން ލައެވެ. ގޯވާ ބިރިޔާނީގައި ރާހުތާއި ޒައިތޫނި ތެޔޮ ބޭނުންކުރެއެވެ.\nނިޒާމީ ރަސްރަސްކަލުންގެ ސުފުރާމަތިން 49 ބާވަތުގެ ބިރިޔާނި ފެނިފައި ވެއެވެ. މީގެތެރޭގައި ކަނޑުމަހުގެ ބިރިޔާނި، އިހި ބިރިޔާނި، ޑިނގާ ބިރިޔާނި، މުސަޅު ބިރިޔާނި، ފުއްލާ ބިރިޔާނި ވެއެވެ.\nއަދިވެސް ބަދިގެ: އުޅާލި- އެކި ރަށްރަށުގައި ތައްޔާރުކުރަނީ އެކި ގޮތަށް\nއަދިވެސް ބަދިގެ: "ވެލިދޫ އައުލާދު ބަތް" ރަހަ ބެލިންތަ؟\nއަދިވެސް ބަދިގެ: ގައްދޫ "ގަރެދެ ފަތެފޮޅި" ރަހަ ތަފާތުވެފައި ވަރަށް މީރުވާނެ!\nއަދިވެސް ބަދިގެ: ހަކުރުލީ ބަނބުކެޔޮ- ޒަމާނުއްސުރެ ދިވެހިން ތައްޔާރުކުރާ މީރު އެއްޗެއް\nއަދިވެސް ބަދިގެ: ބިސްކޯދު ޕުޑިން ވަރަށް މީރުވާނެ


ހއ.ދިއްދޫގެ މިޑްލް ސްޕޯޓްސް ކުލަބުން ރޯދައާއި ދިމާކޮށް ގިނަ ހަރަކާތެއް | Jazeera\tހއ.ދިއްދޫގެ މިޑްލް ސްޕޯޓްސް ކުލަބުން ރޯދައާއި ދިމާކޮށް ގިނަ ހަރަކާތެއް - Jazeera\nހއ.ދިއްދޫގެ މިޑްލް ސްޕޯޓްސް ކުލަބުން ރޯދައާއި ދިމާކޮށް ގިނަ ހަރަކާތެއް\nއާމިނަތު އަޙުމާ May 18, 2019 152 views0\nހއ.ދިއްދޫގައި ހިންގާ ކުޅިވަރާއި ބެހޭ ކުލަބެއް ކަމަށްވާ، މިޑްލް ސްޕޯޓްސް ކުލަބުން ގިނަ އަދަދެއްގެ ދީނީ އަދި އިޖްތިމާއީ ހަރަކާތްތައް ހިންގާތީ މީސްމީޑިއާގެ ސަމާލުކަން އެކަމަށް ދަމައިގަނެފިއެވެ.\nމިޑްލް ސްޕޯޓްސް ކްލަބްގެ ފޭސްބުކް ޕޭޖްގައިވެސް އެމީހުން ކުރާ ބައެއް އިޖުތިމާއީ ކަންކަމުގެ މައުލޫމާތާއި ތަސްވީރުގެ ފޮޓޯ ހިއްސާކޮށްފައިވެއެވެ. އެގޮތުން ބަލާއިރު މި ކުލަބުން ވަނީ އިހަށް ދުވަހު މާލޭގެ ރަސްފަންނު ހިސާބުގައި އަދި އައިޖީއެމްއެޗް ކައިރީގައި ތިބި މީހުން ރޯދަ ވީއްލުމަށްޓަކައި ފެނާއި ކަދުރުވެސް ބަހައިފައެވެ.\nމިޑްލް ސްޕޯޓްސް ކްލަބުގެ ރައީސް، ނަޝްވާން އިބްރާހީމް "ޖަޒީރާ ނިއުސް" އަށް މައުލޫމާތު ދެމުން ބުނީ އެމީހުން ދީނީ ކަންކަން ހިންގުމަށްޓަކައި ގުރޫޕުގައި އުޅޭ މެންބަރުން އަތުން ޗަންދާ ނަގާކަމަށާއި ބާކީ ހުންނަ އެއްވެސް ފައިސާއެއް އަމިއްލަ ފައިދާއަށް ނުވަތަ ކުލަބުގެ ކަމަކަށް ހޭދަނުކުރާކަމަށެވެ. އެ ފައިސާތައް ބޭނުންކުރަނީ މުޅިންވެސް ދީނީ ކަންކަމަށާއި އިޖުތިމާއީގޮތުން އެހީވުމަށްކަމަށް ނަޝްވާން ބުންޏެވެ.\nމިޑްލް ސްޕޯޓްސް ކުލަބުން އެމީހުން އަމިއްލައަށް އިސްނަގައިގެން ރަށު ރައްޔިތުންނަނަށް ދަރުސް ދިނުމަށްޓަކައި ޝެއިޚުން ގެނައުން ފަދަ ކަންކަންވެސް ކުރެއެވެ. ފިތުރު ޢީދު ދުވަހުގައި ޢީދު ހަދިޔާ ބެހުމުގެ ކަންތައްވެސް މި ކްލަބުން ކުރިއަށް ގެންދެއެވެ.\nމީގެ އިތުރުން އެމީހުން ކުރި އެންމެ ފާހަގަކުރެވޭ ކަމެއްގެ ގޮތުގައި ފެންނަނީ ރަށުގެ އެކި ތަންތާގައި ދީނީ ނަސޭހަތާއި އިބުރަތުގެ ބަސްކޮޅުކޮޅު ހުރި ބެނާތައް ހިއްޕުމެވެ.\n"އެކަހަލަ ލިޔުންކޮޅުތައް ފެނުމުން މަގުމަތިންދާ މިހާއަށްވެސް އެ ފެނި، ކޮންމެވެސް ވަރަކަށް ދީނަށް ހިތްޖެހޭނެ. ހުންނާނީ ވަރަށް ފުންމާނަ އެކުލެވޭ އިބާރާތްކޮޅުތައް." ނަޝްވާން ކިޔައިދިނެވެ.\nނަޝްވާން ބުނީ މިކަންކަން ކުރިއަށް ގެންދަނީ ކައުންސިލުން ހުއްދަ ހޯދައިގެންކަމަށާއި އަމިއްލަ ފަރާތްތަކުންވެސް މިފަދަ ކަންކަމަށް އެހީވެދޭން އިސްނަގާކަމަށެވެ.\n80 ވަރަކަށް މެންބަރުން އުޅޭ މިޑްލް ސްޕޯޓްސް ކްލަބުގައި ދެ ޖިންސުގެ މީހުންވެސް ހަރަކާތްތެރިވެ އުޅެއެވެ. ކްލަބުގައި އުޅެނީ އެރަށުގެ ޒުވާނުންނެވެ.\nފިތުރު ޢީދާއި ދިމާކޮށް ހަދިޔާބެހުމަކީ މިހާރު ކުރިއަށް އޮތް އެންމެ ބޮޑު ހަރަކާތްކަން ނަޝްވާން ފާހަގަކުރިއެވެ.\nމީސްމީޑިއާގައި އެފަދަ ހަރަކާތްތައް ހިއްސާކުރުމުން މީހުންގެ ތަރުހީބާއި ހެޔޮ ދުޢާ މި ކްލަބުގެ މެންބަރުންނަށް ލިބިއެވެ.\nމިޑްލް ސްޕޯޓްސް ކްލަބް


ދެ އަނބިންގެ ސަބަބުން ދަސްވި ފިލާވަޅު – ފުރަތަމަބައި – ޖަމްޢިއްޔަތުއް ސަލަފް\nދެ އަނބިންގެ ސަބަބުން ދަސްވި ފިލާވަޅު – ފުރަތަމަބައި\nތާރީޚް: 14:04 10 މެއި 2020\nހުތް ޢަލިދީދީއަކީ ވަރަށް ސާދާ ދިރިއުޅުމެއް އުޅުއްވަމުން ދިޔަ މުދައްރިސެކެވެ. ކުޑައިރުއްސުރެ ޢުރުދޫ ބަސް ވަނީ ދަސްކޮށްފައެވެ. ހިސާބަކަށް ޢަރަބިބަހާއި ފާރިސީބަސްވެސް ދަނެއެވެ. އިނގިރޭސި ބަހުން ވާހަކަ ދައްކާލާ އުޅެވޭވަރުވެއެވެ. ސިންހަޅަ ބަހާއި ބަންގާޅުބަހުން މީހުން ވާހަކަ ދެއްކީމާ އެކިޔާ އެއްޗެއް އެނގެއެވެ.\nއާދައިގެ މަތިން މިއަދުވެސް ފަތިސްނަމާދު ކޮށްލައިގެން ބުއްތަށި ބޮއެގެން ހުތްޢަލިދީދީ ވަނީ އޭނާގެ މަކްތަބަށެވެ. ކާފައާއި ބައްޕަގެ ކިބައިން ވާރުތަކޮށްފައިވާ ފޮތްތައް ތަރުތީބުން އެކޮޓަރީގައި ހުރި ތިން ހަރުގައި އަތުރާފައި ހުއްޓެވެ. މިއަދު އިސްކޫލުގައި ކިޔަވާދެން ޖެހިފައި އޮތީ އިސްލާމީ އަދަބުތައް މި މަޢުޟޫއު ކަމުން ޢުރުދޫބަހުން ލިޔެފައިވާ “ އައްދުޢާ ވަ އާދާބު“ ކިޔާ ފޮތެއް ހުޅުވާލިއެވެ. އެފޮތުގައި ހުރީ އެކި އެކި ދުޢާތަކާއި އިސްލާމީ އަދަބުތަކާއި ގުޅޭ ޙަދީޘުތަކެވެ. ކެއިން ބުއިމުގެ އަދަބުތަކާއި ނިދާއިރުގެ އަދަބުތަކާއި ކިނބިހިއެޅުމާއި އާފުރުމުގެ އަދަބުތައްވެސް ހުއްޓެވެ. އަދި ލިބާސްލާނޭގޮތާއި ފައިވާނަށް އަރައި ބާލާނެ ގޮތްވެސް ވަނީ ކިޔައިދީފައެވެ. ފަހަރަކު އަދަބަކާއި ގުޅޭ ޙަދީޘެއް ނުވަތަ ޙަދީޘްތައް ވަކިން ގަނޑެއްގައި ލިޔަމުން ދިޔައެވެ. މިހެން ލިޔަމުން ދަނިކޮށް ތަންކޮޅެއް ދިގު ޙަދީޘެއް ފެނިއްޖެއެވެ. އަޞްލު ވާހަކައެކެވެ. އެވާހަކައިން އިސްލާމީ އަދަބެއް ދަސްކޮށްދީފައިވާ ޙާދިޘާއެކެވެ. ނޯޓުކުރަން ގެންގުޅުނު ގަލަން މޭޒުމަތީގައި ބާއްވާފައި އަޅައިގެން އިން އައިނު ރަނގަޅުކޮށްލިއެވެ. އަދި ގޮނޑިއާއި އެކު މޭޒާއި ކައިރިވެލިއެވެ. ވާހަކަ ކިޔަމުން ދާވަރަަކަށް ހުތްޢަލިދީދީގެ މޫނުމައްޗަށް އެއަންނަނީ އާދަޔާ ޚިލާފުބަދަލެކެވެ. މޫނުމަތި އަލިވަނީކަމެއް އަނގަހުޅުވެނީ ކަމެއް ނޭނގެއެވެ. ވަކި ހިސާބަކުން މޭޒުމަތީގައި ބޯއަޅައިފިއެވެ. އަދި އަޑުވީލާ ދެން އެފެށީ ހޭށެވެ. ހެމުން ހެމުން އެތައް އިރަކު އެހެން އޮވެއްޖެއެވެ، އަދި ވާހަކައިގެ އަނެއްބައި ފުރިހަމަ ކުރަން ފެށިއެވެ. ދެން އެއްކޮށްވާހަކަ ފުރިހަމަ ކުރުމަށްފަހު ނޯޓުފޮތުގައި އެނޯޓުކުރާ އެއްޗެއް ނޯޓުކޮށްފައި އެފޮތް އެލީ އިސްކޫލަށް ދާއިރު އަބަދުވެސް ގެންދާ ކުޑަކުޑަ ލަކުޑިން ހަދާފައި ހުރި ބްރިފްކޭސްވަރުގެ ފޮއްޓަށެވެ. އަދި އެއަށްފަހު އައިނު ނަގައި މޭޒުމަތީގައި ބޭއްވިއެވެ. އަދި ގޮނޑިން ތެދުވެ މޯޅިއަކަށް ދެމިލިއެވެ.ދެން ފާރުގައި ހުރި ގަޑިއަށް ބަލާލިއެވެ. އޭރު ގަޑީގެ ކަށި ހަޔަކުންނައްޓައިފިއެވެ. ހެނދުނު ހަގަޑި ބަޔަށްވުރެ ބޮޑުވެއްޖެއެވެ. ހަތްގަޑިބައިވުމާއި ދެމެދު ގަޑިއެއްހާއިރު އޮތަތީވެ ހަރުން ފޮތެެއް ނަގައިގެން އަނެއްކައިވެސް މޭޒުކައިރީގައި އިށިއިނެެވެ. އަދި އެއްކަލަ އުރުދޫފޮތް ހުޅުވާލާފައި އެފޮތުން އެބަލާއެއްޗެއް ބަލާފައި އެފޮތް ލައްޕާލިއެވެ. ދެން އެހުޅުވީ ފަހުން އެނެގި ފޮތެވެ. ބޯފޮތެކެވެ. ބޭރުގަނޑުގައި ”އަލްމިންހާޖު ފީ ޝަރަޙި ޞަޙީހި މުސްލިމި ބިން އަލްޙައްޖާޖި“ މިހެެއް ލިޔެފައި އޮތެވެ. އެފޮތް ހުޅުވައިގެން އެހޯދަން ބޭނުންވާތަނެއް ހޯދުނީ އެތައްގަނޑެއް އުކިފަހުންނެވެ. އެތަން ހޯދައިފައި ކައިރީގައި އޮތް އައިނު އަޅާ ކިޔަން ފަށައިފިއެވެ. ކުޑަ ތަންކޮޅެއް ކިޔުނުތަނާހެން މީހަކަު ފަހަތުން އައިސް ކޮއްޓާލިތަނާ ސިއްސައިގެން ހިނގައްޖެއެވެ. އަވަސްއަވަހަށް ފޮތްލައްޕާލިއެވެ. އަދި ގޮޑިން ތެދުވެ ފަހަތަށް ބަލާލިއެވެ.“ ހާދަ ބޮޑަކަށް ތި ސިހުނީ .އަނެއްކާ ލޯބީގެ ސިޓީއެއް ލިޔަނީތަ؟“ ކައިރީގައި ހުރި އަނބިމީހާ ބުނެފިއެވެ.\n“ ނޫން ނޫން. އެއީ އިސްކޫލަށް ބޭނުންވާ އެއްޗެއް ކިޔާލީ. ހަތްގަޑި ބައިވީ ދޯ. އާއި މިދަނީ މުސަޅުތަކަށް ކާންދޭން. ”\n: އަވަސް ކުރާތީ .ސައި އެހެރީ ހެދިފަ. ލަސްވެއްޖެއްޔާ ސައިތަށި ހިހޫވާނެ.“\nއެހެން ބުނެފައި އަނބިމީހާ ކޮޓަރިންނުކުމެއްޖެއެވެ. ހުތްޢަލިދީދީވެސް ބަދިގެ ފަރާތުގައި ހުރި ބޮޑު ބަބުކެޔޮގަސް ކައިރީގައި ހަދާފައި ހުރި މުސަޅު ކޮއްޓާ ދިމާއަށް ހިނގައިގަތެވެ. ހިނގަމުން އެހެރަދަނީ އަމިއްލަ ނަފްސަށް އެތައް ވާހަކައެއް ދައްކަމުންނެވެ. އަދި ކޮއްޓަށް ވަދެ ފެންއަޅާ ހަންބުރީގައި ހުރި ފެންތައް އޮއްސާލާ އެއަށް އައު ރީތި ފެން އެޅި އިރުވެސް އެކިޔާ އެއްޗެއް އެބަ ކިޔައެވެ. އިތުރުމީހެއް ކައިރީގައި ހުއްޓަސް އެ އަޑު ނީވޭނެހައި މަޑުމަޑުންނެވެ.\nކޮންމެއަކަސް މުސަޅުތަަކަށް ކާންދީފައި އައިސް ކާގެއަށް ވަދެ މޭޒުކައިރީގައި އިނދެ ހެނދުނުގެ ނާސްތާ ކުރަންފަށައިފިއެވެ.\n”ކޮން ކަމަކާތަ ތިޔަ ހެނީ އިރު އިރު ކޮޅާ.“ ބަދިގެ ތެރެއިން ބޯދިއްކޮށްލާފައި އަންހެނުން ބުންޏެވެ.\n”އަހަރެން އެބަ ހެމުތަ. އަހަރެން މި ރޮށިކަނީއެއްނު. މީހުން ކާންތިބެގެން ހޭތަ. ޢައިޝާފުޅަށް ވެސް ވެފަ ތިހުންނަ ގޮތެއްދޯ.“ މިހެން ބުނެ ޗޮކެއްކަނޑައިލައިފިއެވެ.\nކޮންމެއަކަސް އެހެން ދުވަސްތަކަށްވުރެ އަވަހަށް ސައިބުއިކަމާއި އަދި ބޮއެގެން އެދިޔަ ގޮތަށް ގޮސް އެހެން ދުވަސްދުވަހާ ޚިލާފަށް ޢަލިދީދީ މިއަދު އަނެއްކާވެސް ފޮތްކިޔާ ކޮޓަރިއަށް ވަންކަށް އަންހެނުން ޢައިޝާފުޅަށް ފާހަގަވެއްޖެއެވެ. މެންދުރަށް ކައްކަން އުދާފައި ހުރި ބަތްތަވާ ކެކުނީމަ ބަދިގެއިން ނުކުތް އިރު ޢަލިދީދީ އޭނާގެ ލަކުޑި ފޮށި ހިފައިގެން އެތެރެގެއިން ނުކުމެ ފެންޑާމައްޗަށް އަރާ ހަމަވެއްޖެއެވެ.\nއަހަރެން މިދަނީ އިސްކޫލަށް. މެންދުރު ކާން އަންނާނަން.“ މިހެން ބުނެފައި ޢަލިދީދީ ނުކުމެގެން ހިގައްޖެއެވެ.\nފިރިމީހާ ދިޔަފަހުން ޢައިޝާފުޅަށް ހަމަ އިރުއިރުކޮޅާ ޢަލދީދީގެ ފޮތްިކިޔާ ކޮޓަރިއާއި ދިމާލަށް އެބަ ބެލެއެވެ. ފަންގި ވިންނަން އިނދެވެސް އެތައް ފަހަރަކު އެކޮޓަރީގެ ދޮަރަށް ބަލާލެވުނެވެ. އެގާރަގަޑި ބަޔަށް ވުރެ ބޮޑުވި ފަހުން ފަންގިވިނުން ހުއްޓާލާފައި ފެންވަރަން ގިފިއްޔަށް ވަނުމުގެ ކުރިން ތުވާލިބަލާ އެތެރިގެއަށް ވަންނަށް ދިޔައީ ޢަލިދީދީގެ ފޮތްކިޔާ ކޮޓަރި ހުރަސްކޮށްފައެވެ. އެކޮޓަރި ފަހަނަ އަޅާ ތަންކޮޅަކަށް ދެވުނުތަނާ ހީވީ މީހަކު ޢައިޝާފުޅު ފަހަތުން ހިފެހެއްޓިހެނެވެ. ކުރިއަށް ފިޔަވަޅެއް ނުނެގުނެވެ. ހަމަ ހިތް އާދޭސްކުރަނީއެވެ. ސިކުނޑީގެ ތެރޭަގައި ހަމަ އެސުވާލު އެނބުރެނީއެވެ. ”ހެނދުނު ސައިބޮއިގެން ޢަލިދީދީ އެކޮޓަރިއަށް މިއަދު އެވަނީ ކީއްކުރަންބާވައެވެ؟“ އެންމެފަހުން އެސުވާލަށް ޖަވާބު ހޯދަން ޢައިޝާފުޅު އެނބުރިއްޖެއެވެ. ބާރުބާރަށް ގޮސް އެކޮޓަރީގެ ތަޅުގައި ހިފިއެވެ. ނަސީބަކުން ކޮޓަރި ހުރީ ތަޅުނުލައެވެ. ފައިވާންވެސް ނުބާލާ ވަދެގެން ގޮސް މޭޒުމަތީގައި އޮތް ސިޓީލިޔާ ގަނޑުކަޑާ ފޮތް ހުޅުވާލިއެވެ.\nޢައިޝާފުޅުގެ ފައިދޮށުން ބިންގަނޑު ދެމިގެންކަހަލައެވެ. މެއަށް ފެން އެއްޗެއް އެޅުނު ކަހަލައެވެ. ބޭރަށް ލާން ހިފި ނޭވާވެސް އެވަނީ އެތެރެއަށެވެ. ފިރިމީހާ އެ ފޮތުގައި ލިޔެފައިވާ އެ ޢިބާރާތް ފެނުނީމައެވެ.\n“ ދެއަނބިންގެ ސަބަބުން ދަސްވި ފިލާވަޅު“ އަނެއްކާ ޢަލިދީދީ އަހަރެންނަާއި ސިއްރުން އެހެން އަންބެއް ގެންގުޅެނީބާ؟ އިތުރަށް ލިޔެފައި އޮތީ ކޮން އެއްޗެއްތޯ ނުކިޔާ ޢައިޝާފުޅު ފޮތް ލައްޕާލިއެވެ. އަދި ބޮލުގައި އަތުން ހިފާ ތަޅުވާލިއެވެ.\n“ ނޫން ،ނޫން އެހެންނެއް ނުވާނެ. ޢަލިދީދީ އެއީ އަހަރެންގެ ޙައްޤެއް“ ޢައިޝާފުޅު މަޑުމަޑުން ނަފްސާ މުޚާޠަބު ކުރަމުން ކިޔާލިއެވެ. އެއަށް ފަހު އަނެއްކާވެސް ފޮތް ހުޅުވާލިއެވެ. އަދި އެފޮތުގައި ލިޔެފައިވާ އެގަނޑު ފޮތާ ވަކި ކޮށްލިއެވެ. އަދި ރީތިކޮށް ފައްޖަހާލާފައި ލިބާހުގެ ކަރުވަޅު ތެރެއަށް އެކަރުދާސް ގަނޑުލިއެވެ. އެއަށް ފަހު އެކޮޓަރިން ނުކުތުމަށް ހިނގައި ގަތެވެ. ކޮޓަރިން ނުކުތުމަށް އެޅި ފިޔަވަޅު އެޅުނީ ޢަލިދީދީގެ ކުރިމައްޗަށްށެވެ. ޢައިޝާފުޅު ބިރުން ހާސްވެހުރެ ޢަލިދީދީ އާއި ދިމާލަށް އިސްއުފުލާ ބަލާލިއެވެ. ޢަލިދީދީވެސް އެތައް ސުވާލެއް މޫނުމައްޗަށް އަރުވަމުން އަނބިމީހާއާއި ދިމާލަށް ބަލާލިއެވެ. އެވަގުތު ދެމީހުންގެ ހަތަރު ކަޅި ހަމަވިއެވެ. (ނުނިމޭ)


China in Talibanunnaa deal eh hadhaane: Biden\nޗައިނާއިން ތާލިބާނުންނާ ޑީލްހަދާނެ: ބައިޑަން\nއެމެރިކާގެ ރައިސް ޖޯ ބައިޑަން: ވިދާޅުވި ޗައިނާއިން ކޮންމެ ގޮތެއް ހަދާފައި ނަމަވަވެސް ތާލިބާނުންނާ ޑީލް ހަދާނެ ކަމަށް\nޗާއިނާއިން ކޮންމެ ގޮތެއް ހަދާފައި ނަމަވެސް ތާލިބާނުންނާ ޑީލެއް ހަދާނެ ކަމަށް އެމެރިކާގެ ރައީސް ޖޯ ބައިޑަން ވިދާޅުވެއްޖެ އެވެ. އޭނާ ވިދާޅުވީ އެމެރިކާ ސިފައިން އަފްޣާނުން ބޭލިއިރު ދޫވެފައި ހުރި އަސްކަރީ ހާޑްވެއާތަކުން ޗައިނާއިން ފައިދާ ވެސް ނަގާނެ އެވެ.\nބައިޑަން ވިދާޅުވީ އަފްޣާނަށް ލޯއަޅައި ތާލިބާނުންނާ ކޮންމެވެސް ކަހަލަ ޑީލެއް ހަދަން މަސައްކަތްކުރާ ގައުމުތަކުގެ ތެރޭގައި ޗައިނާއާ ރަޝިއާ އާއި ޕާކިސްތާން އަދި އީރާން ހިމެނޭ ކަމަށެވެ.\nތާލިބާނުންނަށް ކޮންމެވެސް އެއްޗެއް ދީފައި އަފްޣާން ތެރެއަށް އެ ގައުމުތަކުން ވަދެގަންނާނެ ކަމަށް ވެސް ބައިޑަން ވިދާޅުވި އެވެ. ބައިޑަން ވިދާޅުވީ އެ ގައުމުތަކުން މިހާރު ވިސްނަމުން ގެންދާނީ އަފްޣާންގައި ކުރާނެ ކަމަކާ މެދު އެވެ.\nދުނިޔޭގެ އެއްވެސް ގައުމަކުން އަފްޣާނަށް އެހީ ވެދޭނެ ކަމަށް ބުނުމުގެ ކުރިން ޗައިނާއާ ރަޝިއާއިން އޮތީ އެކަމަށް އެއްބަސްވެފަ އެވެ. އަފްޣާންގައި އިންވެސްޓް ކުރާނެ ކަމަށާއި ވަޒީފާ އުފައްދާނެ ކަމަށް ވެސް އޮތީ ބުނެފަ އެވެ.\nއަފްޣާންގައި އިންވެސްޓްުކުރާނެ ބަޔަކާ ބެހޭ ގޮތުން ވާހަކަ ދައްކަމުން ތާލިބާނުން ބުނީ އެންމެ ބޮޑު އިސްކަމެއް ދޭނީ ޗައިނާއަށް ކަމަށާއި ތާލިބާނުންގެ ސަރުކާރު ބަލައިގަންނަ ކޮންމެ ބަޔަކަށް ވެސް އަފްޣާންގައި ފުރުސަތު އޮންނަނެ ކަމަށެވެ.\nތުރުކީން ބުނާ ގޮތުން ތާލިބާނުންގެ ބަހުގައި ތެދުވެރިކަމެއް ހުންނަން ޖެހެ އެވެ. އަމަލާ ބަހާ ދިވާމާ ނަމަ އަފްޣާނަށް އެހިތެރިވާނެ ކަމަށް ތުރުކީން އޮތީ ބުނެފަ އެވެ.\nގަތަރުން ވެސް އޮތީ އަފްޣާނަށް އެހީވާ ގޮތަށެވެ އަދި ތާލިބާނުންނާ ގާތް ގުޅުމެއް ބާއްވާނެ ކަމަށް ވެސް ގަތުރުން ބުނެ އެވެ.\nޖަރުމަނުން ވެސް ބުނީ ތާލިބާނުންނާ ވާހަކަ ދައްކަން ޖެހޭ ކަމާށާއި އަފްޣާންގައި މިހާރު ވެރިކަން ކުރަނީ އެ ޖަމާއަތުން ކަމަށެވެ.\nޗައިނާ ރަޝިޔާ އަފްޣާނިސްތާން + ގަތަރު ތުރުކީ ޖޯ ބައިޑަން ތާލިބާން


Ras Online - ބޭބެގެ ކައިވެނީގެ ހަފުލާއަށް ކުރިދަތުރު ހަޔާތުގެ ފަހުދަތުރަށްވެ، ކޮއްކޮ ވެންޓިލޭޓަރުގައި\nބޭބެގެ ކައިވެނީގެ ހަފުލާއަށް ކުރިދަތުރު ހަޔާތުގެ ފަހުދަތުރަށްވެ، ކޮއްކޮ ވެންޓިލޭޓަރުގައި\nޒަހީނުއްދީން ސަޢީދު 22 މޭ 2022 - 0:8\nލޯންޗް އެކްސިޑެންޓްގައި މަރުވި އަހުމަދު ޝާފިއު އަދި މިސްބާހު\nގއ. ވިލިނގިލީ ފަޅަށް ވަންނަން އުޅުނު ލޯންޗެއް އެރަށު ބަނދަރުގެ ނެރުގައި ޖެހި ހިނގި އެކްސިޑެންޓެއްގައި މިރޭ ވަނީ ދެ މީހަކު ނިޔާވެފައެވެ. މި ހާދިސާގައި ނިޔާވީ ގއ. ވިލިނގިލީ، ދޫރެސް މިސްބާހު މުހްސިނާއި ނ. ލަންދޫ އުރަހާ، މުހައްމަދު ޝާފިއެވެެ. ފުލުހުން ބުނީ ހާދިސާގައި ނިޔާވީ، ނެރު ތޮށްޓަށް ލޯންޗު އެރި ވަގުތު މޫދަށް ވެއްޓުނު ދެ މީހުން ކަމަށެވެ. އެމީހުން ހޮސްޕިޓަލަށް ގެންދިޔަ އިރުވެސް ވަނީ ނިޔާވެފައެވެ.\nވިލިނގިލިން ވާހަކަ ދެއްކި ބައެއް މީހުން ބުނީ މިހާދިސާގައި ނިޔާވި މިސްބާހާއި ޝާފިއު ދަތުރުކުރީ ގއ. ވިލިނގިލީގައި އޮތް ކައިވެނި ޕާޓީއަކަށް ދިޔުމަށް ކަމަށެވެ. މި ހާދިސާގައި މަރުވި މިސްބާހަކީ އެކްސިޑެންޓްވި ލޯންޗުގެ ވެރިފަރާތެވެ.\nއެކްސިޑެންޓްވި އިރު ލޯންޗު ދުއްވަން އިނީ މިސްބާހުގެ ކޮއްކޮ ގއ ވިލިގިލީ ދޫރެސް މިޤުޞާދު މުޙުސިނެވެ. އޭނާއަށް މިހާރު ފަރުވާ ދެމުންދަނީ ވެންޓިލޭޓަރުގައެވެ. ގއ. އަތޮޅު ހޮސްޕިޓަލުގެ މެނޭޖަރު، ޝަރީފް އަހްމަދު ވިދާޅުވީ ވެންޓިލޭޓަރުގައި ފަރުވާ ދެމުންދާ މީހާގެ ކަރަށާއި ބޮލަށް ސީރިއަސް އަނިޔާތަކެއް ލިބިފައިވާ ކަމަށެވެ.\nއެހެން ނަމަވެސް ޑޮކުޓަރުން އަދި އުއްމީދު ކަނޑާނުލާ ކަމަށް އޭނާ ވިދާޅުވިއެވެ. އެ އެކްސިޑެންޓްގައި ތިން މީހަކަށް ސީރިއަސް އަނިޔާތަކެއް ލިބިފައިވާއިރު ވިލިނގިލީ ހޮސްޕިޓަލުގައި ފަރުވާ ދިނުމަށްފަހު އެ ތިން މީހުން ވެސް މާލެ ގެނައުމުގެ މަސައްކަތް މިހާރު ދަނީ ކުރަމުންނެެވެ. އޭގެ ތެރޭގައި ހިމެނެނީ ހާދިސާގައި ނިޔާވި މިސްބާހުގެ ކޮއްކޮއާއި ލޯންޗުގެ ފަޅުވެރިއެއްގެ ގޮތުގައި މަސައްކަތް ކުރަމުން އައި ވިލިގިލީގެ ޒުވާނަކު ކަމަށް އެނގިފައިވެއެެވެ.\nފަސްމީހުންނާއެކު ކޫއްޑޫ އިން ފުރައިގެން ވިލިނގިއްޔަށް ދަތުރުކުރި މި ލޯންޗު ވިލިނިގިލީ ނެރު ފައިކަށީގައި ޖެހި، ހިނގި އެކްސިޑެންޓްގައި މަރުވި މިސްބާހު މަރުވީ ލޯންޗު އެކްސިޑެންޓްވި ވަގުތު ވިއްސައިގެން ގޮސް ނިއްކުރިއަށް ތޫނު އެއްޗެއް ހެރުމުގެ ސަބަބުން ކަމަށް އެ ހާދިސާގެ މައުލޫމާތު އެނގޭ ބައެއް މީހުން ބުނެއެވެ.\nމިހާދިސާގައި ދެން މަރުވި ނ. ލަންދޫ އުރަހާ، މުހައްމަދު ޝާފިއު މަރުވީ ލޯންޗު އެކްސިޑެންޓްވި ވަގުތު ލޯންޗުގެ ކުރީގެ ބިއްލޫރިތައް ތަޅައިގެންގޮސް ބިއްލޫރިގަނޑަކުން ވަރަށް ބޮޑަށް ކަރު ޒަޚަމްވެގެން ކަމަށް ވިލިނގިލިން ވާހަކަ ދެއްކި ބައެއް މީހުން ވަނީ ބުނެފައެެވެ.\nމިހާދިސާގައި މަރުވި ނ ލަންދޫ އުރަހާ މުހައްމަދު ޝާފިއު ވިލިނގިއްޔަށް ދާން ފުރީ އޭނާގެ ބޭބެއެއްގެ ކައިވެންޏަށެވެ. އޭނާގެ ބޭބެ ކައިވެނިކުރުމަށް ހަމަޖެހިފައި އޮތީ ހާދިސާގައި ނިޔާވި މިސްބާޙްގެ ދައްތައަކާއި ކަމަށް މައުލޫމާތު އެނގޭ ބައެއް މީހުން ބުނެއެެވެ. އެކައިވެންޏަށް ޝާފިއުގެ އާއިލާގެ ބައެއް މީހުންވެސް ތިބީ ވިލިގިއްޔަށް އައިހެވެ.\nފުލުހުން ބުނީ މި އެކްސިޑެންޓް ހިނގަން މެދުވެރިވި ސަބަބު ތަހުގީގްކުރަމުންދާ ކަމަށެވެ.


Argentina quarter ah, Messi ah hamaneyva eh | Mihaaru\nލަނޑު ޖެހުމަށް ފަހު އަގުއޭރޯ (ކ) އާއި މެސީ އުފާފާޅުކުރަނީ.-- ފޮޓޯ: އޭއެފްޕީ\nއާޖެންޓީނާ ކުއާޓާ އަށް، މެސީ އަށް ހަމަނޭވައެއް\n24 ޖޫން 2019 - 08:46 22 comments\nޕޯޓް އަލެގްރޭ، ބްރެޒިލް (ޖޫން 24) - ކޮޕާ އެމެރިކާގައި ރޭ އޭޝިއާގެ ޗެމްޕިއަން ގަތަރު އަތުން 2-0 އިން މޮޅުވެ އާޖެންޓީނާ އިން މުބާރާތުގެ ކުއާޓާ ފައިނަލުން ފުރުސަތު ހޯދިއިރު، އެ ޓީމުގެ ކެޕްޓަން ލިއޮނަލް މެސީގެ ނަޒަރުގައި މިއީ އެ ޓީމަށް ލިބުނު ވަރަށް ބޮޑު ހަމަޖެހުމެކެވެ.\nގްރޫޕް ބީގެ އެއް ވަނަ ޓީމުގެ ގޮތުގައި ކުއާޓާ އިން ފުރުސަތު ހޯދީ ރޭ ޕެރަގުއޭ އަތުން 1-0 އިން މޮޅުވި ކޮލަމްބިއާ އެވެ. އެ ޓީމުން ކުއާޓާގެ ޖާގަ ހޯދީ ސައްތަ އިން ސައްތަ ރެކޯޑަކާ އެކު އެވެ. ދެ ވަނައިގައި ނިންމާލި އާޖެންޓީނާ އަށް ލިބުނީ ހަތަރު ޕޮއިންޓެވެ. ތިން ވަނައިގައި ދެ ޕޮއިންޓް ހޯދައިގެން އޮތް ޕެރަގުއޭ އަށް އަދިވެސް ކުއާޓާގެ ފުރުސަތު އެބައޮތެވެ. އެއީ އެންމެ ރޭންކިން ރަނގަޅު ތިން ވަނަ އަށް ދާ ޓީމުތަކުގެ ތެރޭގައި ހިމެނިގެންނެވެ. ގަތަރު މުބާރާތް ނިންމާލީ އެއް ޕޮއިންޓާ އެކު އެވެ.\nރޭގެ މެޗުން މޮޅުވާން މަޖުބޫރުވެފައި އޮތުމުން އާޖެންޓީނާ އިން ވަނީ ފުރަތަމަ މިނިޓުން ފެށިގެން ގަތަރުގެ ފަހަތަށް ބާރުބޮޑުކޮށްފަ އެވެ. ގަތަރުގެ ފަހަތުން ހެދުނު ގޯހެއްގެ ފައިދާނަގައި މެޗުގެ ހަތަރު ވަނަ މިނިޓްގައި އާޖެންޓީނާ އަށް ލީޑުނަގައިދިނީ އިންޓަގެ ފޯވާޑް ލަޓާރޯ މާޓިނޭޒް އެވެ. ފުރަތަމަ ހާފްގައި ލީޑުފުޅާކުރަން ސާޖިއޯ އަގުއޭރޯ އަށް ލިބުނު ފުރުސަތުގެ ބޭނުމެއް ނުހިފުނެވެ.\nދެ ވަނަ ހާފްގައި މެސީ އަތުން ވެސް ރަނގަޅު ފުރުސަތެއް ގެއްލުނުއިރު، އާޖެންޓީނާ މެޗުގެ ތިން ޕޮއިންޓް ޔަގީންވީ މެޗު ނިމެން އަށް މިނިޓަށް ވެފައި ވަނިކޮށް އަގުއޭރޯ ވައްދާލި ގޯލުންނެވެ. އޭގެ ފަހުން ތިން ވަނަ ލަނޑެއް ޖަހަން ވެސް ފުރުސަތު ލިބުނުއިރު، ބޭނުމެއް ނުކުރެވުނެވެ.\nމެޗަށް ފަހު މެސީ ބުނީ ނޮކައުޓު ބުރަށް ނުކުންނައިރު އާޖެންޓީނާ އޮތީ ވަރަށް ރަނގަޅު ހާލަތެއްގައި ކަމަށް ގަބޫލުކުރާކަމަށެވެ.\n"ގްރޫޕް ސްޓޭޖުން ކެޓުމުގެ ބިރު އޮއްވައި އަހަރެމެންނަށް މި ނަތީޖާ ނެރެވުމުން ހިތްހަމަޖެހޭ. މިއީ ކުރިއަށްދާން ހުޅުވިގެން ދިޔަ ދޮރެއް. އާޖެންޓީނާ އަށް ކޮޕާ އެމެރިކާ މި ފެށުނީ. މި މޮޅާ އެކު ހިތްވަރު ލިބި ޓީމެއްގެ ގޮތުގައި ކުރިއަށްދާން ފުރުސަތު ފަހިވެއްޖެ،" މިއަދު 32 ވަނަ އުފަން ދުވަސް ފާހަގަކުރާ މެސީ ބުންޏެވެ.\nރޭގެ މެޗުގައި ގަތަރުން ވެސް ފުރުސަތު ތަނަވަސްކޮށް އާޖެންޓީނާ ފަހަތަށް ބާރު ބޮޑުކުރި އެވެ. އަދި ދެ ވަނަ ހާފްގައި ހަކީމް ބައްސާމް ޖެހި ހިލޭ ޖެހުމެއް އަރިމަތީ ދަނޑިއަށް އަމާޒުވިއިރު، އަލް މޮއެޒް ވެސް ވަނީ ރަނގަޅު ހަމަލާތަކެއް ފޮނުވާލައިފަ އެވެ.\nކުއާޓާ ފައިނަލުގައި އާޖެންޓީނާ ނުކުންނާނީ ގްރޫޕް އޭގެ ވެނެޒުއޭލާއާ ދެކޮޅަށެވެ. ގްރޫޕް އޭ އިން އެއް ވަަނަ ޓީމުގެ ގޮތުގައި ބްރެޒިލް ކުއާޓާގެ ފުރުސަތު ހޯދިއިރު، ދެ ވަނަ އަށް ދިޔައީ ވެނެޒުއޭލާ އެވެ. އެ ގްރޫޕްގެ ތިން ވަނަ އަށް ދިޔަ ޕެރޫ އަށް ވެސް ވަނީ ކުއާޓާގެ ފުރުސަތު ލިބިފަ އެވެ. އެއީ ގްރޫޕްތަކުގެ ތިން ވަނަ އަށް ދާ ޓީމުތަކުގެ ރޭންކިން އިން ލިބޭ ޖާގައެއްގަ އެވެ.